episcopul 
NICOLAE VELIMIROVICI 


E "RAZBOIUL 
Ee -— şi BIBLIA 


` proorociri la început de veac 


Cauza războiului constă în lepădarea oame- 
nilor de Dumnezeu și de legea Lui. Lepădarea de 
Dumnezeu şi netrebnicia din timp de pace a 
oamenilor provoacă războiul. Atunci când 
oamenii merită războiul. atunci când acumulea- 
ză cauze de război. războiul vine fie că o vor ei. 
fie că nu o vor. Precum cei ce beau apă cu ba- 
cili de tifos se molipsesc de tifos și tifosul este 
inevitabil. aşa şi cei ce. lepădându-se de Dum- 
nezeu. se adapă cu gânduri. pofte şi fapte po- 
trivnice lui Dumnezeu. atrag asupra lor molima 
războiului. şi războiul devine inevitabil. Atâta 
vreme cât oamenii se războiesc cu Dumnezeu 
prin gândurile. poftele și faptele lor. degeaba 
visează la pace. Fie că vor sau nu. războiul 
n-are cum să nu vină acolo unde este semănată 
sămânţa războiului. Războiul împotriva lui Dum- 
nezeu. pe faţă sau într-ascuns. duce inevitabil 
la război între oameni. Că nu este pace necre- 
dincioşilor. zice Domnul (Isaia 48. 22). În zilele 
noastre. se vorbește în gura mare despre pace 
mai mult decât oricând. în vreme ce popoarele 
se pregătesc de război mai mult decât oricând. 
Este greu ca această fățărnicie să nu fie pedep- 
sită prin război. 

Repere biografice 


Sfântul Ierarh Nicolae s-a născut pe 23 de- 
cembrie (stil vechi) a anului 1880, ziua prăznuirii 
sfântului Naum al Ohridei, unul dintre ucenicii 
sfinților Chiril și Metodie, în satul Lelic de lângă 
Valjevo. Părinţii săi, Dragomir şi Katarina, erau 
oameni simpli, lucrători ai pământului, însă 
creștini evlavioși. La scurtă vreme după naștere 
a fost luminat cu sfântul botez, primind numele 
de Nikola. 

De la mama sa, micul Nikola a primit temelia 
creșterii creștinești, primele învățături despre 
credinţa ortodoxă. Adeseori ea îl ducea pentru 
închinare și împărtășire la mănăstirea Celje, 
aflată la nu mai mult de 4-5 km de locuinţa ei. 
Duhul de rugăciune de acasă și de la mănăstire 
s-a sălășluit pentru totdeauna în sufletul de copil 
al viitorului ierarh. 

Nikola a început să înveţe la mănăstirea Celje, 
unde tatăl său l-a dus ca să deprindă cititul și 
scrisul în vederea propășirii sale lumești. Pronia 
lui Dumnezeu, însă, avea o menire mai înaltă 

pentru copil. Acesta se deosebea printr-o mare 
aplecare spre învăţătură. Ferindu-se de a lua 
parte la zburdălniciile copiilor de vârsta sa, se 
însingura pentru a se ruga și a citi. 

Râvna și înzestrarea sa au fost observate de 
către dascălul său, Mihajlo Stuparevic, care l-a 
îndrumat spre gimnaziul din Valjevo, unde 
Nikola s-a arătat de departe cel mai bun elev. 

După terminarea clasei a şasea de gimnaziu, 
Nikola a vrut să dea admitere la Academia de 
război, însă a fost respins de comisia medicală. 
Și aici a fost mâna Proniei, care îl îndrepta pe 
tânăr spre altă cale, aceea de ostaș al Împăratului 
Ceresc, fiindcă îndată după ce a fost respins de 
comisie, Nikola și-a depus actele la Facultatea de 
Teologie din Beograd, unde a și fost primit — deși 
nu fără greutăţi, căci avea auz muzical slab. 

Ca student la Teologie a fost neîntrecut de-a 
lungul tuturor anilor de studiu, dobândind mari 
reușite la învățătură ca urmare atât a înzestrării 
fireşti primite de la Dumnezeu, cât și a silinţei 
sale de a studia sistematic și trainic. Pe lângă 
manuale, citea numeroase creaţii ale literaturii 
lumești. Până la 24 de ani, el parcursese operele 
lui Petar Njegoš (conducător al Muntenegrului, 
mare om de rugăciune, de litere și de stat, ca- 
nonizat de Biserica Sârbă), Shakespeare, Goethe, 
Victor Hugo, Nietzsche, Marx, Pușkin, Tolstoi, 
Dostoievski și ale altora. Prin darul său oratoric, 


6 


RĂZBOIUL. ȘI BIBLIA 


tânărul Nikola îi uimea atât pe colegi, cât şi pe 
profesori. i ro e) 

În vremea studenţiei Nikola a dus-o greu și, 
datorită condiţiilor aspre de viaţă, s-a îmbolnă- 
vit de scrofuloză (tuberculoză ganglionară), care 
l-a chinuit ani de zile. După absolvirea Teologiei, 
a fost scurtă vreme profesor în satele Dracic și 
Leskoviţa de lângă Valjevo, unde a cunoscut 
îndeaproape viaţa și sufletul ţăranilor sârbi și 
unde s-a împrietenit cu preotul Sava Popovic, pe 
care îl ajuta în treburile parohiei. Vacanţele de 
vară, la sfatul doctorului, și le petrecea la mare, 
unde a făcut cunoștință și a descris cu dragoste 
viaţa muntenegrenilor şi dalmatinilor. 

După această perioadă, Nikola a fost ales de 
către Biserică să meargă ca bursier în Rusia sau 
Europa ca să își continue studiile. El a ales să 
meargă în Europa, la Facultatea vechilor catolici 
din Berna, după care a studiat în Germania, 
Anglia și Elveţia, iar ceva mai târziu şi în Rusia. 
Pretutindeni unde a mers a strâns cu aviditate 
cunoștințe și astfel a dobândit cea mai cuprinză- 
toare și mai bună educaţie posibilă în acea vre- 
me. Cu duhul său el a pătruns și înțelepciunea 
tainică a Orientului — a lumii musulmane, a 
Extremului Orient și a Indiei. Toată cunoașterea 
adunată din multe surse el a prelucrat-o în sine 
pentru a o dărui celorlalți limpezită și îmbogăți- 

tă. Fiecare scriere, fiecare cuvântare a lui poartă 
pecetea unei rare erudiţii și adâncimi a gândirii. 

Nikola și-a încununat studiile de la Berna, în 
cel de-al 28-lea an de viaţă, cu un doctorat în teo- 
logie, susținându-și dizertaţia cu titlul: „Credin- 
ţa în Învierea lui Hristos ca dogmă fundamen- 
tală a Bisericii Apostolice“. Se poate spune, de 
altfel, că întreaga lui viaţă a stat sub semnul 
Crucii şi Învierii lui Hristos. Anul ce a urmat, 
1909, Nikola l-a petrecut la Oxford, unde şi-a 
pregătit doctoratul în filosofie cu o teză despre 
Berkeley, pe care a susţinut-o la Geneva, în 
franceză. 

După întoarcerea din Europa, Nikola s-a îm- 
bolnăvit grav de dizenterie în toamna anului 
1909. În spital a zăcut vreo șase săptămâni, timp 
în care spunea: „Dacă slujirea mea este de vreun 
folos lui Dumnezeu, El mă va mântui“. Atunci a 
făgăduit lui Dumnezeu că dacă va scăpa cu viaţă 
va intra în monahism, slujind astfel lui Dumne- 
zeu, Bisericii și poporului său — ceea ce a și făcut, 
călugărindu-se în mănăstirea Rakoviţa cu nume- 
le de Nikolaj și fiind mai apoi hirotonit ca preot 
(20.X11.1909), punându-se pe sine, cunoștințele 
și capacităţile sale în slujba lui Dumnezeu și a 
poporului ortodox. 

După întoarcerea de la studii trebuia, după 
legile de atunci, să își echivaleze diplomele; însă 
dat fiind că nu avea studiile gimnaziale comple- 

te, a trebuit să dea examen de echivalare a clase- 
lor a șaptea și a opta. După cuvintele unui mem- 
bru al ei, comisia, „ascultând expunerea lui de- 
spre Hristos, a rămas uluită și nu l-a mai întrebat 
nici un cuvânt”. 

Înainte de a deveni suplinitor în Facultatea de 
Teologie, a fost trimis de patriarhul Dimitrie în 
Rusia, unde a petrecut un an de zile, călătorind 
și făcând cunoștință cu viaţa bisericească rusă, 
cu sufletul rusului și cu odoarele lui sfinte. În 
această perioadă a scris și prima sa lucrare de 
întindere: studiul „Religia lui Njegoš”. 

Ca suplinitor la Facultatea de Teologie Sf. Sava 
din Beograd, Nikolaj a predat filosofie, logică, 
psihologie, istorie și limbi străine. Pentru el, 
însă, zidurile Facultăţii de Teologie erau prea 
strâmte. Ca atare, a început să scrie, să țină cu- 
vântări și să publice. Tânărul și învățatul iero- 
monah a început să ţină predici strălucite prin 
bisericile din Beograd și din alte locuri de pe 
cuprinsul Serbiei, să țină lecţii în felurite locașuri 
de învățământ. Vorbea în principal pe teme de 
viaţă — dar după o metodă și niște principii ne- 
maivăzute până atunci, și ca atare cutremurătoa- 
re pentru intelectualitatea Serbiei de atunci. Tot- 
odată, Nikolaj a început să publice în periodicele 
bisericești şi de cultură articolele, convorbirile și 
studiile sale despre Njegoš, despre Nietzsche și 

despre Dostoievski, precum și despre teme 
filozofico-teologice. 

Prin participarea sa la viaţa religios-biseri- 
cească și naţională, Nikolaj a stârnit admiraţia și 
respectul multora, dar n-a scăpat nici de ură și 
invidie. Nu numai Serbia și Belgradul, ci și cele- 
lalte ținuturi iugoslave vorbeau pe atunci de tâ- 
nărul și cărturarul ieromonah. Astfel, în anul 
1912 a fost invitat în Sarajevo la festivitatea ga- 
zetei „Prosveta“ („Cultura“), unde a însufleţit 
tineretul din Bosnia-Herţegovina și a făcut cu- 
noștinţă cu reprezentanţii cei mai însemnați ai 

-sârbilor de acolo, aflați sub robia austriacă. Sînt 
vestite cuvântările sale de atunci, în care îndem- 
na ca „sârbii bosniaci, cu dragostea și inima lor 
mare, să anexeze Serbiei Bosnia” — drept care, 
stârnind nemulțumirea autorităţilor austriace, la 
întoarcere a fost dat jos din tren la Zemun și reți- 
nut câteva zile. Aceleași autorităţi austriece nu 

"i-au permis în următorul an să meargă la Zagreb 
și să vorbească la festivalul Njegoš de acolo, dar 
cuvântarea lui tot a ajuns la Zagreb şi a fost 
citită. 

În curând, Serbia a pășit pe calea multpătimi- 
toare a războaielor de eliberare și de unire a sâr- 
bilor și a celorlalte popoare iugoslave. În zilele 
hotărâtoare ale războiului, din 1912 până în 
1918, Nikolaj a susținut o vie activitate, întărind 
și mângâind prin cuvântul și fapta sa pe luptă- 

tori şi restul poporului sârb pătimitor (salariul 
său l-a cedat statului pentru toată durata războ- 
iului). El a luat parte activă și la viaţa bisericeas- 
că din vremea războiului, cu toate că nu se 
abţinea de observaţii critice la adresa anumitor 
personalităţi bisericești, Critica lui era, însă, 
întotdeauna pozitivă și așa a rămas întotdeauna. 
Duhul proorocesc al acestui apostol și păstor era 
cu mult deasupra potrivnicilor și pizmașilor săi, 
de care nu a fost lipsit nici în timpul vieţii, nici 
după moarte. 

În luna aprilie a anului 1915, guvernul sârb l-a 
trimis pe Nikolaj din Niš în America și Anglia 
(unde a rămas până în aprilie 1919) pentru a 
promova interesele naţionale sârbe și iugoslave. 
Cu înțelepciunea și elocvenţa proprii lui, folo- 
sindu-și buna cunoaștere a limbilor străine și 
popularitatea, Nikolaj a înfățișat aliaţilor Golgo- 
ta Serbiei, vorbind și despre punctele slabe ale 
poporului sârb, pe care propaganda austro-un- 
gară le exagerase, dar și despre virtuțile sufletu- 
lui sârbesc, pe care dușmanii sârbilor le ascun- 
deau. El a ținut în America, apoi în Anglia, o 


-multime de conferinţe în biserici, universități, 


hoteluri și alte instituţii, luptându-se prin aceas- 
tă metodă pentru salvarea și unirea poporului 
sârb și a popoarelor iugoslave. În urma cuvântă- 
rilor sale, un mare număr de voluntari din Ame- 
rica au plecat pe frontul de la Salonic, așa încât 

nu este neîntemeiat gândul comandantului en- 
: glez al armatei de acolo că „părintele Nikolaj a 
į fosta treia armată”, de partea sârbă și iugoslavă. 
În aceeași perioadă, Nikolaj a sprijinit și ideea 
unirii tuturor Bisericilor creștine, şi a legat prie- 
tenii în Biserica anglicană şi cea episcopală. 
Totodată, el ajuta micul grup de studenţi sârbi 
de la Oxford, cărora totodată le și preda. 

După terminarea războiului, în vreme ce încă 
se afla în Anglia, a fost ales (25/12 martie 1919) 
ca episcop de Zita, apoi transferat la scurtă vre- 
me, spre sfârșitul lui 1920, în eparhia Ohridei. În 
acel an a fost trimis în numeroase misiuni bise- 
ricești și politice: la Atena și Constantinopol, în 
Anglia și America, unde a desfășurat pretutin- 
deni o activitate foarte roditoare, pentru care 
există nenumărate documente și martori. El a 
luat parte și la conferinţe pentru pace, la con- 
gresele și adunările bisericeşti ecumenice, la 
conferinţe ale Uniunii creștine a tinerilor din 
lume, la consultările panortodoxe. 

Trebuie, însă, remarcată mai ales lucrarea 
pastorală desfășurată de vlădica în Ohrida și 
Bitolje, iar apoi în Zita, unde s-a reîntors în anul 
1934, la dorinţa Sinodului Arhieresc și a poporu- 
lui. Ca episcop de Ohrida și Zita, Nikolaj a des- 
fășurat o activitate completă pe toate tărâmurile 
vieţii Bisericii și poporului, fără a-şi neglija nici 
activitatea teologico-scriitoricească. De aseme- 

nea, el a făcut mult pentru unificarea entităților 
bisericești de pe teritoriile statului nou-format 
(din partea căruia deseori nu avea nici înțelege- 
re, nici sprijin). l 

- O urmă adâncă a lăsat asupra vlădicăi vechea 
Ohridă, leagăn al literaturii și culturii slave în 
Balcani — „acest sfinţit oraș, cu marele și rodito- 
rul său trecut”, precum spunea însuși vlădica. În 
el lăsase deja urme binefăcătoare Rusia Ortodo- 
xă, cu sfinteld'ei odoare şi sfinţii ei nevoitori. 
Acum, o înrâurire la fel de binefăcătoare aveau 
asupra lui evlavioasa Ohridă și Sfântul Munte, 
aflat în vecinătate, unde vlădica mergea în fieca- 
re an. Sfântul Munte și Scrierile Sfinților Părinţi, 
pe care în acea perioadă vlădica le citea și le stu- 
dia deosebit de mult, au avut asupra lui o ultimă 
și trainică înrâurire ortodoxă. Se poate spune, pe 
bună dreptate, că atunci s-a produs în Nikolaj o 
profundă schimbare lăuntrică, vizibilă și pentru 
oamenii simpli și evlavioși. Această transforma- 
te duhovnicească se vedea și în vorba, și în pur- 
tarea, și în îmbrăcămintea lui. Mai înainte, iero- 
monahul dr. Nikolaj Velimirović îi impresiona, 
atrăgea și fermeca pe toți în jurul său. Îmbrăcat 
într-o mantie strălucitoare, cu păr și purtare în- 
grijită, elocvent și elegant în vorbire: așa era 
Nikolaj în perioada „preohridică”. Astfel îl ve- 
dem în Cuvintele despre Atotom (Pan-om), una 
dintre cele mai inteligente şi mai profunde cărţi 

ale Serbiei moderne, însă doar reflexivă și filoso- 
fică, nu destul de duhovnicească și ortodoxă, așa 
cum sînt scrierile lui începând cu perioada din 
Ohrida și Zita (Omiliile, Prologul de la Ohrida, 
Scrisorile misionare). Întreaga lucrare păstorească 
și duhovnicească pe care a desfășurat-o mai apoi 
cu poporul ortodox, cu închinătorii și cu mona- 
hii, a purtat pecetea aceste transformări. ” 
În această perioadă a vieţii sale, vlădica a în- 
depărtat de la sine şi de la turma sa feluritele 
manifestări străine și superficial occidentalizan- 
te. Slava lumească devine în ochii lui nimicnică, 
laudele omenești îi sînt nesuferite, exprimarea li- 
terară aleasă i se pare grăire în deșert, iar filoso- 
farea lumească — sărăcie şi cerșetorie duhovni- 
„cească. Pentru el, aceasta nu a însemnat scădere 
intelectuală, ci îmbogăţire în Duhul Sfânt. Pen- 
tru el, cuvintele lui Hristos: Eu sînt Calea, Ade- 
vărul si Viaţa devin totul şi toate. În el are loc o 
adevărată renaștere lăuntrică, începutul unei 
Vieţi de sfânt. Hristos e Cel care îl renaşte şi 
renaște sufletele din jurul lui. Din Nikolaj geniul 
se zămisleşte Nikolaj sfântul, și aceasta i-a atras 
pe oameni la el și i-a ţinut în jurul lui. Din păcate, 
nici atunci nu a fost lipsit de numeroși dușmani 
și clevetitori: dar și atunci, ca și mai târziu, a 
biruit toate prin trăirea și lucrarea sa arzătoare 
înaintea lui Dumnezeu și a poporului său. 

Poate că fără această cotitură Nikolaj ar fi ră- 
mas doar un geniu izolat al poporului sârb, ca 
un pin în munte. Nicicând nu ar fi devenit Noul 
Gură de Aur sârb — Gură de Aur nu numai prin 
vorbire și propovăduire, ci și prin lucrare și păs- 
torire, prin mărturisirea apostolească și muceni- 
cească a lui Hristos. La fel ca în vechime Sfântul 
Sava, el a devenit conștiința limpede și integrală 
a întregului popor sârb; pentru generaţia sa și 
cele viitoare: căci binecredinciosul popor sârb l-a 
primit și și l-a însușit pe vlădica Nikolaj ca pe 
conducătorul său duhovnicesc, ca pe un prooroc 
și sfânt al lui Dumnezeu, și nici unul din suflete- 
le credincioase nu se va lepăda de el. Iar în ce 
privește atacurile mai vechi sau mai noi împotri- 
va lui, însuși vlădica a arătat cum trebuie privite 
ele: și anume, după ce a fost atacat și adânc jignit 
de un oarecare episcop, pe Nikolaj l-a vizitat la 
Zita un reporter al ziarului „Politika” și l-a rugat 
să spună ceva pe marginea acestui fapt. „Episco- 
pul Nikolaj m-a privit îndelung, fără a rosti ni- 
mic. Această privire a fost pentru mine răspun- 
sul cel mai limpede“ („Politika“, 29.X11.1939). 

De această perioadă sînt legate multe opere 
capitale ale vlădicăi Nikolaj. Aici trebuie pome- 
nite şi nu mai puțin însemnatele lucrări pastora- 
le și de binefacere ale vlădicăi de Ohrida și Zita, 
cum ar fi: grija faţă de poporul evlavios, reface- 
rea multor mănăstiri ruinate, părăsite sau pe 

jumătate părăsite din eparhia sa, și în primul 
rând lucrarea sa cu copii săraci și orfani: în case- 
le de copii înfiinţate de Vlădica în Bitolje, Kralje- 
vo, Kragujevac și alte locuri erau adăpostiţi și 
îngrijiţi înainte de război în jur de șase sute de 
copii. 

Ca episcop de Ohrida și Zita, vlădica Nikolaj 
a dezvoltat și o activitate panortodoxă și interbi- 
sericească. Astfel, el a luat parte în 1930 la Confe- 
rinţa presinodală a Bisericilor Ortodoxe care a 
avut loc la mănăstirea Vatopedu. Apoi, a lucrat 
la înnoirea temeiurilor vieţii de obște din mănăs- 
tirea Hilandar. Lua parte deseori la congresele 
internaţionale ale tinerilor creștini din lume și la 
mai multe congrese și conferinţe ecumenice. De 
asemenea, a promovat bunele relaţii cu frații 
ortodocși bulgari și greci, precum și bunele rela- 
ţii intercreștine şi interreligioase din Iugoslavia 
antebelică. Din păcate, datorită politicii antiorto- 
doxe și antisârbe a guvernului Stojadinovic, 
vlădica Nikolaj a fost nevoit să se implice în lup- 
ta împotriva Concordatului cu Vaticanul, care a 
fost câștigată în principal datorită vlădicăi. Ală- 
turi de Patriarhul Gavriil, el a luat poziţie și îm- 
potriva atitudinii trădătoare de ţară pe care a 
avut-o în fața ocupanților germani guvernul 
Cvetkovic-Macek — fapt pentru care a fost salu- 
tat de popor, însă și-a atras ura nemților. 

Lucrarea vlădicăi era primită cu cinstire și cu 
dragoste de poporul sârb, lucrările sale erau ci- 
tite și multiplicate, spusele sale păstrate înde- 
lung în amintire. Și astăzi se pot auzi în gura sâr- 
bilor, ca zicale, numeroase spuse ale vlădicăi, 
circulă o mulțime de învățături ale lui și de anec- 
dote despre el. Vlădica Nikolaj a îmbogăţit în 
Dumnezeu sufletul poporului sârb. 

Roditoarea lucrare a Vlădicăi a fost curmată 
de incendiul celui de-al doilea Război mondial, 
ce a cuprins şi Serbia. Capitularea vechii lugos- 
lavii l-a prins pe Vlădica în mănăstirea Zita. 
Chiar din primele zile de ocupaţie, el a împărtă- 
şit, ca și draga sa Zita, soarta grea a poporului 
sârb. 

Vlădica a fost arestat de nemți de praznicul 
Sfinţilor Apostoli din anul 1941 și închis îndată 
în mănăstirea Ljubostinje, după care a fost mutat 
în mănăstirea Vojlovica de lângă Pancevo şi 
închis acolo, în cele mai severe condiţii, alături 
de patriarhul Serbiei, Gavriil Dozic. În închi- 
soare, vlădica a pătimit mai mult cu sufletul de- 
cât cu trupul, petrecând zi și noapte în rugăciuni 
cu lacrimi și suspine către Dumnezeu pentru 
mântuirea poporului său şi a întregului neam 
&menesc (din acele zile s-a păstrat un „Canon de 
rugăciune“ al vlădicăi și o „Rugăciune către 
Maica Domnului de la Vojlovica”, precum și cele 
trei, deja vestite, „Trei rugăciuni în umbra baio- 

netelor nemţești”, scrise mai târziu la Viena, pe 
paginile unei Evanghelii a bisericii sârbești din 
Viena). 

În ziua de 14 septembrie a anului 1944, nemții 
i-au dus pe vlădica Nicolaj şi pe Patriarhul Ga- 
vriil în lagărul de concentrare Dachau, unde ei 
au rămas până aproape de sfârșitul războiului. 
La Dachau au trăit toate ororile acelui iad pe pă- 
mânt; iar despre suferinţa și torturile îndurate 
de ei acolo, despre distrugerea irecuperabilă a 
sănătăţii lor vorbesc numeroși martori oculari, 
precum și ei înșiși în istorisirile lor orale și scrise 
de mai târziu. Amândoi au fost eliberaţi pe 8 mai 
1945 de către divizia 36 americană. După aceea, 
au rătăcit ceva vreme prin Occident, după care 
Patriarhul s-a întors acasă, la cârma Bisericii Sâr- 
be, în vreme ce vlădica Nikolaj a mers pe drumul 
greu şi spinos al emigrației, purtând în suflet 
dorul de patria și de poporul său. 

Epuizat de suferința sufletească și Se 
vlădica a plecat în cursul anului 1946 în Ameri- 
ca, unde a devenit din ce în ce mai bolnav, acu- 
zând foarte des dureri de cap și de spate, prici- 
nuite de torturile și celelalte suferinţe din lagăr. 
Totuși, şi în America el a aflat putere pentru 

“lucrarea sa misionară, călătorind pe întinderile 
Statelor Unite şi Canadei, aducând apa vie a 
credinţei și viețuirii evanghelice multor suflete 
însetate de Dumnezeu. Creștinii, atât ortodocși 

cât și de alte confesiuni, dădeau o înaltă preţuire 
lucrării lui misionare, pentru care poate fi pe bu- 
nä dreptate pus în rândul apostolilor și misio- 
narilor Americii. Vlădica și-a continuat și acolo 
activitatea scriitoricească și teologică, atât în 
limba sârbă, cât și în cea engleză. Din această pe- 
rioadă datează scrierile sale Casiana, Pământul 
neajuns, Secerișurile Domnului, Divanul, precum 
și ultima sa lucrare, rămasă neterminată, S ingu- 
rul Iubitor de oameni. Din America a ajutat cât a 
putut mănăstirile și bisericile sârbești, trimițând 
modeste pachete, mai ales pentru nevoile 
bisericești. 

Vlădica Nikolaj a și predat în America: în 
școala teologică sârbească de pe lângă mănăsti- 
rea Sfântul Sava din Libertville, în Academia St. 
Vladimir din New York, precum și în așezămin- 
tele de învățământ teologic rusești Sfânta Treime 
din Jordanville și Sfântul Tihon din South Ca- 
naan, Pennsylvania. În acesta din urmă l-a și 
aflat moartea. A adormit în Domnul cu pace în 
ziua de 18/5 martie 1956. Se sculase din pat și se 
pregătea, rugându-se, pentru slujirea Sfintei Li- 
turghii și așa, la rugăciune, a și trecut la cele ce- 
rești, mutându-se de pe pământ în Biserica Tri- 
umfătoare, ca să slujească acolo lui Dumnezeu 
veșnica Liturghie Cerească. Din mănăstirea Sf. 
Tihon a fost strămutat în mănăstirea Sf. Sava din 
Libertville și înmormântat lângă altarul bisericii, 

în partea de miazăzi, pe data de 27 martie, fiind 
de faţă un mare număr de credincioşi din întrea- 
ga Americă. lar în Serbia, la aflarea veștii că a 
murit marele ierarh, s-au tras clopotele în multe 
biserici şi mănăstiri și s-au slujit cuvenitele para- 
stase. Se cuvine a aminti aici că la dorinţa vlădi- 
căi, cortul său pământesc a fost adus în cele din 
urmă acolo unde, după spusa lui, „a învăţat bu- 
chile”, în mănăstirea Celje din iubitul său Lelić. 


E 


În oraşul american Williamstown, în anul 
1927, reprezentanți ai multor rase şi popoare ale 
pământului se adunaseră la o conferință unde se 
discuta, cu grijă filantropică, despre putinţa 
păcii între oameni. Lor, prietenilor săi scumpi, le 
închină scriitorul, ca împreună-lucrător al lor de 
atunci, această carte despre război privit în 
lumina Sfintei Scripturi a lui Dumnezeu — carte 
care în vreme de pace va fi privită cu nepăsare, 
dar care în vreme furtunoasă de război va fi 
căutată și citită cu întelegere. 


CONVORBIRI INTRODUCTIVE 


1. 
Babilonul în primejdie 


Soarele se pleca spre apus atunci când ne 
aflam pe puntea vaporului „Boston”, care circu- 
la între New York şi Boston. Apa opacă și unsu- 
roasă a golfului New York, care sub razele 
arzătoare ale zilei strălucea ca argintul, sub 
razele amurgului sclipea ca aurul topit. Vaporul 
plutea din Downtown spre Uptown, între New 
York şi Brooklyn, și societatea noastră ședea 
întoarsă cu fața spre New York. 

Înaintea noastră se afla cel mai mare oraş de 
pe globul pământesc, cel mai grăbit, cel mai 
iluminat și mai neuniform. Privirile tuturor 
călătorilor, atât străini cât și localnici, rămân fără | 
voie pironite de numeroasele blocuri-turn 
numite, cu mândrie şi nerușinare, „zgârie-nori“. 

— Priviţi turnurile noastre babilonice ! — mi-a 
zis ministrul Houston. a e 

— Le privesc, am răspuns eu; dar văd că le 
priviţi și dumneavoastră — dumneavoastră, care 
de atâtea ori ați călătorit pe aici și aţi privit aceste 
turnuri ! 

— Asta atrage întotdeauna și pretutindeni... 
Firește, ceea ce este mare a captivat și va captiva 
întotdeauna sufletul omenesc. 

— Da, da, bine aţi zis, remarcă generalul Clark. 
Cei captivaţi de ceea ce e mare au scris, până în 
ziua de astăzi, istoria popoarelor scriind în fapt 
istoria marilor popoare — aceşti „zgârie-nori“ sui 
generis. 

— Asta înseamnă, generale, că democraţia nu 
are aici nici o însemnătate ? am zis eu. 

.— Nici una, nici una. În teorie, democraţia a 
vrut să împărtășească gloria omului mare nume- 
roşilor lui colaboratori, dar în practică n-a reali- 
zat altceva decât că a calculat și a măsurat cu mai 
multă atenţie contribuţia celor lipsiţi de glorie la 
gloria celui plin de glorie: dar asta nu a micșorat 
gloria celui plin de glorie, nici nu a mărit gloria 
celor lipsiţi de glorie. Turnurile rămân turnuri, 
iar colibele rămân colibe. 

Domnul Crane, care privea şi asculta cu aten- 
ţie, ne-a întrerupt și a zis: 

— Priviţi acest grup de noi blocuri turn, acolo 
în Uptown. Când aţi fost în New York acum șase 
ani, acolo nu exista nici unul din aceste turnuri: 
iar acum, uite ! Sînt cam o sută de turnuri noi. 

— Adevărat, am zis, adevărat, domnule Crane. 
Și mi se pare că acestea sînt mai frumoase și mai 
elegante decât cele din Downtown, nu-i așa ? 

— O, incomparabil ! În aceste noi turnuri, noi 
americanii am ajuns la un stil de artă arhitectu- 
rală în întregime propriu. Așa ceva nu este nică- 
ieri în lume ! Iar turnurile vechi, cum ar fi Wool- 
worth, Singer, Municipal, pur și simplu rănesc 
privirea generaţiei de acum. 

Astfel a grăit domnul Crane, distinsa şi ama- 
bila noastră gazdă. Mulțumită lui ne și aflam în 
acea seară pe vaporul care mergea la Boston. Ne 
invitase la sine în ospeţie, în „weekend”, ca să 
petrecem duminica la reședința lui. Între invitaţi 
se aflau dl, Houston, fost membru al guvernului 
Marelui preşedinte!, generalul Clark, un rus, 
muzician celebru, un ceh — dl. Pisek, arheolog, 
cercetător al antichităţilor din Arabia, eu, un 
balcanic și mulţi alţii. 

În acea clipă, o dată cu ultimele raze ale soare- 
lui, s-a ivit un stol de aeroplane, rotindu-se sus 
deasupra marelui New York. 

— Uite, uite, unul ! Unul ! Trei, cinci, zece ! — au 
răsunat strigăte din toate părţile. 

Ministrul Houston suspină, apoi grăi cu ju- 
mătate voce: 

- Da, un pericol pentru Babilonul nostru 
american. ! 


„1 Este vorba de preşedintele Wilson, care a condus 
America la câştigarea primului război mondial. 

— lată, de acești păsăroi din oţel depinde viito- 
rul război ! exclamă generalul. 

- Nu mai pomeniţi de război ! se revoltă iubi- 
torul de pace domn Crane, care călătorise pe 
toate cele cinci continente și pe de zece ori pe 
atâta insule, văzuse pretutindeni mulţi oameni 
buni, în stare să trăiască pașnic, și îşi făcuse 
mulți prieteni. 

Generalui răspunse: 

— Nu pomenesc de război fiindcă vreau răz- 
boi, domnule Crane, ci pentru că va fi război. 

Atunci am întrebat: 

- Dar dvs., generale, nu vedeţi nici o altă 
întrebuințare și nici un alt scop pentru aeroplan 
în afara facerii de rele ? 

— Mai că nu. Aeroplanele, ce-i drept, pot înde- 
plini și unele servicii paşnice de importanţă se- 
cundară, cum ar fi transportul poștal, transpor- 
tul unui număr redus de călători; dar principalul 
şi supremul scop al aeroplanului este războiul. 

Atunci, ministrul Houston zise cu jumătate 
de glas și gânditor, ca pentru sine: 

— De aici, de aici, din aer sînt pândite de pri- 
mejdie aceste turnuri babilonice ale noastre ! 

— Dar de ce numai turnurile noastre ? exclamă 
generalul. Nu este valabil același lucru și pentru 
Babilonul european, sau mai bine zis pentru 
Europa babilonică ? i 

— Este, este valabil, dragul meu Clark, răspun- 
se ministrul. Europa e chiar mai coaptă decât noi 
pentru război. Este valabil și pentru întreaga 


26 


RĂZBOIUL. ȘI BIBLIA 


lume. Nu vedeţi că lumea toată a devenit un nou 
turn Babel ? 

— Vă spun iar și iar: eu nu cred în război! 

replică dl. Crane. 

~ Nici eu nu cred, dle. Crane, spuse profesorul 

ceh, însă războiul vine fără să întrebe dacă noi 
credem sau nu în el, la fel cum vine o epidemie 
de gripă. 

— Cum așa ? protestă dl. Crane. Chiar așa, 
credeți... cu totul întâmplător ? 

aT Nu cred că chiar cu totul întâmplător, ci cred 
că războiul poate să izbucnească și fără voia 
noastră. 

Dl. Crane se întoarse către mine și mă întrebă 
ce gândesc, iar eu i-am zis: 
ta Efectiv, mie mi se pare că războiul poate să 
izbucnească și fără voia oamenilor, dar nu fără 
vinovăția oamenilor; din pură întâmplare nu au 
loc în lume nici lucruri mult mai mici decât un 
război. 

In vreme ce noi discutam pe tema aceasta, faţă 
de care toţi cei de faţă nutreau cel mai viu inte- 
res, întunericul acoperi pământul, iar aeroplane- 
le începură să deseneze în aer cu litere de foc re- 
clamele unor mari magazine din New York, ce şi 
la ce preţ se poate cumpăra de la o firmă sau alta. 

„— Iată, priviţi acum — îmi spuse generalul 
Clark. Aveţi în faţă una din întrebuinţările de 
mâna a doua ale aeroplanului: să scrie în aer re- 
clame de magazine și fabrici, ha-ha-ha ! Însă 
acesta este un serviciu atât de neînsemnat și 

ocazional ! Iar principalul, cum v-am spus, este 
războiul. Războiul ! 

Sirenele au sunat de cină, şi călătorii au cobo- 
rât de pe punte în sala de mese. l 


2 
O dispută superficială despre război 


— Eu cred că războiul e o fatalitate, spuse dl. 
Pisek, profesorul ceh, când ne-am așezat la cină. 
Uitaţi-vă, nimeni nu vrea război, nici măcar 
generalii, dar toţi se pregătesc de război. Oare nu 
e aceasta o fatalitate a neamului omenesc ? 

— Prostie, prostie, nu fatalitate ! răspunse di. 
Crane. Dacă noi, în America și Europa, am fi cu 
adevărat civilizaţi, n-ar exista prostie, și ca atare 
nici fatalitate. Popoarele din Marea Asie 
disprețuiesc cultura noastră militaristă. 

Și dl. Crane, pe care toate câte le trăise în 
călătoriile sale prin lume îl făcuseră foarte bogat 


în anecdote, povesti cum a mers anume În - 


Benares, în India, la un monah vestit, pe care 
toată India îl privea ca pe un om sfânt. 

— Când m-am prezentat ca american, povestea 
dl Crane, monahul a clătinat din cap compătimi- 
tor şi a zis suspinând: „O, voi, americanilor ! O, 

voi, europenilor ! Cât de mult aţi suferit și cât de 
mult veţi mai suferi ! Așa-numita cultură a voas- 
tră se reduce la lupta pentru putere, pentru su- 
premaţie. De această otravă se molipsesc și tine- 
rii noștri care merg să înveţe la voi. Nici unul din 
ei nu se întoarce însufleţit de dragoste către voi, 
ci toți, și fără să-și dea seama, primesc strâmbele 
voastre idei despre violenţa «pentru dreptate», 
ceea ce în fapt nu înseamnă pentru dreptate, ci 
pentru putere. Chiar aici, la mine, au fost într-o 
zi doi studenţi indieni care învaţă la Londra. 
Când i-am întrebat ce mai fac fraţii noștri din 
Anglia, au strigat amândoi cu mânie: «Care 
frați? Ne sînt dușmani, nu frați! Cultura lor 
înseamnă egoism și violenţă. Noi, în India, avem 
cultura cea adevărată. Trebuie să luptăm 
împotriva lor şi să ne eliberăm de ei.» Dacă vă 
veţi lupta împotriva lor prin violenţă, le-am zis 
eu, cu ce vă veți deosebi atunci de ei? Și la ce vă 
va folosi să vă eliberaţi de ei pe dinafară când, 
iată, văd că ei v-au robit lăuntric ? Cu asemenea 
răutate nu vorbesc despre oameni cei ce 
urmează bunele învățături ale Vedantei, ci cei ce 
urmează războinicei culturi europene. 
Eliberarea noastră de englezi, domnilor, nu este 
cel mai mare bine; cel mai mare bine este elibera- 
ea de noi înșine. Acesta e sensul Vedantei. Aţi 
plecat în Europa ca robi cu trupul și v-aţi întors 
de două ori robi: și cu trupul, și cu sufletul.“ — 
După ce termină de povestit, bătrânul monah 

suspină iarăși și repetă: „O, voi, americanilor ! O, 
voi, europenilor ! Cât de mult ați suferit și cât de 
mult veţi mai suferi ! Suferinţa e de neocolit pen- 
tru cei ce se împotrivesc Dharmei.“ 

În acea clipă, în sala de mese începu să răsune 
cunoscuta muzică de negri numită jazz. 

— Ascultaţi numai, strigă cu mânie dl. Crane, 
ascultați numai ce muzică avem ! Oare asta e 
muzică de oameni civilizaţi și iubitori de pace, 
sau de sălbatici neînfrânaţi ? 

Ministrul Houston, simțindu-se rănit în senti- 
mentul său naţional de aceste cuvinte, spuse lui 
Crane: 

— Nu e așa, prietene. Oricum am fi noi, ameri- 
canii, suntem mai civilizaţi și mai pacifiști decât 
europenii. Europa se pregătește pentru război de 
atac, de cotropire, iar noi ne pregătim pentru 
război de apărare. 

— Vechiul cântec pe vechea melodie ! — îmi 
șopti la ureche dl. Crane. 

— Veţi admite, continuă ministrul, că trebuie 
să fim pregătiţi de război, dacă cineva ne atacă 
fie dinspre Atlantic, fie dinspre Pacific. Istoria 
noastră nu cunoaște războaie de cucerire. Înce- 
pând de la preşedintele Washington până la 
Wilson, America a dus numai războaie de apăra- 
re, nu de cotropire. Eu nu spun că războiul e o fa- 
talitate, așa cum zice dl. Pisek, nici că războiul e 
o necesitate biologică pentru așa-zisa primenire 
a naţiunii, precum afirmă francezul Clemenceau 

într-una din căTțile sale mai recente. Eu afirm că 
războiul este o monstruozitate pe care o stârneș- 
te forţa și care numai prin forţă poate fi oprită. 
Asta e tot. 

- Toate popoarele se pregătesc febril pentru 
un nou război, dragul meu Crane, spuse gene- 
ralul. Oare doar noi, americanii, să ne ascundem 
capul în nisip ca struțul și să ne facem că nu 
ştim? 

— Nu spune „toți”, Clark, răspunse Crane. Care 
toți ? India, China și Etiopia nu se pregătesc de 
război: iar asta înseamnă mai mult de jumătate 
din neamul omenesc. Europenii și noi ne pregătim 
de război, adică minoritatea neamului omenesc. 
La drept vorbind, o treime din neamul omenesc ! 

Atunci, generalul se întoarse caime balcanic și 
îl întrebă ca în glumă: 

— De cine ţineţi voi, balcanicii: de minoritatea 
pașnică a lui Crane sau de majoritatea belicoasă ? 

La care balcanicul răspunse: ` 

-— Noi ţinem de cei care urăsc războiul, dar 
care se pregătesc pentru război. 

- Într-adevăr, aşa este situaţia și la noi, ame- 
ricanii, strigă ministrul Houston. Urâm războiul, 
însă ne pregătim pentru război. Ne pregătim de 
nevoie, ca în momentul critic să apărăm 
democrația noastră de cotropitorii imperialiști. 

Crane zâmbi caustic, și zise: 

- Demonul războiului nivelează totul, dragă 
prietene. Aici n-ajută nici democraţia, nici auto- 

craţia, nici monarhia, nici republica, nici comu- 
nismul. Actuala Rusie comunistă se pregătește 
de război cu tot atâta ardoare ca monarhiile 
engleză și japoneză și ca republicile americană și 
franceză. Ascultaţi-mă și reflectați ! Mie mi se 
pare că demonul războiului a cuprins în vremu- 
rile noastre mai ales rasa albă. 

— În această privinţă sînt întru totul de acord 
cu Crane, spuse generalul. Nu au existat, nici nu 
există teorii politice importante sau partide de 
guvernământ care în final să nu fie pentru război 
sau să nu provoace război. Nici o doctrină politi- 
că nu a putut până acum să ridice vălul de pe 
acea taină înfricoșătoare care în viața omenească 
se numește război. Nici politicienii, nici guver- 
nanţii, nici militarii, nici chiar naturaliștii nu ofe- 
rit nici de departe o explicaţie valabilă, a esenței 
războiului, a adevăratelor lui cauze şi finalităţi. 
Despre aceasta am ascultat sau am vorbit cu 
patimă până acum. Câteodată mi se-pare că răz- 
boiul este legat de rădăcina adâncă și nevăzută a 
vieţii noastre pe pământ, așa încât numai religia 
ne-ar putea spune ceva serios în privinţa lui. 

Se aşternu o liniște de mormânt. Dintr-o dată, 
generalul puse această întrebare: 

— Chiar, domnilor, care dintre oamenii albi a 
scris cândva o lucrare vestită despre război ? 

— Nietzsche și un general german dinaintea 


Războiului Mondial !! zise cineva. 


1 Probabilă referire la Karlven Klausewitz (n.tr.). 

— Machiavelli ! răspunse dl. Houston cu un 
surâs vizibil. Este filosoful european al războiului. 

— Halal filosof! replică un altul. Orb care 
călăuzește pe alţi orbi. 

— Eu cred că Machiavelli reprezintă chinte- 
sența minţii europene pervertite, se completă 
singur Houston. 

Întreaga societate își exprimă osândirea una- 
nimă a învăţăturii lui Machiavelli. 

După aceea, generalul Clark se adresă celui 
mai apropiat prieten al meu, balcanicul, și-l în- 
trebă: 

— Există undeva, în literatura lumii, vreo altă 
explicație, mai bună, a tainei războiului decât 
cea pe care a dat-o Machiavelli ? 

Balcanicul răspunse: 

— Există o explicaţie biblică, opusă cu desăvâr- 
șire gândirii lui Machiavelli. 

Generalul îi aruncă o privire întrebătoare, 
apoi se cufundă într-o tăcere adâncă. În acea sea- 
ră n-a vrut să mai rostească vreun cuvânt despre 
război: doar tăcea dus pe gânduri, ca și cum s-ar 
fi străduit să-și readucă în amintire ceva ştiut cu 
multă vreme în urmă și uitat. 


In ziua următoare, generalul Clark ne-a invi- 
tat pe mine și pe prietenul meu, balcanicul, să ne 


Plimbăm cu barca pe mare, í în împrejurimile fru- 


moasei vile a d-lui Crane. În barcă se mai aflau 
împreună cu noi câţiva dintre oaspeţii de vază ai 

lui Crane, pe care generalul însuși îi alesese și îi 
invitase. Îndată ce ne-am așezat în barcă, genera- 
lul l-a rugat pe balcanic să îi expună învăţătura 
despre război pe care o cunoștea și care i se părea 
singura adevărată. 


Şi tot ce urmează a fost scris pe temeiul celor 
ce s-au spus atunci, în vremea plimbării cu barca 
prin golful Boston, pe Oceanul Atlantic, în luna 
august a anului 1927. 


I. 


Inarmarea 


— Toate popoarele Europei și Americii, dragă 
generale — începu balcanicul —, se înarmează în 
modul cel mai febril pentru un nou război. Cine 
nu vede asta ? Acest lucru de-abia e un secret 
pentru ciobanul din munte, cu atât mai puţin 
pentru oamenii care trăiesc în orașe și urmăresc 
treburile omenești. În cursa înarmării, dintre 
popoarele Asiei deocamdată merg în pas cu 
Europa și cu America două-trei popoare, cum 
sînt Japonia, Turcia, într-o oarecare măsură Per- 
sia și Afganistanul. Marea Chină se răfuiește cu 
ea însăși și face sângeroase exerciţii militare pe 
fiii săi, pregătindu-se astfel, și fără să o ştie, pen- 
tru măcelărirea fiilor altora. Dar cei ce și-au îm- 
povărat conștiința cu răspunderea pentru pri- 
mul război mondial se vor încărca și cu răspun- 
derea pentru războiul care stă să vină: sînt po- 
poarele rasei albe, popoarele numite creștine. În 
pregătirile pentru noul război, sau pentru noile 

războaie, ei se află înaintea tuturor celorlalte po- 
poare și seminţii de pe globul pământesc. lar că 
lumea stă înaintea unui nou război, o mărturi- 
sesc următoarele: 

1. Pregătirile pe faţă și în secret ale popoarelor 
amintite; 

2. Bugetele militare, care la toate statele întrec 
incomparabil cheltuielile cu orice altă destinaţie, 
și întrec de departe bugetele militare dinaintea 
războiului trecut; 

3. Activitatea febrilă a nenumăratelor fabrici 
de armament, muniție, gaze toxice, aparate elec- 
trice și electromagnetice de război, precum și 
masa sporită de lucrători și de producţie din 
aceste fabrici; 

4. Construcţia febrilă de nave militare și alte 
mijloace de război navale; 

5. Efectivele crescute ale armatelor regulate 
faţă de cele de dinainte de război; 

6. Echipele de savanţi cu înaltă calificare an- 
gajaţi de unele state, care își pun inteligența și 
energia în slujba descoperirii sau perfecționării 
gazelor toxice ucigaşe și altor mijloace chimice 
de război pe uscat, pe apă, sub apă și în aer; 

7. Alianţele și grupările secrete cu scopuri 
militare ale unor state și popoare; 

8. Foarte dezvoltatele servicii de spionaj, cu 
ajutorul cărora un stat află planurile de război și 
invențiile secrete destinate războiului ale altor 
state. 

Acestea sînt dovezile — dar există și semne 
prevestitoare ale unui nou război, printre care: 
neîncrederea crescândă dintre state, ura rasială 
și națională, și mai ales presentimentul întunecat 
general și neliniștea generală a spiritelor de pe 
toate cele cinci continente. 

La aceasta, un voitor de bine poate răspunde: 
„Toate acestea sînt așa cum spui. Vedem și noi 
asta. Dar toate pregătirile de război nu duc ne- 
apărat la război: fiindcă în paralel cu pregătirile 
de război merg şi pregătirile de pace”1. Merg, da, 
dar merg ca un copil în urma unui uriaș, ca un 


1 Sînt treizeci de ani împliniţi de când a fost făcută prima 
încercare de micşorare a înarmării și de instaurare a păcii în 
lume. La inţiativa țarului Nicolae a fost convocată Prima 
Conferinţă de pace de la Haga, în anul 1899. această 
conferinţă a fost deschisă prin următoarele cuvinte ale 
nobilului ţar: „Noi căutăm mijlocul cel mai eficace de a 
asigura popoarelor binefacerea unei păci adevărate și trainice 
și, mai presus de toate, de a se pune capăt progresului 
continuu al înarmării actuale“. Reprezentanţii popoarelor au . 
semnat protocolul Conferinţei de la Haga şi s-au întors acasă 
ca să-şi vadă de ocupaţia lor — înarmarea ! În anul 1907 a avut 
loc cea de-a Doua Conferinţă de pace de la Haga. Iarăși a fost 
semnat un protocol și iarăși a continuat totul ca înainte. După 
Războiul Mondial au fost fondate Liga Naţiunilor și Uniunea 
Interparlamentară. Protocoale sînt semnate în fiecare an, dar 
vechea ocupaţie a înarmării merge în tempo tot mai grabnic. 
In anul 1921 a fost convocată Conferinţa pentru limitarea 
înarmării de la Washington. Totul a mers după regulă, un 
protocol a fost semnat, însă calea veche nu a fost părăsită. 
Apoi, președintele Coolidge a convocat la Geneva Conferin 
celor trei puteri maritime, tot pentru limitarea înarmării. 
cele din urmă, s-a ajuns la pactul Kellogg, pe care l-au semnat 
un mare număr de state, „respingând războiul ca mijloc de 

car cu boi în urma carelor de foc. Dacă ar fi să 
personificăm războiul și pacea, războiul ar tre- 
bui să-i spună păcii: „Eu trebuie să mă micșorez, 
iar tu să crești“. Dimpotrivă — ia seama ! — războ- 
iul spune păcii: „Cu pregătirile tale tu, copile, 
ascunde-mă, apoi aleargă pe străzi și strigă că eu 
nu exist şi, îndeobște, nici nu voi exista !“ Chiar 
și propaganda verbală a păcii servește multora 
în scopuri de război. Și astfel, în zilele noastre se 
adeverește încă o dată spusa prorocului: Pace, 
pace, și pace nu este (ler. 8, 11). 

Despre pace se vorbește în ziua de azi atât de 
mult nu pentru că e pace, ci fiincă pacea este în 
primejdie — așa cum despre cinste nu se vorbește 
mult când există cinste și despre sănătate atâta 
timp cât ţine sănătatea. Sau nu vedeți, ca militar, 
că multe convorbiri de pace sînt întrebuințate ca 
tactică de război camuflată ? Oamenii spun: 
„Pace, pace”, şi pace nu este ! 

Și într-adevăr, generale, nu am avut pace după 
încheierea Războiului Mondial. Dacă a avut-o 
politică naţională“. Și în pofida a tot ce s-a zis și tot ce s-a 
semnat, nici o fabrică de arme nu și-a micșorat producţia de 
război, nici un crucișător nu a fost transformat în navă 
comercială și nici un regiment n-a fost lăsat la vatră — nicăieri 
în lume. De la Prima Conferinţă de la Haga și până astăzi au 
avut loc pe globul pământesc multe războaie, cum ar fi: 
războiul anglo-bur, războiul ruso-japonez, războaiele 
balcanice, Războiul Mondial, războiul greco-turc, dimpreună 
cu o mulțime nenumărată de mici războaie. După această 
experienţă de treizeci de ani, cum să nu privească trist și 


îndurerat și neîncrezător toate vorbele despre dezarmare și 
pace până și cel mai mare optimist ? 

cineva, au avut-o papuașii și boșimanii mai de- 
grabă decât oamenii albi. În fapt, a existat un 
armistițiu, nu pace. Am avut și avem pregătire 
febrilă pentru un nou război — la fel ca în cazul 
unui armistițiu. De când Germania a cerut armis- 
tiţiu în 1918 și până acum am avut de fapt numai 
un armistițiu. De atunci și până acum, cheltuiala 
principală a statelor, principala preocupare a 
oamenilor de stat și a generalilor și principala 
teamă a popoarelor se leagă de un nou război, la 
fel ca în cazul unui armistițiu. 

Din toate acestea reiese limpede următoarea 
învăţătură: 

1. Că Războiul Mondial, început încă din anul 
1914, nu pare a se fi încheiat nici până astăzi; 

2. Că de la Războiul Mondial încoace ideea 
unui nou război domină cu toată autoritatea dis- 
poziţiile psihice și eforturile materiale ale po- 
poarelor şi statelor; 

3. Că faptele privitoare la înarmarea lumii 
pun în umbră toate convorbirile și bunele inten- 
ţii de pace; ” 

4. Că lumea, din punct de vedere financiar, 
adică din punctul de vedere al cheltuielilor în 
scopuri de război, este deja în stare de război. 


II. 


Cum va fi viitorul război 


Trebuie să vă descriu asta, generale ? Oamenii 
cinstiți și raționali nu pot nici în trezie, nici în vis, 
nici în imaginaţie să își închipuie priveliștea 
îngrozitoare a războiului care stă să vină. 

Va fi un război cu totul lipsit de milă, cinste și 
eroism. Războiul eroic dintre israiliteni şi filis- 
teni, în care cele două oști priveau lupta dintre 
reprezentanţii lor, David şi Goliat, așteptându-și 
de la deznodământul acelei lupte biruinţa sau 
înfrângerea, este doar o idilă pastorală faţă de 
războiul ce stă să vină. Și războiul lui Arjuna 
împotriva lui Bhima, descris în Mahabharata, 
este doar o idilă. Precum idilă e și războiul de la 
Kosovo dintre sârbi și turci, ba idilă e și războiul 
lui Napoleon împotriva Moscovei. Dar ce spun 
eu ? Toate războaiele din lume, în care au străful- 
gerat întrucâtva și raze de milostivire, cinste și 
eroism; toate războaiele care au putut să insufle 
măcar un cântăreţ bun și un cântec bun sînto 

idilă faţă de războiul în faţa căruia stă lumea: 
fiindcă războiul care va să vină nu va tinti doar 
biruinţa asupra potrivnicului, ci nimicirea po- 
trivnicului — deplina nimicire nu doar a luptăto- 
rilor lui, ci și a tot ce au ei în spatele frontului, a 
părinţilor, copiilor, bolnavilor, răniților lor și a 
celor luaţi prizonieri dintre ei, a satelor și orașe- 
lor lor, a animalelor și pătulelor lor, a căilor fera- 
te și șoselelor lor ! Pârjol care nu gândește și nu 
face deosebire ! 

În războiul trecut a fost plânsă nimicirea cate- 
dralei din Reims. În noul război se va râde peste 
ruinele multor catedrale, ale multor locuri sfinte, 
monumente de veacuri ale popoarele, și a tot ce 
mai este drag și preţios inimii omenești pe pă- 
mântul patriei. Va fi aruncat fără cruţare foc de 
pe pământ, de pe apă, din văzduh, asupra tot ce 
e potrivnic. Foc, plumb și oţel vor cădea ca o 
ploaie nestăvilită care îneacă și dă totul morții. 
Odată cu aceasta vor veni și fulgere electrice, 
tancuri electrice, aparate din fier cu deplasare 
rapidă și cu tir rapid, și Dumnezeu știe — mai pe 
șleau spus, dracul știe — care sînt toate mijloacele 
infernale de ucidere, torturare și siluire a oame- 
nilor, animalelor, fiinţelor și făpturilor. lar ca o 
încununare a tuturor acestora va veni ultima și 
suprema invenţie a civilizației latino-teutonice: 
putoarea ! Adică gazele puturoase, aruncate 
asupra potrivnicului și a patriei lui din cele mai 
felurite arme și în cele mai felurite compoziții. 

Fiece ființă vie pe care Făcătorul Cel Preaînalt a 
dăruit-o cu organ de respirat ca să se îndulcească 
de aerul Lui curat și dătător de viaţă, își va da 
duhul în chinuri din pricina putorii otrăvitoare 
cu care va fi „dat bună ziua“ civilizația apusea- 
nă. Attila, Ghinghis-Han și Cambyses ar roși de 
rușine înaintea unor asemenea metode inumane 
de război. Dar cei ce sînt botezați în numele 
Atotmilostivului Fiu al lui Dumnezeu se vor ru- 
șina, oare ? 

Cifrele războiului viitor vor întrece în toăte 
privințele, afară de numărul cruţaţilor, cifrele 
tuturor celorlalte războaie din istoria neamului 
omenesc. În cursul războiului vor fi mobilizați și 
copiii de la doisprezece ani în sus, precum și 
multe femei și fete. Se va lua pentru necesităţi de 
război, prin rechiziție, tot ce va fi rămas în spate- 
le frontului: și ultimul bou, şi ultimul cal, și orice 
alt animal domestic de hrană sau de povară, și 
toate alimentele, toți banii, toate bijuteriile per- 
soanelor private, toate lichidităţile din băncile 
private, ale unor societăţi sau ale statului, şi toa- 
te valorile bisericilor şi mănăstirilor, îmbrăcă- 
mintea, vasele, tot ce este de fier, cupru, alumi- 
niu, cauciuc — fără să mai vorbim de argint şi aur 
—, telefoanele private, sobele de metal, încuieto- 
rile de la porţi şi uși, paturile de metal, ramele de 
metal de la portrete, icoane şi oglinzi; într-un 
cuvânt, tot ce e din metal, din piele, din pânză, 
din cauciuc sau din oricare material ce va fi nece- 

sar războiului și războinicilor. Bătrânii și bătrâ- 
nele, împreună cu copiii mici și cu invalizii, vor 
rămâne în casele goale și reci, cu hambarele 
goale, cu staulul și grajdul gol, fără încălțăminte, 
fără curele, fără veselă, fără plug și sapă, fără 
cuţit și lingură, în case neîncuiate — oameni flă- 
mânzi în primejdie din partea fiarelor flămânde. 
Vor rupe câte puţină iarbă — unde va fi rămas 
după pârjolul războiului —, vor scurma pămân- 
tul și vor jupui scoarţa de pe copaci ca să mănân- 
ce. Cu asta se vor ţine în viaţă. Și vor veni zile fri- 
guroase când oamenii vor arde toate cărţile din 
biblioteci, atât din cele publice cât și din cele 
particulare, și toate tablourile și obiectele de artă 
din muzee, numai să se încălzească poporul, nu- 
mai să încălzească bătrâna bunicuţă puțin ceai — 
fără ceai — pentru nepotul care trage să moară. 
De groază, mulți se vor sălbătici, se vor îndobito- 
ci sau vor înnebuni. Și ei vor alerga, cu totul goi, 
nepieptănaţi și murdari, pe drumuri și pe străzi, 
prin munţi și prin câmpii, urlând ca fiarele și nă- 
pustindu-se asupra celor pe care îi întâlnesc sau 
îi ajung. lar după aceea, Comandamentele Su- 
preme vor da ordin ca toate acele sărmane părți 
ale neamului omenesc de care luptătorii din pri- 
mele rânduri își vor aminti ca de părinţii lor, de 
fraţii și de surorile lor, și de copiii lor, ca toate 
aceste sărmane părți și părticele ale neamului 
omenesc să fie strămutate în peșterile din munți, 
din pricina primejdiei otrăvurilor puturoase 
prin care vrăjmașul va încerca să otrăvească tot 

ce suflă în ţara celeilalte tabere. În acest fel, în 
cursul războiului nu va mai fi, de fapt, popor în 
așezările omenești de acum, în orașele și satele 
de acum, în casele și colibele de acum: fiindcă 
toată țara va fi un câmp de luptă. Nu cumva se 
va preface, dragă generale, toată planeta noastră 
într-un câmp de luptă ? Dintre orășenii din spa- 
tele frontului nu va mai putea fi văzut, nicăieri, 
nici unul. Vor fi cu toţii în refugii, prin peșteri şi 
prin râpile din munţi. Cum își va duce zilele săr- 
manul popor în refugiile acelea, nici un om nu 
va putea să povestească. Când războiul, după 
vreme îndelungată, se va fi încheiat, se va vedea 
că toate acele peșteri și râpe din munţi sînt pline 
cu osemintele poporului care va fi murit. 


O caracteristică aparte a viitorului război va fi 
lipsa de idealuri a tuturor ţărilor beligerante și 
neîncrederea reciprocă dintre luptătorii aflaţi 
sub același stindard: fiindcă acest război nu va fi 
dus, în fapt, nici în numele credinţei, nici în nu- 
mele libertăţii, nici în numele patriei sau naţiunii 
— chiar dacă acestea vor fi etalate ca lozinci — ci, 
în principal, doar în numele urii și răzbunării, al 
acaparării și jafului. Din pricina acestei lipse de 
idealuri, care nimicește orice însufleţire, în toate 
armatele vor fi mulți trădători și spioni plătiţi. 
Prin urmare, va fi multă neîncredere reciprocă, și 
vor fi puse la zid întregi unităţi de luptă. Pe lân- 
gă cei vinovaţi vor fi omorâţi și mulţi nevinovaţi 
de către propriile autorităţi. Și, mai mult, din 

pricina lipsei oricărui ideal important și adevă- 
rat pentru care cineva să se învoiască a muri de 
bunăvoie va fi și o lipsă totală de eroism și de 
eroi. Într-o situație grea, oamenii se vor arăta 
lași, iar într-una ușoară — lipsiţi de suflet și jefui- 
tori de cadavre. Mașinile moarte de război vor 
reprezenta, la drept vorbind, principalii și singu- 
rii eroi ai viitorului război. Ele se vor arăta mai 
vii, mai inteligente, mai puternice și mai viteze 
decât omul — făcătorul și proprietarul lor. Omul 
va fi atât de nimicnic în mijlocul mașinilor sale, 
atât de sărman și de înfricoșat ! El va aplauda 
mașinile sale de război așa cum erau cândva 
aplaudaţi eroii. Și vor fi distinse cu decoraţii, și 
vor fi împodobite cu cununi de laur. Mașinile 
moarte de război ! 


O mare parte din toate grozăviile pe care 
le-am descris ale războiului viitor le-am trăit și 
văzut deja în trecutul Război mondial. Însă 
războaiele viitoare vor fi în toate privinţele mai 
cumplite decât toate războaiele trecute. 


Este greu însă, dragă generale, să descrii cu 
limba omenească acea noapte furtunoasă și întu- 
necată, plină de crimă, groază și haos, în care 
Europa și America, intrând, trag după ele întrea- 
ga lume. 

Din toate acestea reiese limpede învăţătura: 

1. Lumea civilizată va pune în slujba viitoru- 
lui război toată inteligenţa sa, toată energia și tot 
avutul său, fără rezerve. 

2. Grozăviile distrugerilor din viitorul război 
vor întrece toate grozăviile războaielor din vre- 
murile trecute. 

3. Viitorul război se va distinge prin lipsa de 
idealuri și prin lipsa milostivirii și eroismului. 


HI. 


Care sînt cauzele’ viitorului război 


Mă întrebaţi, generale, care pot fi cauzele 
viitorului război ? 

Mă întrebaţi, de fapt, despre adevăratele 
pricini ale acestui război sau despre incidentul 
prin care va începe războiul ? Fiindcă, vedeţi, e 
vorba despre două lucruri diferite. 

Politicienii și ultrapatrioţii europeni care socot 
că trecutul Război mondial a fost pricinuit de 
atentatul de la Sarajevo nu sînt câtuşi de puţin 
calificaţi să ne explice cauzele viitorului război. 
Dacă cetăţenii unui oraș și-au stropit casele cu 
petrol și se găsește un copilandru care din 
reavoinţă sau ștrengărie aruncă în oraș un chibrit 
aprins, se va chema că el a provocat incendiul ? 
Apreciaţi singur cât de miopi au devenit 
cărturarii și fariseii vremurilor noastre ! Cauzele ` 
nașterii unui monstru le caută cu până la chiar 
nouă luni înainte de naștere, în vreme ce cauzele 
unei monstruozităţi atât de înfricoșătoare cum a 

fost trecutul măcel mondial, ei sînt gata să le afle 
într-un incident sângeros care s-a întâmplat la 
Sarajevo cu numai o lună de zile înainte ca 
această monstruozitate să iasă la lumină ! Atunci 
când oamenii vor război, asemenea incidente se 
găsesc repede pentru a sluji drept uvertură a 
războiului. Dacă oamenii sînt gata de război, 
oare multă vreme va trebui așteptat vreun aten- 
tat, sau arderea vreunui steag, sau maltratarea 
vreunui consul, sau omorârea vreunui misionar ? 

Cu greu ar putea fi în măsură să ne explice 
cauzele viitorului război și filosofii evoluţioniști 
și economiști. Cine poate să asculte în serios 
vorbind despre război pe cei care privesc războ- 
iul ca pe un lucru firesc și necesar pentru un 
așa-numit progres al neamului omenesc ? Dacă 
această vărsare de sânge nebunească pe care 
ochii noștri au văzut-o vreme de câţiva ani este 
un lucru firesc, înseamnă că rațiunea și cinstea 
sînt nefirești la oameni. Dacă un puhoi de fără- 
delege organizată, şi numai de fărădelege, cu 
toate zăgazurile și stăvilarele deschise, inundă și 
pustiește lumea, câteva milioane de vieţi ome- 
neşti şi preface în cenușă tot ce s-a înfăptuit și 
clădit cu osteneală îndelungată de-a lungul a 
generaţii și generații, și totul pentru nu știu ce 
progres, atunci progresul e cel mai de nedorit 
lucru din lume, și însuși cuvântul „progres“ este 
cel mai primejdios și mai blestemat cuvânt din 
vocabularul omenesc. 

Ce progres a adus lumii trecutul Război mon- 
dial ? Să deschidă ochii și să vadă măcar cei ce își 
amintesc de oamenii și condiţiile de viaţă dina- 
intea acestui război. Nu e nimic mai evident ca 
faptul că acest război vestitor de rău i-a făcut pe 
oameni mai răi și mai degenerați, fizic și moral, 
iar condiţiile politice, economice și financiare 
s-au înrăutățit în urma lui. Bineînţeles, la asta fi- 
losofii evoluţioniști vor răspunde cu obișnuitul 
zâmbet sardonic: „Asta nu se poate aprecia 
acum. Progresul pe care omenirea l-a făcut prin 
războiul trecut va putea fi calculat abia după 
sute și mii de ani!“ Astfel, acești filosofi, în 
această problemă ca și în oricare alta, plutesc 
într-un întuneric de mii de ani — adesea într-un 
întuneric și mai întunecat, de milioane de ani — 
fie înainte, fie după, într-un întuneric în care nici 
o teorie nu poate fi verificată. 

În fine, nici gânditorii de tipul lui Machiavelli 
și Nietzsche nu explică defel taina războiului. A 
diviniza anumiți oameni și a le da cheile războ- 
iului și păcii fără a ţine seama de nici un fel de 
scrupule morale, fără a ţine seama de raporturile 
lor cu Dumnezeu și aproapele, înseamnă a teore- 
tiza împotriva nu doar a idealurilor, ci și a reali- 
tăţilor și experienţei de veacuri a neamului 
omenesc. 

Mă întrebaţi, generale, cine ar putea atunci să 
ne arate și să ne explice cauzele viitorului război 
sau ale războiului îndeobște ? Nimeni altcineva 

decât Sfânta Scriptură a lui Dumnezeu. Nu exis- 
tă nici măcar o singură carte în această lume în 
care să fie descrise atâtea războaie ca în Biblie, 
descrieri însoţite de explicarea lor, care merge 
până la rădăcina primă. Acolo este adunată o 
uriașă experienţă privitoare la războaie, la biru- 
inţe și înfrângeri, a neamului omenesc de pe trei 
continente — și toată această experienţă este 
explicată și lămurită într-o lumină aparte. Nu 
există nici o filosofie a războiului care să poată 
da răspunsuri mulțumitoare cu privire la cauze- 
le războiului și să prevadă biruinţa sau înfrânge- 
rea uneia dintre părţile aflate în război. Astfel de 
răspunsuri şi astfel de prevederi numai Biblia 
ne poate da. Ca atare, nici nu există în ziua de 
astăzi, niciunde, nici o carte mai actuală despre 
război, despre cauzele războiului și despre dez- 
nodământul final al războiului, decât Biblia sau 
Sfânta Scriptură a lui Dumnezeu. 

Se înţelege că în Biblie nu sînt descrise toate 
războaiele din istoria neamului omenesc: însă 
acelea care sînt descrise și explicate în ea sînt 
exemplare pentru toate războaiele din trecut și 
din viitor. Acest fapt nu-l schimbă nici amploa- 
rea războiului, nici tehnica de război. Atât răz- 
boaiele locale cât și cele mondiale au loc ca 
urmare a acelorași cauze, așa încât și unele și 
celelalte, de orice amploare ar fi și pe oricare 
câmp de luptă s-ar desfășura, se explică la fel de 
ușor prin Biblie. Și viitorul război, așadar, va 

putea fi înțeles și explicat numai prin Biblie, 
adică prin războaiele exemplare pomenite și 
explicate în Biblie. 

Ca atare, lăsând pe mai târziu adevărata 
explicaţie a cauzelor viitorului război, îngădui- 
ți-mi ca în această clipă solemnă și dureroasă 
dintre două războaie, cel de ieri și cel de mâine, 
să răsfoim încă o dată vechile pagini ale acestei 
cărți măreţe, care nu ne învaţă prin teoriile și 
cugetările câtorva oameni, ci prin experienţă şi 
fapte. 

E cazul să vă spun numaidecât că în lumina 
Bibliei nu trebuie să ne întrebăm care vor fi cau- 
zele, ci care sînt cauzele viitorului război. În lu- 
mina Bibliei ele sînt deja realizate și sînt palpabi- 
le. Cetăţenii din oraș își stropesc de zor casele cu 
petrol. Este cu totul lipsit de obiect să ne între- 
băm cine va arunca primul scânteia în oraș. 


IV. 


Caine, unde este fratele tău ? 


Primul sânge omenesc, generale, care a fost 
vărsat pe pământ a fost sânge de frate. Acest fapt 
e simbolic pentru toate fărădelegile săvârșite de 
om asupra omului până la sfârșitul istoriei. Și 
ultimul sânge omenesc, generale, care va fi 
vărsat pe pământ va fi, din nou, sânge de frate: 
fiindcă ce altfel de sânge ar putea fi ? 

Dar frații după sânge nu sînt întotdeauna fraţi 
după duh. Cain şi Abel aveau același sânge, dar 
nu și același duh; erau fraţi după sânge, dar nu 
fraţi după duh: fiindcă în vreme ce duhul lui 
Abel era luminat de Dumnezeu, duhul lui Cain 
era întunecat de zavistie. S-a întristat Cain foarte, 

Șt s-a mâhnit fața lui, adică i s-a întunecat și faţa 
din pricina duhului întunecat. Și când erau 
singuri în câmp, s-a sculat Cain asupra fratelui său 
Abel și l-a omorât pe el (Fac. 4, 5-8). 
Văzut-a Atoatevăzătorul Dumnezeu ce a 
făcut Cain și l-a întrebat: Unde este Abel, fratele 

tău ? lar vărsătorul de sânge, ca fiecare vărsător 
de sânge de mai târziu, s-a slujit de minciună și 
a răspuns: Nu știu: au doar păzitor sînt eu fratelui 
meu ? 

Cu asta a început istoria neamului omenesc 
pe pământ, și anume cu o ucidere de frate. O 
ucidere de frate din zavistie ! Aceeași zavistie sa- 
tanică ce a răcit dragostea protopărinților noștri 
faţă de Făcător a răcit și dragostea primului lor 
fiu faţă de fratele său. Această din urmă fărăde- 
lege a venit ca urmare a celei dintâi, precum și ca 
pedeapsă pentru cea dintâi — pedeapsă pentru 
Adam şi Eva. Văzând pe fiul lor mai tânăr și mai 
bun omorât, tatăl și mama nu au avut cum să nu 
simtă boldul otrăvit al păcatului pe care îl săvâr- 
șiseră față de Dumnezeu în Rai. Însă acesta a fost 
doar începutul, exemplar pentru întregul viitor 
al urmașilor lor. În ce constă caracterul exemplar 
al acestei fărădelegi ? În aceea că păcatul omului 
față de om apare ca urmare a păcatului omului 
faţă de Dumnezeu. Sau, cu alte cuvinte — atunci 
când vorbim despre război —, că războiul omului 
împotriva omului apare ca urmare a războiului 
omului împotriva lui Dumnezeu. Dacă Atotmi- 
lostivul Făcător al oamenilor nu ar fi potolit in- 
cendiul care a fost și este în continuare aprins de 
păcat, neamul omenesc ar fi fost nimicit chiar de 
la prima generaţie istorică. Dar mila Făcătorului 
mai întâi a împiedicat răzbunarea asupra uciga- 
șului de frate Cain, iar apoi a dat mângâiere 

nefericiţilor părinţi prin cel de-al treilea fiu, Sit. 
Și a pus Domnul Dumnezeu semn lui Cain, ca 
oricine îl va afla pe el să nu-l omoare (Fac. 4, 15). Și a 
tot trăit Cain pe pământ, fugind din loc în loc şi 
tremurând cu întregul trup. Iar mama lui Abel 
cel omorât, când l-a născut pe Sit, a pus acest 
fapt pe seama milostivirii lui Dumnezeu, zicând: 
Dumnezeu mi-a dat alt fiu în locul lui Abel, pe care 
l-a omorât Cain (4, 25). 

Şi astfel, generale, acest prim început al tutu- 
ror războaielor care au urmat se înțelege în lu- 
mina Sfintei Scripturi în următorul chip: 

1. Există o lege implacabilă a păcatului. 

2. Războiul omului împotriva omului este urma- 
rea războiului omului împotriva lui Dumnezeu. 

3. Războiul părinților împotriva lui Dumne- 
b îl continuă apoi fiii unul împotriva altuia. 

4. Milostivirea Făcătorului temperează legea 
păcatului și prin acesta face cu putință dăinuirea 
neamului omenesc pe pământ. 


V. 


Domnul e stindardul meu 


În valea Sidimului, acolo unde este Marea 
Moartă, izbucnise război între nouă împărați — 
patru de o parte și cinci de cealaltă. Era un răz- 
boi de răzbunare și jaf, unul din nenumăratele 
războaie dintre urmașii lui Canaan, fiul lui Ham, 
fiul lui Noe. Iar acești urmași ai lui Canaan se 
afla sub blestemul lui Noe pentru păcatul necin- 
stirii de părinte (Fac. 9, 25). Împăratul Hodolo- 
gomor era cel mai însemnat între căpeteniile de 
oaste ale uneia dintre părți, iar împărații Sodo- 
mei și Gomorei — între căpeteniile de oaste ale 
celeilalte. Împărații Sodomei și Gomorei au că- 
zut, oștile lor — câte mai rămăseseră -au fugit 
care încotro prin munti, iar învingătorii au luat 
toate averile Sodomei și Gomorei și toată hrana lor, si 
au plecat (Fac. 14, 11). l DN 

Însă acesta nu a fost sfârşitul războiului. Jefui- 
torii învingători făcuseră un lucru lipsit de preve- 
dere, care a preschimbat degrabă săltarea lor de 

biruinţă în groază și înfrângere. Această mică lip- 
să de prevedere, generale, precum știți din istoria 
războaielor, o fac toți asupritorii din veac și până 
în veac, ca o frânghie nevăzută în jurul gâtului, 
care se strânge atunci când ei se așteaptă cel mai 
puţin. De obicei, lor li se dă biruinţă la început în 
războaie doar ca să îndure după aceea o înfrân- 
gere mai cumplită. Și iată în ce a constat lipsa de 
prevedere a împăratului Hodologomor și a 
aliaților săi. Dimpreună cu restul robimii pe care 
ei o mânaseră din Sodoma, fusese prins și dus și 
un om drept: Lot, nepotul lui Avram, omul lui 
Dumnezeu. Vestea despre aceasta a ajuns la 
Avram. Și Avram și-a adunat degrabă slugile, și 
cu încredere în Dumnezeu i-a lovit pe cei cinci 
împărați biruitori. Și i-a zdrobit atât de cumplit, 
că în fuga lor nu s-au oprit nicăieri de la Marea 
Moartă și până la Damasc. Și a slobozit Avram pe 
Lot, şi tot restul robimii pe lângă el, și a întors 
averea jefuită oamenilor din Sodoma. 

Aţi auzit, generale, de misterioasa și niciodată 
îndeajuns explicata persoană a împăratului Melhi- 
sedec ? Cu acest prilej, aşadar, apare acest mis- 
terios împărat biblic înaintea lui Avram. El binecu- 
vântează pe Avram, însă nu pune biruinţa lui 
Avram pe seama lui Avram, ci pe seama Dumne- 
zeului Celui Preaînalt, așa cum a făcut și Avram 
însuși. Binecuvântat este Dumnezeul Cel Preaînalt, 
Care a dat pe vrăjmașii tăi sub mâna ta, i-a grăit Mel- 
hisedec lui Avram. Iar când împăratul Sodomei, 

bucuros de nesperata întorsătură a lucrurilor, a 
vrut să-i dăruiască lui Avram toate avuţiile, 
cerând de la el doar robimea, dreptul Avram i-a 
zis: Tinde-voi mâna mea către Domnul Dumnezeu Cel 
Preaînalt, Care a făcut cerul și pământul, jurându-mă: 
nu voi lua nimic dintr-ale tale, de la aţă până la 
legătura încălțămintei, ca să nu zici: eu am îmbogăţit pe 
Avram (Fac. 14, 20-23). Și nu a luat biruitorul 
Avram nimic pentru sine. Nici măcar obișnuitele 
despăgubiri pentru cheltuielile de război nu și le-a 
oprit: fiindcă nici nu mersese la război ca să ia ceva 
pentru sine, ci ca pentru a slobozi pe cei robiți de 
tiranii fără de Dumnezeu și ca să le recapete celor 
robii averea de la jefuitori. Privindu-se pe sine ca 
surghiunit pentru dreptate, el și-a aflat răsplată în 
aceea că a cucerit biruinţă dreptăţii. 

Comparaţi, generale, gestul acestui om al lui 
Dumnezeu cu gestul celui care a cucerit Parisul în 
anul 1870 — sau, dacă vreţi, cu cel al învingătorului 
din anul 1918; și amintiţi-vă că acești învingători 
moderni erau creștini botezați, în vreme ce Avram 
era om din tăierea împrejur, care prin marea sa 
credinţă în Dumnezeul Cel Viu preînchipuia din 
depărtare un creștin adevărat. Ce minunat ar fi 
sunat aceste cuvinte ale lui Avram și în gura lui 
Bismarck învingător în Paris: „Tinde-voi mâna 
mea către Domnul Dumnezeu Cel Preaînalt,- 
jurându-mă cu privire la Franţa: nu voi lua nimic 
dintr-ale tale, de la aţă până la legătura 
încălțămintei, ca să nu zici: eu am îmbogăţit 
Germania !“ — Răsunetul acestor cuvinte ar fi 

străbătut veacurile mult mai departe și mai 
frumos decât răsunetul blestematelor cinci miliar- 
de de franci pe care Bismarck i-a stors de la Franţa 
învinsă. 

Să facem acum un salt peste multe veacuri, și să 
cercetăm alt război. 

În deșertul uscat de la poala Horivului a însetat 
poporul israilitean, și acolo nu era apă. Și a 
început tot poporul să strige asupra lui Moisi 
pentru aceea că îi scosese din Egipt. Și — lucru și 
mai negru -a început poporul a se îndoi de 
Dumnezeu și de ajutorul Dumnezeiesc. Atunci a 
strigat blândul Moisi către Domnul: Ce voi face cu 
poporul acesta ? Încă puțin, şi mă vor ucide cu pietre 
(Ieşire 17, 4). Și Domnul l-a auzit, și i-a ajutat să 
scoată apă din stânca Horivului și să potolească 

etea poporului. Însă păcatul îndoirii lui de 
Dumnezeu și al cârtirii poporului necredincios 

ebuia plătit. Aceasta e legea păcatului. Drept 
aceea, a lovit împăratul pustiei, Amalic — un pă- 
gân —, pe israiliteni cu putere mare și înarmată. Și 
israilitenii au fost cuprinși de frică și de groază. 
Prin această frică și groază plăteau păcatul 
îndoielii și cârtirii împotriva lui Dumnezeu și a 

lugii Lui Moisi. 

Atunci, Moisi a trimis pe lisus Navin ca să se 
lupte cu israilitenii împotriva lui Amalic, iar el s-a 
suit pe un munte înalt, unde se ruga lui Dum- 
nezeu cu mâinile ridicate. Si cât ținea Moisi mâinile 
ridicate, biruia Israil; iar când lăsa mâinile, biruia 
Amalic (leşire 17, 11). Însă războiul s-a prelungit o 

zi întreagă, până la apusul soarelui, iar lui Moisi i 
se îngreuiaseră mâinile. Și Aaron cu Or, luând o 
piatră, au pus sub el, și a șezut; iar ei îi sprijineau 
mâinile, unul dintr-o parte și celălalt din cealaltă. 
Și a sfărâmat lisus pe Amalic (17, 13). Remarcaţi, 
generale, caracteristica originală a acestui război: 
comandantul principal nu comandă armata, ci stă 
nemișcat la rugăciune, cu mâinile ridicate, în 
vreme ce adjunctul lui comandă și conduce 
armata în luptă cu vrăjmașul, Şi nu învinge atât cel 
care a condus lupta cât cel care a înălțat 
rugăciuni!. Cel Preaînalt a îngăduit lui Amalic să 
lovească pe Israil după cugetul său tâlhăresc, 
pentru ca prin frică să pedepsească pe Israil; însă 
El nu a îngăduit lui Amalic să biruiască până în 
sfârșit, ci a dăruit biruinţa definitivă lui Israil, 


- pentru credinţa și rugăciunea lui Moisi, sluga Sa. 


Atunci, Moisi a făcut în locul acela un altar, si 
l-a numit: Domnul e stindardul meu2. SE. 
Cu adevărat, Dumnezeu fusese stindardul lui 
Moisi. Domnul fusese și stindardul lui Avram. 
Luptând sub acest stindard, fiecare din ei şi-a 


1 Același lucru s-a întâmplat și în bătălia de la 
Clontarf, din Vinerea Mare a anului 1014, când irlan- 
dezii creştini au luptat împotriva cotropitorilor vikingi 


tit la rugăciune în toată vremea luptei și s-a lăsat ucis 
de vrăjmași fără să se apere, dar rugăciunea și jertfa lui 
au fost primite, Dumnezeu dând biruinţă deplină 
creștinilor (n. tr.). 

2 Potrivit textului ebraic (n. tr.). 

lăsa să ă ă i 
i sa hotărască numai puterea fizică, fără 
nția Lui, Amalic înainta, iar Israil dădea 


înapoi. 
Astfel au câștigat, așadar, 


și Avram și Moisi 


biruințe strălucitoare, având pe Domnul Cel Viu 


ca stindard în războaie. 


Iar Holodogomor și Amalic, ce stindard puteau 


avea ? Vreun idol în chip de 1 
lup, sau alt animal de pradă, al 


eu, sau vultur, sau 
e căror imagini, din 


nefericire, se află și astăzi pe stindardele mult 
Popoare, atât necreștine cât și creștine. iai 

Din acestea reiese limpede în lumina biblică: 
1. Că cei care se războiesc în scop de jaf ca 
Holodogomor și Amalic, pot, cu îngăduinţa 1 i 
ezeu, să izbândească la început. i: 
e tâlharii și asupritorii izbândesc în război 
4 din pricina puterii lor, ci din pricina păcătoșe- 

niei acelui popor pe care îl lovesc. di 


3. Că drepţii lui Dumnez 


eu, asemenea lui 


Avram și Moisi, biruie pe vrăjmaş atunci când 

n stindard, pentru 
tincioși. 


pe 
EP a 


Curvia aduce dezastru în război 


VI. 


Acum, dragă generale, binevoiţi a asculta ce 
este scris pe o altă pagină a Bibliei. Când vei ieși 
cu oaste asupra vrăjmașilor tăi, să te ferești de tot 
lucrul rău (Deuteronom 23, 9). Porunca aceasta 
dat-o Cel Preaînalt poporului ales prin Moisi, 
sluga Sa. Ferirea de tot lucrul rău în război, și 
mai ales de curvie, este până în zilele noastre o 
regulă de temelie a moralei de război a țăranilor 
balcanici nepervertiţi. 

Ce aduce păzirea și ce aduce călcarea acestei 
morale ne-o ilustrează:cel mai bine istoria 
poporului israilitean. Un comandant de oști cu 
caracter josnic nu dobândește biruinţă. Un ostaș 
josnic piere în război fără slavă. Războiul este a 
Meu, zice Domnul. 

Atunci când Făcătorul cerului și al pământu- 
lui, Domnul oștirilor, are planul Său cu un po- 
por, nimeni în lume nu poate zădărnici acel plan 
al Lui, afară numai de acel popor. În privinţa ` 

poporului israilitean, planul Domnului a fost să 
facă acest popor luminător al Său între celelalte 
popoare prin credinţa în El, Cel Unul Viu și Ade- 
vărat. Ca atare, Domnul S-a apucat să scoată pe 
Israil din robia egipteană și să îl ducă în Canaan, 
în pământul lui Avraam, al lui Isaac și al lui 
Iacov, în pământul făgăduinţei. Israil ar fi străbă- 
tut această cale și repede și ușor, cu ajutorul lui 
Dumnezeu, de nu și-ar fi pus singur bețe în 
roate. Nici Faraon, nici Marea Roșie, nici Amalic, 
nici toţi împărații păgâni și toate popoarele 
păgâne dintre Egipt şi Ierusalim nu ar fi fost în 
stare a opri mersul poporului pe care Dumnezeu 
îl călăuzea sau, la drept vorbind, îl purta cu Du- 
hul Său Cel Atotputernic. Însă păcatele săvârșite 
chiar de către popor, păcate înfricoșătoare împo- 
triva lui Dumnezeu, a Conducătorului lor Cel 
Nevăzut, l-au oprit, l-au întors îndărăt, l-au rătă- 
cit și l-au aruncat într-o primejdie groaznică. La 
cele mai mici neizbânzi pe care Dumnezeu le 
îngăduise asupra acestui popor pentru a pune la 
încercare credinţa lui, poporul israilitean a cârtit 
nebunește împotriva Domnului Dumnezeu, și 
prin această cârtire a atras asupra sa chinuri de 
la molimă, chinuri de la șerpi, înfrângeri de la 
vrăjmași, învârtirile în cerc ale rătăcirii — rătăcire 
prin pustie vreme de patruzeci de ani încheiați. 
De fiecare dată când acest popor era pocăit, 
trezvit și curăţit de păcat, înainta cu ușurință, 

biruia fără grettate multe piedici și înfrângea 
fără pierderi mulți vrăjmași ai săi. 

Să luăm ca exemplu războaiele împotriva îm- 
păratului amoreilor și a împăratului Basanului. 
Moisi trimisese soli la Sion, împăratului amorei- 
lor, cu o astfel de înștiințare: Lasă-ne să trecem 
prin pământul tău: pe cale vom merge, nu ne vom 
abate nici în țarină, nici în vie, nici vom bea apă din 
fântâna ta; pe calea împărătească vom merge, până ce 
vom trece hotarele tale (Numeri 21, 22). Dar împă- 
ratul Sion nu a îngăduit aceasta, ci a îndrăznit și 
a lovit pe Israil. Și a pornit război. Și a fost Sion 
bătut cumplit. Aceeași soartă s-a abătut și asu- 
pra lui Og, împăratul Basanului. Și pe el l-a bătut 
Moisi până în sfârșit. 

După aceste două biruinţe strălucitoare pe 
care le-a câștigat poporul israilitean pocăit și 
curăţit asupra celor doi împărați păgâni, a intrat 
frica în toate popoarele dimprejur. Mare frică a 
intrat mai ales în moabiteni și madianiteni, 
atunci când Moisi ajuns cu poporul său la hota- 
rele lor. Înfricoșaţi foarte, grăiau între ei: Acum, 
adunarea aceasta va înghiţi pe toţi cei dimprejurul 
nostru cum înghite vițelul iarba cea nouă din câmp 
(Numeri 22, 4). Însă aceasta nu s-a întâmplat. 
Dar ce s-a întâmplat ? S-a întâmplat că poporul 
ales iar şi-a pus singur piedică în cale prin aceea 
că s-a spurcat curvind cu fiicele lui Moab (25, 1). Şi 
cum început să curvească, a uitat și de Dumne- 

zeu, Cel Unul și Viu, și de calea sa, și de misiu- 

nea sa, și s-a oprit din mersul său. Și săvârșeau 
israilitenii curvie cu fiicele lui Moab; dar prin 
această curvie trupească ei săvârșeau și curvie 
duhovnicească, adică acel fel de curvie pe care 
mai târziu toți prorocii l-au înfierat cu glas de 
tunet la fiii și fiicele poporului ales. Această 
curvie duhovnicească, rătăcire și întunecare a 
minţii, rod al curviei trupești încă și mai cumplit 
decât aceasta, consta în apostazia de la 
Dumnezeul cel Viu și Unul şi în închinarea la 
idolii păgânești. Inima poporului s-a lipit de 
idolii cei morți ai Moabului. Și fiicele Moabului 
chemau pe israiliteni la curvie trupească precum 
și duhovnicească; și israilitenii mergeau la ele, și 
se închinau la idolii lor, și le aduceau jertfe. Și în 
loc ca poporul israilitean să-i cucerească pe 
moabiţi, au cucerit moabiţii poporul israilitean. 
Ei vă cuceresc cu vicleșugurile lor, și v-au viclenit pe 
voi (Numeri 25, 18). 

După legea păcatului, întreg poporul lui 
Dumnezeu trebuia să fie lovit și nimicit pentru 
necredinţa față de Dumnezeul său. Însă l-a mân- 
tuit și de această dată milostivirea lui Dumne- 
zeu, care a ostoit legea păcatului — și l-a mântuit 
numai pentru râvna cea dreaptă a lui Moisi și 
Finees. Finees, nepotul lui Aaron, mâniat pe fă- 
rădelege, a năvălit în cortul unui israilitean care 
adusese la sine o femeie madianiteancă spre a 
curvi — a năvălit Finees pe neașteptate și i-a 
străpuns pe amândoi cu sulița. lar Moisi a po- 

runcit să fie spânzurate toate căpeteniile popo- 
rului, care fuseseră în fruntea lui la destrăbălare 
și dezmăţ. Văzând cu ochii săi aceasta, poporul 
s-a speriat foarte. Și s-a pocăit poporul pentru 
păcatele sale. Și doar atunci, după îndelungă 
oprire și uitare de Dumnezeu, au putut israi- 
litenii să pornească din nou la drum. Și au pornit 
înainte asupra vrăjmașilor lor și i-au supus, au 
cucerit toate cetăţile lor și tot pământul lor. 

De aici reiese limpede că: 

1. Alături de curvia trupească merge și curvia 
duhovnicească, adică apostazia de la Dum- 
nezeul Cel Adevărat, lepădarea de Dumnezeu și 
căderea sub stăpânirea dumnezeilor mincinoși. 

2. Curvia, atât de un fel cât și de celălalt, 
aduce dezastru în război. 


VII. 


Furtul aduce înfrângere în război 


Atunci când lisus Navi a cucerit orașul întărit 
Ierihon, fără osteneală și pierderi, oștirea lui a 
suferit degrabă după aceea înfrângere în faţa 
orășelului amorit Ghe, lipsit de întărituri. Iisus, 
ce-i drept, trimisese cu totul trei mii de oameni 
să năvălească și să pună mâna pe Ghe — dar acest 
număr ar fi fost cu totul îndestulător, potrivit 
chiar și celui mai prevăzător calcul omenesc, 
fiindcă războinicii din Ghe erau puţini. S-a în- 
tâmplat, însă, ceva neașteptat. Ostașii lui Navi, 
îndată ce s-au apropiat de Ghe, au rupt-o la fugă 
înapoi. Pricina acestei fugi este complet inexpli- 
cabilă din punct de vedere fizic. Gheenii ies din 
cetățuia lor, îi urmăresc pe israiliteni, îi ajung 
degrabă și taie treizeci și șase dintre ei, ceea ce a 
pricinuit foarte mare panică între aceștia din 
urmă şi o încă mai grăbită fugă a lor. Gheenii, 
prinzând curaj, aleargă după ei, îi ajung pe un 
povârniș și-i bat pe toți (lisus Navi 7, 5). 

Această înfrângere neașteptată a băgat frică și 
cutremur în restul oștii lui Israil, și a slăbit inima 
poporului, și s-a făcut ca apa (lisus Navi 7, 5). lar 
căpetenia oștii lui Israil, lisus Navi, a căzut cu 
fața la pământ înaintea Chivotului Legământu- 
lui, a lucrului sfânt înaintea căruia obișnuia el să 
se roage, și a început să să tânguiască înaintea lui 
Dumnezeu, rugându-L să-i descopere pricina 
tainică a acestei întâmplări uluitoare. Și a zăcut 
aşa până seara, tânguindu-se. Și i s-a descoperit 
de la Dumnezeu că pricina acelei neizbânzi era 
furtul. Dumnezeu i-a grăit: Păcătuit-a Israil și a 
călcat legământul Meu, care am făcut cu ei, că a luat 
din cele date pieirii, și furând a minţit şi a băgat între 
lucrurile sale (7, 11). 

Auzind aceasta, lisus Navi a început să caute 
hoțul, pricinuitorul unui dezastru atât de mare 
al poporului. Și l-a aflat în persoana unui oareca- 
re Ahar al lui Harmi, din seminţia lui Iuda. Și 
însuși Ahar a recunoscut că văzuse în Ierihon o 
haină de-a vrăjmașilor, două sute de sicli de 
argint și un lingou de aur, și se lăcomise, și luase 
totul pentru sine, și îngropase cele furate în pă- 
mânt, sub cortul său. Auzind aceasta, căpetenia 
oștii i-a strigat: Pentru ce ne-ai pierdut pe noi ? 
Piarză-te pe tine Domnul astăzi ! (7, 25). Si Ahar a 
fost pedepsit crunt: l-au acoperit cu pietre pe el 
și toată casa lui și dobitoacele lui și toate lucru- 
rile lui, furate și nefurate. 

După această curățire sângeroasă de păcatul care a fost ucis sub cortul său de un glonț rătăcit. | 


REA ia ; TeL ais eiie r i ă glon - 
din sânul oștirii sale, Navi a pornit iarăși asupra Nu există şi nici n-a existat socat 84 ~ 

Sian i x EIE Š PE = tăci A i ă aco 
cetății Ghe, și a cucerit-o fără strădanii şi fără rătăcit. Fiece glonţ din puşcă ereşte 


pierderi. 

Acest război ne oferă învățătura limpede că 
poporul ce are o misiune dumnezeiască, fie 
pedepsirea, fie îndreptarea unui alt popor, nici în 
privinţa unei singure porunci nu are voie să 
calce legea lui Dumnezeu — nici armata ca întreg, 
nici conducătorii acelei armate, și nici măcar 

ul singur dintre cei mai simpli ostași. Dacă un 
singur ostaș dintr-o asemenea armată săvârșește 
furt, sau tâlhărie, sau curvie, sau pângărire a 
vreunui lucru sfânt, sau vreun alt păcat împotri- 
va legii lui Dumnezeu, prin aceasta el împiedică 
izbânda în război a întregii armate. Cu cât e un 
ostaș mai înalt în rang, cu atât păcatul lui este o 
piedică mai mare pentru izbânda armatei din 
care face parte. Păcatul săvârșit împotriva lui 
Dumnezeu şi a legii lui Dumnezeu de principalii 
comandanți ai unei armate este totuna cu trăda- 
rea și capitularea conștientă în faţa inamicului. 
Orice păcat săvârșit în vreme de război se răz- 
bună mai grabnic decât în timp de pace. Acest 
fapt nu trebuie pierdut niciodată din vedere: 
fiindcă războiul este o scurtă răfuială a lui Dum- 
nezeu pentru îndelungate fapte ale oamenilor în 
lume. Ne plângem și ne tânguim că nu știu ce 
companie a dat de necaz și a pierit. În război nu 
există întâmplare. Sau plângem nu știu ce ofiţer 

unde trebuie să nimerească. Nu există 
întâmplare oarbă în război, generale dragă. - 
Ea eal ra boi rebule să fie curat de 
păcat și să aibă duhul drept ca o lumânare îna- 
intea lui Dumnezeu, e lucru cunoscut dintotdea- 
una de popoarele de țărani din Balcanii-noștri. Ei 
cunosc acest lucru și în ziua de astăzi, și după 
această cunoștință se călăuzesc în război, în mă- 
sura în care nu au fost pervertiţi la minte de către 
cei care vorbesc despre război necunoscând 
nimic și negândind nimic. lar numărul acestora 
din urmă e astăzi foarte mare în Apus. Ei au 
pierdut orice idee cu privire la înrâuririle mai 
subtile, duhovnicești și morale, ce hotărăsc soar- 
ta războiului. Rolul hotărâtor în război îl atribuie 
mașinilor vii și moarte, adică ostașilor ca fiinţe 
trupești și instrumentelor de război. Ei numesc 
toate acestea, fără deosebire, printr-un singur 
cuvânt: „material“. Materialiști sînt în toate, 
materialiști sînt și în aprecierea războiului. 
Filosofia lor de război nu știe decât de masă și de 
abilitate. Prin urmare, aprecierile lor sînt cu totul 
de nimic și, ca atare, toate prevederile și prezice- 
rile lor despre războaiele acestea din urmă, ai 
căror martori vii suntem deja și noi, au fost fără 
excepţie dezminţite de către deznodământul lor. 
Greșeala lor fundamentală, la care nu le sînt 


69 


„EPISCOPUL NICOLAE VELIMIROVICI 


părtași ţăranii din Balcani, stă în aceea că în răz- 
boiul dintre două oștiri se gândesc numai la cele 
două oștiri în luptă, dar nu și la Cel de-al treilea, 
Hotărâtor, Atoatevăzător. lar la acest Al treilea, 
Hotărâtor, Atoatevăzător, se gândesc popoarele 
creștine nepervertite din Balcani mai mult decât 
la părțile aflate în luptă. Tocmai aceasta e poziția 
biblică faţă de război. 
Din aceasta reiese limpede că: 
1. Domnul oștirilor urăște pe cei ce fură în 
război. 
n 2. Furtul săvârşit în război de către indivizi 
împiedică izbânda întregii armate. 


VIII. 


Șeptimea celor osândiţi la moarte 


Atunci când un popor apostaziază de la 
Dumnezeu, Cel Unul și Viu, el devine în fapt 
mort. Și însăși ființa lui se clatină în această lume 
ca o umbră, ca un stejar care a fost ferăstruit, dar 
nu încă doborât. Nu trebuie decât să vină un 
cutremur, sau o inundație, sau molimă, sau răz- ` 
boi ca să destrame umbra, ca să doboare copacul 
ferăstruit, ca să îngroape morții: fiindcă a apos- 
tazia de la Dumnezeu, Cel Unul și Viu, înseamnă ` 
a porni război împotriva lui Dumnezeu și a călca 
toată legea Lui. Cum poate iarba să se războiască 
împotriva cosașului ? Cum pot oalele să lupte cu 
olarul ? Au mări-se-va securea asupra celui ce taie cu 
ea ? (Is. 10, 15). 

Șapte popoare trăiau în pământul Canaanu- 
lui: heteii, ghergheseii, amoreii, hananeii, fere- 
zeii, ieveii și ievuseii. Toate aceste popoare apos- 
taziaseră de la Dumnezeu, Cel Unul și Viu, căl- 
caseră toată legea lui Dumnezeu, se dedaseră 

închinării la idoli, precum și inevitabilului amo- 
ralism extrem. Nici milostivirea și nici pedeapsa 
Celui Preaînalt nu a atins inimile lor: fiindcă atât 
milostivirea cât și pedeapsa Dumnezeiască ei nu 
le-au pus pe seama lui Dumnezeu, ci pe seama 
diavolilor. Credinţa lor era numai credinţă în 
diavoli, frica lor — frică de diavoli, și alianţa lor — 
alianţă cu diavolii. Așa erau popoarele acestea 
atunci când Iacov a părăsit Canaanul și s-a stră- 
mutat în Egipt, așa erau și după patru sute trei- 
zeci de ani, când poporul lui Iacov sau Israil s-a 
întors în Canaan. Ca număr și trupeșşte ei erau 
mai puternici ca israilitenii (Deut. 7, 1), însă du- 
hovnicește erau morţi. Și oamenii din Sodoma și 
Gomora erau niște morţi duhovnicește de ace- 
eași teapă și Puterea de Sus a slobozit asupra lor 
foc şi cenușă, ca săzi îngroape. Aşa au fost Tirul 
și Sidonul, şi războiul le-a îngropat. Așa a fost 


ș*Pompeiul, și ca atare a fost acoperit de foc și 


cenușă. 

Ă Potrivit poruncii Atoateţiitorului jignit, o soar- 
tă asemănătoare trebuia să ajungă și cele șapte 
popoare din Canaan. Pe acestea Israilitenii erau 
datori să le destrame ca pe niște umbre, să le 
doboare ca pe niște copaci deja ferăstruiți și rupţi 
de rădăcina lor, să le îngroape ca pe niște morţi. 
Anume acest lucru poruncise Dumnezeu 
israilitenilor să îl săvârșească, atunci când aveau 
să intre în pământul făgăduinţei (Deut. 7, 2). 

Unii exegeţi protestanți ai Sfintei Scripturi 
vor să vadă în acest fapt fie nemilostivire din 
partea lui Dumnezeu, fie o greșeală a lui Moisi. 

„Cum poate veni de la Dumnezeu o poruncă 
atât de crudă ?“ — întreabă ei. „Așadar, să fi greșit 
Moisi ?”, zic. — Nici una, nici alta. Nu este vorba 
nici de nemilostivire din partea lui Dumnezeu, 


nici de o greșeală a lui Moisi. Cei care de sute de 


ani călcau în picioare nu itorului lor, căl- 


cau în picioare legea Lui și se războiau împotriva 
Lui, oare nu m i încă moartea 


veşnică ? Milostivirea lui Dumnezeu nu poate fi 
pusă aici în discuţie înainte de a fi cuprinse cu 
mintea toate înfricoșătoarele păcate și vicii, po- 
trivnice lui Dumnezeu, ale acestor popoare. De 
altfel, cine poate tăgădui dreptul grădinarului 
de a nimici din grădina sa o legumă pipernicită 
și de a sădi în locul ei alta, mai bună și mai sănă- 
toasă ? Și cine poate cerceta până la fund adân- 
curile Proniei lui Dumnezeu ? Neîndoielnice sînt 
aici două lucruri: primul, că aceste popoare me- 
ritaseră de mult prin stricăciunea lor pierzania; 
și al doilea, că Domnul a vrut în acest caz să pu- 
nă la încercare credinţa și ascultarea poporului 
israilitean, precum pusese oarecând la încercare 
pe Avram, poruncindu-i să aducă pe singurul lui 
fiu ca jertfă. În această încercare, israilitenii au 
arătat doar când și când credinţă și ascultare 
avramică faţă de Domnul lor, dar cel mai adesea 
au căzut, stăpâniţi de neînfrânata lor lăcomie și 

aplecare spre pofte şi s-au alăturat acelor vrăj- 
mași ai lui Dumnezeu și s-au prins în frontul lor 
împotriva lui Dumnezeu. Pentru aceasta au tre- 
buit să îndure multe pedepse de la Dumnezeu, 
să sufere înfrângeri în războaie și să amâne îm- 
plinirea misiunii lor. 

Când, după moartea lui Moisi, a moștenit 
lisus Navi cârmuirea oștirii și poporului lui 
Israil, el a mers în chip slăvit și grabnic din 
biruinţă în biruinţă, strivind înaintea sa cele 
şapte popoare osândite la moarte. 

Nu te abate de la lege nici de-a dreapta nici de-a 
stânga, i-a grăit Domnul chiar la începutul lupte- 
lor sale. Să nu lipsească din gura ta cartea legii 
acesteia, ci să cugeți întru dânsa ziua și noaptea, ca să 
pricepi a face toate cele scrise, că atunci te vei 
îndrepta, şi vei îndrepta căile tale, și atunci vei 
pricepe. Întăreşte-te și te îmbărbătează ! Nu te teme, 
căci cu tine este Domnul Dumnezeul tău întru toate, 
oriunde vei merge (lisus Navi 1, 7-9). Şi acest 
mai-mare peste oaste a fost credincios și ascultă- 
tor față de Dumnezeu în toate, până la sfârșitul 
vieţii, fără să fi păcătuit nici într-o singură po- 
runcă a lui Dumnezeu. De n-ar fi fost ici-colo 
câte un păcat, adică încălcarea unei porunci a lui 
Dumnezeu, din partea ostașilor din tabăra sa, 
cele șapte popoare ar fi fost repede doborâte și 
îngropate ca nişte morţi vii. Însă îndată ce a apă- 
rut păcatul în oastea biruitoare, a urmat și în- 
frângerea ei. Astfel, împresurarea și cucerirea 

lerihonului au mers ușor și repede: însă primul 
război cu cetatea Ghe s-a terminat prin fuga şi 
înfrângerea israilitenilor, din pricina păcatului 
unui singur om - al unuia singur ! Dar despre 
asta a fost vorba în alt loc. 

Cumplita soartă a celor șapte popoare osân- 
dite la moarte ne dă următoarea învățătură: 

1. Nici un popor nu poate să păcătuiască îm- 
potriva legii lui Dumnezeu și totodată să trăias- 
că în pace. NA ia a 

2. Păcatul este cel ce aduce războiul, şi oricât 
de pașnic s-ar arăta un popor păcătos, războiul 
trebuie să vină asupra lui. 

3. Pentru a pedepsi un popor apostat și luptă- 
tor împotriva lui Dumnezeu, Domnul întrebuin- 
țează câteodată popoare de la mare depărtare. 
Aşa au fost aduși israilitenii din Egipt spre pe- 
depsirea cananeenilor păgâni, precum au fost 
aduși mai târziu, de departe, spre pedepsirea 
europenilor Attila și Ghinghis-Han, spre pedep- 
sirea spaniolilor — sarazinii, iar spre pedepsirea 
balcanicilor — turcii. 


IX. 


Robia meritată 
Cartea judecătorilor 


Era noapte și stelele se plimbau pe bolta 
cerească. Vrăjit de frumuseţea roiurilor de stele, 
ce scânteiau lin deasupra capetelor noastre, un 
învăţat a zis: 

— O, de-ar domni asemenea rânduială în viaţa 
oamenilor și a popoarelor precum domnește 
între stele ! 

— Și oare nu domnește ? întoarse cuvânt balca- 
nicul. Cu adevărat, domnilor, trebuie să ne fie 
limpede că în viața oamenilor și a popoarelor 
domnește o desăvârșită ordine aparte: adică în 
viața oamenilor și a popoarelor nu domnește 
acea ordine mecanică evidentă care se vede între 
stele, ordine care dinafară se reglează și dinafară 
se vede și care este în întregime exterioară, ci 
domnește o desăvârșită ordine lăuntrică: fiindcă 
oamenii sînt duhuri vii, care prin faptele și trăiri- 
le lor trupești, fizice, nu fac altceva decât să 

exprime simbolic ceea ce este sau ceea ce s-a în- 
tâmplat ori se întâmplă înăuntrul lor, în acele 
duhuri vii. 

Ca atare și robia fizică, exterioară, a unui 
popor este doar simbolul înrobirii lui duhovni- 
cești premergătoare. În lumina biblică, aceasta e 
o regulă care admite rareori excepţii. Excepţiile 
acestea sînt legate de punerea la încercare a tăriei 
credinţei și caracterului unei persoane (precum 
Iosif, robul vândut) sau unui popor (precum 
evreii în robia din“Egipt). Asemenea excepţii sînt 
cuprinse în planul iconomiei lui Dumnezeu în 
scopul mai marii proslăviri a unor indivizi 
(apostolii și mucenicii lui Hristos) sau a unor co- 
lectivităţi (Biserica lui Dumnezeu). Dar să lăsăm 
acum aceste excepţii slăvite și să ne întoarcem la 
regulă. lar regula e limpede ca formulare funda- 
mentală și ea glăsuiește: un popor căruia răzho- 
iul îi aduce robie a meritat această robie prin 
viaţa sa ticăloasă de dinainte. 

După moartea temătorului de Dumnezeu și 
purtătorului de biruinţă Iisus Navi, poporul 
israilitean a căzut în robie, numai în vremea ju- 
decătorilor, de șase-șapte ori. 

Prima robie a fost sub Hușan Rișataim, împă- 
ratul Mesopotamiei, și a ținut opt ani. 

` A doua robie a fiilor lui Israil a fost sub Eglon, 
împăratul Moabului, și a ținut optsprezece ani. 

A treia robie a fost sub Iavin, împăratul Ca- 
naanului, și a ținut puţină vreme. 

A patra robie a fost sub madianiteni și a ținut 
șapte ani. 

A cincea robie a fost sub filisteni și a ținut 
optsprezece ani. 

A şasea robie a fost iarăși sub filisteni și a 
ținut patruzeci de ani. 

Afară de aceasta, mai sînt amintite unele pe- 
rioade de anarhie internă și robie parţială atunci 
când peste Israil n-au fost judecători buni. Care 
au fost cauzele acestor robii ? Și aceste robii au 
fost, oare, aduse de cauze diferite ? Nu, ci în toa- 
te aceste cazuri au fost aceleași cauze — sau, mai 
bine zis, o singură cauză. lar cauza aceasta este 
expusă limpede în următoarele cuvinte: fiindcă 
au făcut fiii lui Israil rău înaintea Domnului. Întrea- 
ga generaţie care trăise și văzuse multe minuni 
ale Domnului sub forma ajutorării poporului 
israilitean în timp de pace și în război murise. Și 
s-a sculat alt neam după ei, care n-a cunoscut pe 
Domnul și lucrurile care le-a făcut Domnul cu Israi- 
lul. Și au făcut fiii lui Israil rău înaintea Domnului, 
și au slujit Baalilor... s-au abătut curând din calea pe 
care umblaseră părinţii lor ascultând poruncile 
Domnului — iar ei nu au făcut așa (Judecători 2, 
10-17). Din toate relele pe care israilitenii le-au 
făcut înaintea Domnului este arătat explicit nu- 
mai un singur rău, iar acesta este slujirea Baali- 
lor. Ce înseamnă slujirea Baalilor ? Înseamnă 
slujirea diavolilor sub chipul văzut al idolilor. 
Acest singur păcat este fundamental și originar. 

Din el decurg toate celelalte păcate, călcarea tu- 
turor celor zece porunci fundamentale ale lui 
Dumnezeu: necredinţa în Unul și Viul Dumne- 
zeu, credinţa în mulţi dumnezei răi sau morți, 
luarea în deșert a numelui lui Dumnezeu, ne- 
prăznuirea zilei a șaptea, necinstirea părinţilor, 
uciderea, preacurvia, furtul, jurământul strâmb 
și pofta de bunuri străine. Prin toate aceste păca- 
te se poartă război împotriva lui Dumnezeu 


„Atotţiitorul, Cel Unul și Viu, şi se intră, cu duhul 


și cu viaţa, în robia puterilor celor întunecate ale 
iadului. Și acest război duhovnicesc, din vreme 
de pace, nu avea cum să nu se manifeste în răz- 
boaiele dinafară, fizice. lar că toate aceste păcate 
ale poporului i-au adus robia sub străini, pre- 
cum și că Dumnezeu Însuși a dat poporul, pen- 
tru păcatele acestea, în robia străinilor, este un 
lucru care se spune explicit: Și S-a mâniat Domnul 
pe Israil, şi i-a dat pe ei în mâna prădătorilor, care 
i-au prins pe ei, şi i-a vândut vrăjmaşilor lor Jude- 
cători 2, 13). Însă acest fapt nu este spus limpede 
doar sub această formă generală, ci este spus la 
fel de limpede și explicit și în fiece caz în parte, 
ca de pildă: 

În primul caz: 

Și au făcut fiii lui Israil rău înaintea Domnului... 
Și S-a mâniat Domnul pe Israil, şi i-a dat pe ei în 
mâinile lui Hușan Rișataim, împăratul Mesopota- 
miei (Judecători 3, 7-8); 

În al doilea caz: 

Și au adaos fiii lui Israil a face rău înaintea Dom- 
nului, iar Domnul a întărit pe Eglon, împăratul lui 
Moab, asupra lui Israil (3, 12); 

În al treilea caz: 

Și după ce a murit Aod, au adaos fiii lui Israil a 
face rău înaintea Domnului. Și i-a dat pe ei Domnul 
în mâna lui lavin, împăratul Canaanului (4, 1); 

În al patrulea caz: | 

Și au făcut fiii lui Israil rău înaintea Domnului, și 
i-a dat pe ei Domnul în mâna madianitenilor șapte 
ani (6, 10); 

În al cincilea caz: 

Și au adaos fiii lui Israil a face rău înaintea Dom- 
nului, și au slujit Baalilor și Astartelor... Şi S-a 
mâniat Domnul pe Israil, și i-a dat în mâna filisteni- 
lor (10, 6-7); 

În al șaselea caz: 

Și iar au adaos fiii lui Israil a face rău înaintea 
Domnului, şi i-a dat pe ei Domnul în mâna filisteni- 
lor patruzeci de ani (13, 1). 

În toate aceste cazuri sînt limpezi ca lumina 
zilei tret lucruri. Și anume: cauza, efectul și 
legătura dintre acestea două. Cauza este păcatul 
poporului, efectul este înrobirea poporului, iar 
legătura sau legătorul cauzei cu efectul este 
Însuși Dumnezeul Cel Preaînalt. 

Trebuie să observăm cu deosebită luare-amin- 
te faptul că aici nu se vorbește de păcatul unui 
singur om, precum în celelalte locuri amintite și 

neamintite încă, ci de păcatul întregului popor. 
Nu se vorbește nici de păcatele judecătorilor, 
cârmuitorii poporului, fiindcă este scris: Nici de 
judecătorii lor n-au ascultat, ci au preacurvit cu alți 
dumnezei (2, 17). Întreg poporul a păcătuit. Întreg 
poporul a apostaziat de la Dumnezeul său. În- 
treg poporul a fost pricinuitorul nefericirii sale. 
În loc să fie credincios misiunii sale, ţinându-se 
de legea lui Dumnezeu și fie pedepsind cu 
moartea popoarele osândite, fie înviindu-le prin 
credinţa sa în Dumnezeul său Cel Unul și Ade- 
vărat, Israil s-a coborât în întunericul lor, cel mai 
bun a căzut sub înrâurirea celui mai rău, s-a 
amestecat cu el și s-a făcut la fel ca el. De aceea, 
Dumnezeu Cel Drept, Care mai înainte vreme 
ridicase pe credincioși împotriva necredincioși- 
lor, a ridicat mai târziu pe necredincioși împotri- 
va credincioșilor, când aceștia din urmă s-au 
arătat trădători ai Dumnezeului lor: adică mai 
înainte vreme Dumnezeu ridicase pe israiliteni 
împotriva popoarelor păgâne din Canaan, iar 
apoi a ridicat acele popoare păgâne împotriva 
Israilului apostat și pervertit. 

Din cele de până acum reiese limpede 
următoarea învăţătură: 

1. Un popor întreg poate să apostazieze de la 
Dumnezeu și să calce legea lui Dumnezeu. 

2. Păcatele unui popor pricinuiesc înrobirea 
acelui popor. 

3. Există o legătură vie și raţională, sau un le- 
gător” viu și rațional, între cauză și efect în des- 
tinele popoarelor: Însuși Făcătorul și Proniatorul 
oamenilor. 

4. Cauzele sînt în mâinile oamenilor, iar efec- 
tele în mâinile lui Dumnezeu. 


X. 


De ce depinde eliberarea din robie 


Mă întrebaţi, generale, de ce sau de cine de- 
pinde eliberarea unui popor din robie ? 

La această întrebare, scriitorii europeni și căr- 
tile de istorie europene nici nu au încercat să 
răspundă. Cum s-a eliberat, de pildă, poporul 
rus de jugul mongol ? Sau cum s-au eliberat po- 
poarele balcanice de jugul turcesc ? În istorii nu 
se amintește nici principala cauză, nici principa- 
lul cauzator al eliberării acestor popoare. Se spu- 
ne: abuzurile peste măsură de mari ale cotropi- 
torilor au stârnit răscoale și au provocat elibera- 
rea ! Dar dacă abuzurile cotropitorilor au provo- 
cat eliberarea după două sute sau patru sute de 
ani de robie, ne întrebăm: cum se face că abuzu- 
rile cotropitorilor, mult mai cumplite la începu- 
tul robiei decât oricând mai târziu, n-au provo- 
cat eliberarea chiar de la începutul robiei, când 
libertatea încă mai era pentru poporul înrobit o 
amintire încă proaspătă ? Cum a intrat acest 

factor decisiv în viaţa rușilor după două sute de 
ani de robie, și n-a existat la începutul sau la 
mijlocul robiei ? Sau cum de exista acest factor 
decisiv la sârbi în ajunul răscoalei sârbești și nu 
exista îndată după bătălia de la Kosovo ? 

Toate cărțile de istorie militară sînt superfici- 
ale și incoerente dacă nu iau în consideraţie, în 
conflictul dintre două popoare, cel de-al treilea 
factor: Făcătorul popoarelor, Proniatorul. De 
aceea se și scrie atât de mult, dar se spune atât de 
puţin. În Biblie, în așa-numitele cărți istorice ale 
Bibliei, dimpotrivă, e scris puţin dar e spus tot — 
tot ce e important și hotărâtor în explicarea răz- 
boaielor. Ca atare, aceste cărți istorice din Biblie 
sînt modelul pentru scrierea istoriei războaielor. 
Ele au intrat în culegerea Bibliei și au rămas în 
calitate de cărți sfinte tocmai ca să slujească pe 
vecie neamului omenesc în calitate de interpret 
infailibil al cauzelor căderilor și ridicărilor, al 
cauzelor luptelor și războaielor, biruinţelor și în- 
frângerilor, înrobirii și eliberării, păcii și bună- 
stării unui popor. Prin acumularea de nenumă- 
rate detalii în cărțile moderne de istorie nu se 
aduce nici o contribuţie la explicarea războaie- 
lor. Şi cred eu că mai mare lucru este să explici 
un război cu mai puţine date decât să nu-l 
explici cu o mulțime de date. Biblia dă cu un mi- 
nimum de date explicaţia desăvârșită a oricărui 
război descris în ea. 

lar acum, răspunsul la întrebarea dvs. Puțin 
mai înainte am văzut cum merită un popor să fie 
aruncat în robie. Să cercetăm acum cum își redo- 
bândește libertatea un popor robit. Să luăm în 
discuţie chiar cazurile amintite mai înainte. 
Acolo am văzut șase exemple clare ale pricinii și 
pricinuitorului eliberării poporului israilitean 
din înșesita robie. 

În Cartea judecătorilor se spune mai întâi, la 
modul general, cum a ridicat Domnul judecători 
în poporul lui Israil și cum a izbăvit El poporul 
din robie prin judecătorii aceştia. Că I se făcea 
milă Domnului de suspinul lor cel de către faţa celor 
ce îi înconjurau şi-i necăjeau pe ei (Judecători , 18). 
Ca pricină a eliberării este dat, așadar, suspinul 
poporului către Domnul, adică pocăinţa, iar ca 
pricinuitor al eliberării Însuși Domnul Cel 
Preaînalt, Căruia I se făcea milă. 

Să trecem acum la cazurile individuale. După 
robia de opt ani sub Hușan Rișataim au strigat fiii 
lui Israil către Domnul, şi a ridicat Domnul 
mântuitor lui Israil, pe Gotoniil, feciorul lui Kenez, 
fratele cel mai tânăr al lui Halev. Și a fost peste el 
Duhul Domnului, şi a judecat pe Israil, și a ieșit la 
război împotriva lui Hușan Rișataim, şi a dat 
Domnul în mâna lui pe Hușan Rișataim, împăratul 
Siriei, și s-a întărit mâna lui peste Hușan Rișataim. 
Și a fost pace în țară patruzeci de ani (Judecători 3, 
9-11). După aceea, Israil a căzut iarăși în robie, ce 
a ţinut optsprezece ani. 

După o robie de optsprezece ani sub Eglon, 
împăratul Moabului, au strigat fiii lui Israil către 
Domnul, şi Domnul le-a ridicat lor izbăvitor pe Aod, 
fiul lui Ghira, fiul lui Veniamin (Judecători 3, 15). 
După aceea Israil, pentru păcatele sale, a căzut 
iarăși în robie, sub madianiteni, pentru șapte 
ani. 

După o robie de șapte ani sub madianiteni, au 
strigat fiii lui Israil către Domnul (6, 7). Şi Domnul 
a slobozit poporul prin judecătorul Ghedeon. 
După aceea Israil, pentru păcatele sale, a căzut 
iarăși în robie, sub filisteni, pentru optsprezece 
ani. 

După această nouă robie de optsprezece ani 
sub filisteni, au strigat fiii lui Israil către Domnul, 
zicând: păcătuit-am înaintea Ta, că am părăsit pe 
Dumnezeul nostru și am slujit Baalilor. Și a zis Dom- 
nul către fiii lui Israil: ...mergeți și strigați către dum- 
nezeii pe care i-aţi ales, ca aceia să vă izbăvească pe 
voi în vremea necazului vostru. Și au zis fiii lui Israil 
către Domnul: păcătuit-am; fă Tu cu noi câte-ţi plac 
Tie, numai mântuiește-ne pe noi într-această vreme 
(Judecători 10, 10-15). Atunci S-a milostivit 
Domnul și i-a izbăvit prin alesul Său, judecăto- 
rul Ieftae. După aceea Israil, pentru păcatele 
sale, a căzut iarăși în robie sub filisteni, și a robit 
patruzeci de ani. Și atunci a fost izbăvit de Dom- 
nul prin judecătorul Samson. 

Și tot așa la rând, de-a lungul întregii Cărţi a 
judecătorilor și de-a lungul tuturor Cărţilor 
împăraţilor lui Israil. i 

Ce vedem din aceste exemple biblice ? Vedem 
ceea ce este biblic limpede. În libertatea exterioa- 
ră, poporul a devenit robit duhovnicește prin 
delăsarea și lăcomia sa. Libertatea exterioară era 
doar o perdea de aur pentru întunecarea lăuntri- 
că, întunecarea înrobirii. Această robie lăuntrică, 
duhovnicească, nu avea cum să nu ajungă la 
manifestarea sa fizică exterioară, la simbolul său 
- robia exterioară. Când poporul se afla în liber- 
tatea dăruită lui cu binecuvântare, în pace și în 
bunăstare, inima lui s-a îngroșat şi s-a învârtoșat 
faţă de Dumnezeu, Cel Unul și Viu, și s-a lipit de 
necurăţia păcatului și de idolii păgânești. În 
libertate, poporul a apostaziat de la Dumnezeu 
şi a călcat dobitocește legea lui Dumnezeu. Când 
din această pricină poporul a căzut în robie, ini- 
ma lui învârtoșată s-a înmuiat și mintea lui s-a 
luminat. Însă această înmuiere a inimii și lumi- 
nare a minţii nu au avut loc dintr-o dată, ci cu în- 
cetul. În robie, cei robiţi sînt siliți să tacă, să rab- 
de și să își amintească. Prin tăcere, răbdare și 
aducere-aminte, până la urmă poporul a fost în- 
muiat la inimă, luminat la duh și învăţat prin 
aducerea-aminte. Atunci a venit pocăinţa, iar 
odată cu pocăinţa a venit strigarea către Dumne- 
zeu pentru ajutor, pentru eliberare. Îndată ce au 
venit pocăinţa și strigarea, a ieșit în întâmpinare 

milostivirea lui Dumnezeu. Cumplita lege a pă- 
catului e îmblânzită de milostivirea lui Dumne- 
zeu, cu condiţia pocăinţei sincere și integrale a 
păcătosului. 

Aşadar, pocăinţa celor robiţi a fost pricina 
care L-a împins pe Pricinuitorul eliberării, adică 
pe Făcător și Proniator, să intre în scenă și să 
schimbe cursul evenimentelor. Cele două părţi 
potrivnice de pe scenă, robii și tiranii, nu ar fi 
ieșit niciodată din rolul lor dacă robii nu s-ar fi 
pocăit și dacă tiranii nu ar fi întrecut măsura în 
rolul lor. Însă pocăinţa cu inimă înfrântă a păti- 
mitorilor, pe de o parte, și trufia cea peste măsu- 
ră a cuceritorilor, pe de alta, L-au împins pe Cel 
de-al treilea Factor, Atoatevăzător și Hotărâtor, 
să acţioneze în sensul schimbării acelei stări de 
lucruri. Și acţiunea acestui Al treilea a fost în 
folosul celor cu inimă înfrântă și pocăiţi și în 
paguba celor trufași și fără Dumnezeu. Și astfel, 
robiei i-a urmat libertatea. 

Această ilustrare biblică a înrobirii și eliberării 
lui Israil poate și trebuie să fie întrebuințată și la 
explicarea înrobirii poporului rus de către mon- 
goli și a eliberării sale de sub aceștia, precum și 
la explicarea înrobirii creștinilor balcanici de 
către turci și a eliberării lor de sub ei, sau la 
explicarea înrobirii spaniolilor de către mauri și 
a eliberării lor de sub stăpânirea acestora. 

Cred, generale, că din acestea reiese limpede 
ce răspuns poate fi dat la întrebarea dvs.: „De ce 

și de cine depinde eliberarea din robie a unui 
popor cotropit ?“. Aceasta depinde, așadar, de 
pocăinţa poporului și de milostivirea lui Dum- 
nezeu, ce iese în întâmpinarea strigării păcăto- 
sului. Una este pricina, iar cealaltă e Pricinuito- 
rul eliberării. Pricina e în sufletul poporului, iar 
Pricinuitorul e Însuși Dumnezeu Cel Preaînalt. 

Dacă Dumnezeu nu ar fi Pricinuitorul eliberă- 
rii, robimea cu mâinile goale nu s-ar putea izbăvi 
nicicând de sub jugul stăpânilor ei înarmați. 
Acest lucru îl spune cu tărie Sfânta Scriptură a 
lui Dumnezeu; acest lucru îl simt cu inima po- 
poarele creștine: însă mulţi interpreţi păgâni ai 
istoriei neamului omenesc nici nu îl bănuiesc. 

Așadar, este limpede, generale, că cei mai 
importanți factori în eliberarea unui popor înro- 
bit sînt: 

1. pocăinţa poporului 

și 

2. milostivirea și puterea lui Dumnezeu. 


XI. 


Păcatele conducătorilor pricinuiesc 
războiul și pierd războiul 


Cărţile împăraţilor şi cronicilor 


Oare aţi băgat de seamă, generale, cum în 
vremea judecătorilor lui Israil păcatele săvârșite 
de către popor stârnesc războiul și pierd războ- 
iul ? Ca muștele pe rană, așa au năvălit seminţii- 
le vecine asupra poporului israilitean acoperit 
de răni duhovnicești. Nici un război n-a fost 
stârnit de un păcat al marilor judecători: fiindcă 
aceştia erau aleși ai lui Dumnezeu și oameni 
înarmaţi cu puterea lui Dumnezeu, care au fost 
ridicaţi la cârmuire ca poporul să se vindece de 
păcat și în urma acestei vindecări să îl slobozeas- 
că de jugul străin — cu alte cuvinte, să aducă îna- 
poi în sufletele oamenilor libertatea duhovni- 
cească, căreia îi urmează fără întârziere liberta- 
tea fizică, exterioară, ca manifestare ori simbol al 
celei dintâi. În vremea împăraţilor lui Israil, 

poporul a fost iarăși atins de nenorocire în răz- 
boi, pentru păcatele săvârșite de acești împărați. 
Prin fărădelegile lor, împărații L-au mâniat pe 
Dumnezeu, și Dumnezeu a îngăduit să vină 
război asupra lor și i-a dat în mâinile vrăjmașilor 
lor. Într-adevăr, au fost și împărați buni, însă nu 
mulţi, și în vremea acestora fie că nu a fost răz- 
boi deloc, fie că, de a fost, s-a terminat cu o biru- 
inţă strălucită asupra vrăjmașului. Iată câteva 
exemple: 


Împăratul Saul a fost biruitor în toate războa- 
iele tot timpul cât a rămas credincios lui Dumne- 
zeu și a păzit poruncile Lui. Îndată, însă, ce a 
apostaziat de la Dumnezeu și a mers să caute 
sfat la vrăjitori, a fost biruit în războiul împotri- 
va filistenilor, și în deznădejde s-a străpuns 
singur cu sabia. 

Împăratul Solomon a fost un împărat înțelept 
și ager la minte până la bătrâneţe. Ca atare, a 
propășit în toate. Și nu a fost război în vremea 
lui. La bătrâneţe, însă, el a păcătuit, fiindcă s-a 
luat după soțiile sale închinătoare la idoli. Din 
această pricină, împărăţia lui s-a rupt puțin mai 
târziu în două părți, care se războiau fără înceta- 
re între ele. Și a zis Domnul către Solomon: pentru 
că ai făcut acestea şi n-ai păzit poruncile Mele și rân- 
duielile Mele, care am poruncit ţie, rupând în două 
voi rupe împărăția ta din mâna ta, şi o voi da pe ea 
unei slugi a ta (3 Împărați 11, 11). Această slugă 

era lerovoam, mai-marele grăjdarilor împără- 
teşti. Iar urmașul lui Solomon în Ierusalim a fost 
fiul acestuia Rovoam. Și război a fost între Rovoam 
și Ierovoam în toate zilele vieții lor (3 Împărați 15, 
6). Împăratul Rovoam, fiul lui Solomon, făcea 
ceea ce este rău. Și a năvălit asupra lui Șișac, îm- 
păratul Egiptului, a năvălit asupra lerusalimu- 
lui, fiindcă greșise înaintea Domnului. Șișac avea 
oaste puternică: o mie și două sute de care și șasezeci 
de mii de călăreţi — iar restului oștirii nu era număr 
(2 Cronici 12, 2). Ce s-a întâmplat ? După legea 
păcatului, Rovoam trebuia să fie strivit. Însă 
milostivirea lui Dumnezeu a venit și a îmblânzit 
legea păcatului. De ce această intervenţie a mi- 
lostivirii lui Dumnezeu ? Din pricina pocăinţei 
împăratului și căpeteniilor: fiindcă atunci s-au 
umilit căpeteniile lui Israil și împăratul, și au zis: 
Drept este Domnul. Îndată ce a venit pocăinţa, a 
venit și milostivirea de la Dumnezeu. Și a zis 
Domnul prin prorocul Său Șemaia: Umilitu-s-au, 
nu-i voi pierde pe ei, ci peste puțin voi mântui pe ei... 
ca să cunoască ce înseamnă a sluji Mie și ce înseamnă 
a sluji împărăţiilor pământului. Şi Şişac a jefuit 
Ierusalimul, iar alt rău n-a făcut, căci nu i-a îngă- 
duit Domnul: că se mai găsea ceva bun în luda 
(2 Cronici 12). 

Împăratul Ahav, fiul lui Amvri, a făcut ce este 
rău înaintea Domnului, mai mult decât toţi cei mai 
înainte de el (3 Împărați 16, 30). Pentru păcatele 
împărătești, Dumnezeu a trimis secetă de trei 


92 


RĂZBOIUL ȘI BIBLIA 


ani şi foamete peste pământul lui Israil. Însă 
aceasta nu l-a înțelepţit pe împărat, și el nu s-a 
pocăit. Ca atare, a venit războiul. Sirienii au nă- 
vălit asupra lui Ahav, și împăratul Ahav a pierit 
în război, și au lins câinii sângele lui (21, 19; 22, 38), 
cum îi și prezisese prorocul Ilie. 

Împăratul Iudeii, Ohozia, a făcut ce este rău 
înaintea Domnului. lar de vreme ce orice rău își 
caută pereche pe măsură, și acest împărat rău s-a 
împrietenit cu împăratul Ioram al Israilului, cel 
deopotrivă cu el în rău. S-au împrietenit și au 
mers la război împotriva sirienilor. Au fost, însă, 
înfrânți, și amândoi au fugit. Și când credeau că 
au scăpat, au fost amândoi omorâţi cu săgeți de 
către Iehu, care avea să fie mai târziu împărat al 
lui.Israil. 

Împăratul loahaz, fiul lui Iehu, a făcut ce este 
rău înaintea Domnului. Pentru aceasta, S-a mâniat 
Domnul pe Israil și i-a dat pe ei în mâna lui Azail, 
împăratul Siriei... Și împăratul Siriei i-a bătut pe 
israiliteni, și i-a făcut pe ei ca praful de pe cale 
(4 Împărați 13, 2-7). 

Împăratul Menahem a făcut ce este rău înaintea 
Domnului. Pentru aceasta, împăratul Ful al Asi- 
riei a pornit război împotriva lui. Menahem, spe- 
riat, a adunat de la tot poporul o mie de talanţi 
de argint, și astfel s-a răscumpătat pentru o vre- - 
me de la vrăjmaș, și Ful s-a întors acasă. 

Împăratul Fachee a făcut ce este rău înaintea 
Domnului. Pentru aceasta, a pornit război împo- 

triva lui Tiglat-Pilesar, împăratul Asiriei, care a 
cucerit multe cetăți și ţinuturi ale pământului lui 
Israil, dimpreună cu Galileea și tot pământul lui 
Neftali, și a mutat poporul de acolo în Asiria (15, 
29). Iar împotriva lui Fachee s-a pornit o răscoa- 
lă, şi el a fost ucis (în treacăt fie spus, și Fachee 
ajunsese pe tron stârnind, pe când era căpetenie 
în oastea împărătească, o răscoală împotriva 
' împăratului său Fachesie și omorându-l: cum a 
făcut el altuia, așa i s-a făcut și lui). 

Împăratul Osie a făcut ce este rău înaintea Dom- 
nului. Pentru aceasta, a năvălit asupra lui Salma- 
nasar, împăratul Asiriei. Și s-a făcut Osie slugă lui, 
și i-a plătit daruri (17, 3). Dar Salmanasar a aflat 
că Osia lucrează în taină ca să se rupă de el și, 
legându-l, l-a aruncat în temniță. După aceea, Sal- 
manasar a supus deplin Samaria și a dus în ro- 
bie, în Asiria, poporul lui Israil. 

Prin asta ia sfârșit neatârnarea și libertatea 
poporului lui Israil. 

mpăratul Manasi al Iudeii a a făcut ce este rău 
înaintea Domnului. Și a înșelat Manasi întregul 
popor, de făceau mai rău decât popoarele pe care le 
pierduse Domnul dinaintea fiilor lui Israil (21, 9). 
Pentru aceasta, a adus Domnul asupra lor căpeteniile 
oștirii împăratului lui Asur, și au prins pe Manasi în 
legături, și l-au legat cu obezi, și l-au dus în Vavilon 
(2 Cronici 33, 11). 

Împăratul Ioahaz a făcut ce este rău înaintea 
Domnului. Pentru aceasta, a năvălit asupra lui 

Nehao, faraonul Egiptului, şi l-a prins în Revla, 
în pământul Enatului, și l-a legat, și asupra pă- 
mântului a pus dajdie de o sută de talanţi de 
argint și un talant de aur. Și l-a dus faraonul pe 
loahaz legat în Egipt, unde acesta a murit în 
temniţă. 

Împăratul Ioachim a fost pus ca împărat al 
Iudeii de faraonul Nehao. Și el a făcut ce este rău 
înaintea Domnului. Pentru aceasta, a năvălit asu- 
pra lui Nabucodonosor, împăratul Babilonului, 
l-a înfrânt, l-a pus în lanţuri și l-a dus în Babilon. 

Împăratul Ioahin, fiul lui Ioachim, a făcut ce 
este rău înaintea Domnului. Pentru aceasta, a venit 
Nabucodonosor și a împresurat Ierusalimul. lar 
loahin a ieșit și s-a dat împreună cu mama sa în 
mâna împăratului Babilonului. Și împăratul 
Babilonului l-a dus în Babilon, iar avuţia din 
Ierusalim a luat-o toată, și a strămutat tot Ierusa- 
limul, pe toţi boierii și pe cei tari de vârtute, zece mii 
de robi, și pe tot teslarul și fierarul; și n-au rămas 
decât săracii pământului (4 Împărați 24, 14). Peste 
acest popor sărac a pus Nabucodonosor ca îm- 
părat pe Sedechia, fiul lui Ioahin. 

Împăratul Sedechia a făcut ce este rău înaintea 
Domnului. Pentru aceasta, Nabucodonosor a nă- 
vălit pentru o ultimă dată asupra Ierusalimului, 
l-a cucerit, a ars templul, a ars și cetatea, pe 
Sedechia l-a prins de viu, pe fiii lui i-a înjunghiat 
înaintea lui, iar lui i-a scos ochii, l-a pus în lan- 
turi și l-a dus în Babilon. 

Odată cu Sedechia a pierit pe vecie împărăția 
lui Iuda și a devenit provincie babiloniană. 

Cu asta ia sfârșit neatârnarea și libertatea 
poporului ludeii. 

Din acestea, generale, oare nu reiese limpede 
ca lumina zilei că: 

1. Păcatele conducătorilor poporului pricinu- 
iesc războiul și pierd războiul. 

2. Pentru păcatul și fărădelegea conducători- 
lor de popoare potrivnici lui Dumnezeu păti- 
mește și poporul și pier statul, neatârnarea și 
libertatea poporului ? 


XII. 


Pentru bunătatea conducătorilor 
în ţară este pace, iar când este război 
se dobândește biruinţă 


Înfățişând poporului pe cel dintâi împărat al 
lui Israil, pe Saul, bătrânul proroc și judecător 
Samuil sfătuieşte astfel pe popor și pe împărat: 
să nu vă abateți de la Domnul, ci să slujiți Domnului 
cu toată inima voastră; și să nu mergeţi după cei ce 
nimic nu sînt, care nimic nu vor folosi vouă și care nu 
vă vor mântui pe voi, că nimic sînt (1 Samuil 12, 21). 
Așadar: fie Domnul, fie nimicul ! De o a treia ale- 
gere nici nu se pomenește, căci o a treia cale, un 
al treilea stindard nici nu poate fi ! Acei conducă- 
tori ai poporului care s-au ținut de Dumnezeu, 
Cel Viu și Unul, trăind după legea Domnului, 
prin însăși viaţa lor au asigurat pace statului, și 
fie că n-a fost război în vremea lor, fie că, de a 
fost, ei au biruit pe vrăjmaș. A-L avea pe Dom- 
nul ca stindard: aceasta făcea bunătatea condu- 
cătorilor buni ai poporului, bunătate judecători- 

lor, a împăraţilor, arhiereilor, căpeteniilor de 
oaste și boierilor. 

Câtă vreme împăratul David a făcut ceea ce 
este drept înaintea Domnului, el a biruit pe toţi 
vrăjmașii săi și ai poporului, așa încât orice luptă 
însemna pentru el o izbândă: fiindcă David a um- 
blat după Domnul cu toată inima lui, ca să facă ceea ce 
este drept înaintea Domnului (3 Împărați 14, 8). 

În vremea împăratului Solomon a fost pace 
trainică și netulburată în ţară, și locuiau Iuda și 
Israil fără de frică, fiecare sub vița sa și sub smochinul 
său (3 Împărați 4, 25). 

n vremea împăratului Asa, care a făcut ce este 
bun și drept înaintea Domnului, a fost pace în țară, 
și n-a avut el război în anii aceia, că l-a odihnit pe el 
Domnul (2 Cronici 14, 6). Însă când împăratul 
Asa, pasămite pentru mai multă siguranţă, a 
pregătit o oaste mare, aproape jumătate de mi- 
lion de oameni, și a întărit ţara cu turnuri și zi- 
duri de cetăţi, a năvălit asupra lui Zara, împăra- 
tul etiopienilor, cu oaste de o mie de mii și cu trei 
sute de care. Asa a ieșit împotriva vrăjmașului și 
oștile s-au încleștat în valea Sefata. Văzând îna- 
intea sa o putere mai mare, Asa a căzut cu inima 
și în deznădejdea sa a strigat către Domnul: 
Doamne, nu e peste putinţă Tie a mântui mulți sau 
puțini; întărește-ne pe noi, Doamne Dumnezeul nos- 
tru, că spre Tine nădăjduim și întru numele Tău am 
venit asupra mulțimii acesteia mari. Doamne, Tu eşti 
Dumnezeul nostru: să nu se întărească omul asupra 

Ta. Și Dumnezeu a ajutat împăratului celui drept 
şi poporului acestuia. Și a bătut Domnul pe etiopi- 
eni înaintea lui Asa și înaintea ludeii, şi au fugit 
etiopienii. Ajutorul lui Dumnezeu a fost atât de 
învederat că atunci când poporul s-a întors acasă 
au sfărâmat toţi idolii care mai rămăseseră în 
țară. Și a fost pace în Iuda sub împăratul Asa 
treizeci și cinci de ani. 

În vremea împăratului Iosafat, care a făcut tot 
ce este drept înaintea Domnului, și pe Domnul 
Dumnezeul tatălui său l-a căutat, si întru poruncile 
tatălui său a umblat, a fost pace în ţară și bunăsta- 
re în popor. Și a trimis împăratul căpetenii să 
umble în popor cu legea lui Duninezeu în mână 
și să învețe poporul; și a trimis judecători drepți 
să judece neînțelegerile din popor. Dar Iosafat a 
fost silit la un război mare. Moabitenii și amoni- 
ţii au năvălit asupra pământului său, și erau 
mulțime multă. S-a înspăimântat Iosafat și a hotă- 
rât post în tot luda. După aceea, el s-a sculat în 
mijlocul adunării poporului său și a înălțat rugă- 
ciune către Dumnezeu: Dumnezeul nostru, au nu-i 
vei judeca pe dânșii ? Că nu putem noi sta împotriva 
acestei mulțimi multe care a venit asupra noastră, și 
nu ştim ce vom face lor, ci numai către Tine sînt ochii 
noștri. La rugăciunea împăratului a venit răs- 
puns prin prorocul Oziil: Nu vă speriați, nici nu vă 
temeti de fața acestei gloate multe... Nu voi vă veţi 
război: înșirați-vă, staţi și priviți cum vă va mântui 
Domnul. Atunci, împăratul cu tot poporul s-au 

întins la pământ și s-au închinat Domnului. În 
dimineaţa următoare a ieșit losafat cu poporul 
său înaintea vrăjmașului. Și a pus în faţă 
cântăreţi să cânte: 


Lăudaţi pe Domnul, 
Că în veac este mila Lui! 


În ceasul acela oastea vrăjmașă s-a pierdut cu 
firea, și s-au sculat unii asupra altora şi s-au ucis. Și 
morţii au acoperit toată valea, și nu mai rămăsese 
nici unul în viață. Și astfel, Iosafat a dobândit 
biruinţă și fără luptă. lar când s-a întors, a dat lui 
Dumnezeu mulțumită. Și Dumnezeu l-a odihnit pe 
el de cei dimprejur. 

În vremea împăratului Ioaș, care a făcut ce este 
drept înaintea Domnului, a fost pace în ţară cât a 
trăit arhiereul Iodae. Și Ioaș a strâns avuţie mare 
și a reparat templul lui Dumnezeu din lerusa- 
lim. Însă când a murit lodae, Ioaș a apostaziat de 
la Domnul și s-a dedat slujirii idolilor împreună 
cu toate căpeteniile poporului. Din această pri- 
cină Azaria, fiul lui lodaia, i-a înfierat grăind: 
pentru ce vă abateți voi de la poruncile Domnului ? 
Nu veți avea spor. Auzind aceste cuvinte, îm- 
păratul Ioaș a poruncit să fie bătut cu pietre acel 
om al lui Dumnezeu. S-a ridicat atunci o mică 
oaste siriană, oastea împăratului din Damasc, și 
a pătruns chiar până la Ierusalim și a prădat ora- 
şul, iar pe mai-marii poporului i-a ucis pe toți. 


100 


RĂZBOIUL. ȘI BIBLIA 


Măcar că era mică oștirea Siriei, Domnul a dat în 
mâinile lor oştire multă foarte (a lui loaş), pentru că 
au lăsat ei pe Domnul Dumnezeul părinților lor. Și 
așa au săvârșit judecata asupra lui loaș. Aceste 
ultime cuvinte sînt foarte importante. Chiar 
dacă sirienii erau păgâni, totuși Domnul i-a che- 
mat pentru a săvârși judecata Lui asupra călcă- 
torului de credinţă împărat al Iudeii. lar Ioaș a 
căzut după aceasta în boală grea, și s-au ridicat 
asupra lui slugile lui și l-au ucis în pat. 

O soartă foarte asemănătoare a avut și Ama- 
sia, împăratul Iudeii, fiul lui Ioaș. Și el făcea la 
început ceea ce este drept înaintea Domnului. Și 
Domnul i-a dăruit o biruinţă strălucită asupra 
edomiţilor în Valea sării. Din acel război însă, el 
a adus pe lângă restul prăzii și idolii păgâni, și 
i-a pus pe ei sieși dumnezei, şi s-a închinat lor și a 
ars tămâie în cinstea lor. Și și-a ieșit din minţi 
Amasia, și a început să îl provoace pe împăratul 
lui Israil ca să iasă la luptă cu el. De la Domnul s-a 
făcut asta, ca să-l dea pe el în mâinile vrăjmaşului. Și 
a lovit împăratul lui Israil pe Amasia, și a pă- 
truns în lerusalim, și a prădat orașul. După 
aceea, s-a pornit o răscoală în Ierusalim împotri- 
va lui Amasia. lar el a fugit în Lachiș, unde răs- 
culaţii l-au ajuns și l-au omorât. 

O soartă în parte asemănătoare a avut și Aza- 
ria (Ozia), fiul lui Amasia. Și el făcea la început ce 
este drept înaintea Domnului. Ṣi cât timp a căutat pe 
Domnul, i-a ajutat lui Domnul. l-a ajutat Dumne- 

zeu și a biruit pe filisteni și pe arabi. A zidit tur- 
nuri în pustie. A săpat multe puțuri. Și a făcut în 
Ierusalim unelte cu meșteșug născocite, ca să fie în 
turnuri și în unghiuri pentru a azvârli cu săgeți şi 
pietre mari. lar oștii sale a făcut scuturi, sulițe, coi- 
furi, platoșe, arce și praștii de pietre. Și avea în oaste 
trei sute șapte mii de oameni, afară de straja sa. 
Și până aici totul era bine. Dar când s-a întărit, 
s-a înălțat inima lui de s-a stricat, și a păcătuit împo- 
triva Domnului Dumnezeului său. Cu ce a păcătuit 
Azaria ? Și-a însușit cu silnicie stăpânirea preo- 
țească, și a intrat în locul cel sfânt și a început să 
cădească. Pentru aceasta l-a pedepsit Dumnezeu 
cu lepră. Într-o clipă i-a ieșit lepra pe frunte. Și a 
rămas lepros până la moarte. Și din pricina le- 
prei a fost despărțit de ceilalţi oameni, și nu a 
mai putut să împărățească. 

loatam, fiul lui Azaria, a făcut ce este drept 
înaintea Domnului. Fl a făcut multe fapte bune în 
timp de pace, și l-a mărit pe el Domnul. Și s-a 
războit împotriva amoniţilor și i-a înfrânt. Și s-a 
întărit loatam, dar în tăria sa nu a păcătuit împo- 
triva Domnului. 

Împăratul Ezechia a făcut ce este drept înaintea 
Domnului. El s-a lipit de Domnul, și nu s-a abătut de 
la Dânsul, și a păzit toate poruncile Lui, câte a 
poruncit Moisi. Și Domnul era cu el. El a sfărâmat 
toți idolii și a curăţit țara de păgânătate. Și s-a 
războit împotriva filistenilor, și i-a înfrânt. Dar a 
venit o încercare grea asupra lui Ezechia. Sena- 


102 


RĂZBOIUL ȘI BIBLIA 


herim, împăratul Asiriei, a năvălit asupra ludeii 
și a ajuns chiar până la zidurile Ierusalimului cu 
o uriașă oștire. După ce au făcut tabără în jurul 
Ierusalimului, au început asirienii să-l ocărască 
pe împăratul Ezechia și să arunce hule de tot fe- 
lul asupra Dumnezeului lui Israil. Atunci Ezechia 
a rupt hainele sale și s-a încins cu sac, după care a 
mers în casa Domnului și a înălţat rugăciunea 
aceasta: 

Doamne Dumnezeul lui Israil, Cela ce şezi pe he- 
ruvimi, Tu ești Dumnezeu Singur tuturor împără- 
țiilor pământului; Tu ai făcut cerul şi pământul. 
Pleacă, Doamne, urechea Ta şi mă ascultă; deschide, 
Doamne, ochii Tăi și vezi; auzi cuvintele lui Sena- 
herim, pe care le-a trimis ca să ocărască pe Dumne- 
zeul Cel Viu... Și pentru aceasta, Doamne Dumne- 
zeul nostru, izbăvește-ne pe noi din mâinile lui, ca să 
cunoască toate împărățiile pământului că Tu, Doam- 
ne, ești Singurul Dumnezeu. 

După această rugăciune a împăratului a venit 
de la Domnul cuvânt prin prorocul Isaia: Pe calea 
pe care a venit, pe aceea se va întoarce, iar în cetatea 
aceasta nu va intra, zice Domnul, căci Eu voi apăra 
cetatea aceasta ca să o mântuiesc pe dânsa (Isaia 37). 

Chiar în noaptea aceea s-a întâmplat ceva în 
oastea asiriană de sub zidurile lerusalimului, ce- 
va pe cât de neașteptat pe atât de înfricoșător. Ce 
şi cum s-a întâmplat, numai Dumnezeu știe. În- 
dată ce s-a făcut ziuă, şi când evreii așteptau 
năvala asupra cetăţii, sub zidurile acesteia se 

vedeau pretutindeni, de jur împrejur, numai ca- 
davre omenești. Despre taina acelei nopți 
întunecate Sfânta Scriptură vorbește în acest fel: 
În noaptea aceea a ieșit îngerul Domnului și a ucis în 
tabăra asirienilor o sută optzeci și cinci de mii; și când 
s-a făcut dimineață, toți erau trupuri moarte. Împă- 
ratul Senaherim a supravieţuit grozăviilor acelei 
nopți, ca să trăiască și alte grozăvii. Ca mai 
târziu Bonaparte din faţa Moscovei, împăratul 
asirian a fugit înspăimântat de la Ierusalim către 
cetatea sa de scaun. Și a ajuns la Ninive. Și a 
mers împăratul în templul idolesc să se închine, 
iar fiii lui buni s-au sculat asupra lui și l-au tăiat 
cu săbiile. 

Din toate aceste exemple, generale, oare nu 
este limpede următoarea învăţătură: 

1. Pentru bunătatea conducătorilor buni, 
Domnul dăruiește pace și bunăstare unui popor. 

2. Pentru bunătatea conducătorilor buni, 


Domnul alungă pe năvălitori și dăruiește biruin- . 


tă unui popor. 

3. Când conducătorii buni se mândresc cu pu- 
terea lor, sau cu înțelepciunea lor, sau cu bogăţia 
lor (care le sunt dăruite de către Dumnezeu) și 
apostaziază de la Dumnezeu, atunci Dumnezeu 
pedepsește cu asprime atât conducătorii, cât și 
poporul. 

4. A fi bun conducător al poporului înseamnă 
a te lipi de Dumnezeu, Cel Unul și Viu, și a te 
ține în toate de poruncile Lui. 

XIII. 


Alianţa cu cei răi aduce rău 


Dragă generale, cât de întunecată este în aceas- 
tă privinţă conștiința multor cârmuitori apuseni ! 
Fără nici un criteriu moral și duhovnicesc, ei sînt 
gata ca în momentul de primejdie să încheie 
alianţă și cu diavolul, numai să dobândească 
biruinţă în împrejurarea dată. Ei nu iau seama 
nici la duhul, nici la morala unui popor cu care 
încheie alianţe, ci numai și numai la așa-numita 
lui putere materială, adică la mulţimea ostașilor, 
baionetelor, materialului de război, producţiei de 
război și banilor. Orbi cu desăvârșire faţă de rolul 
hotărâtor pe care îl joacă în război Făcătorul 
oamenilor, ei au transformat pur și simplu 
războiul într-un joc de noroc și o întrecere 
sângeroase. Bonaparte ar fi fost gata să treacă la 
islam când se războia în Orient, numai să 
izbândească. Austria a ajutat la începutul vea- 
cului al XIX-lea la eliberarea de turci a creștinilor 
din Balcani, dar la sfârșitul veacului a legat prie- 


105 


EPISCOPUL NICOLAE VELIMIROVICI 


tenie cu Turcia împotriva acelorași creștini. În cele 
din urmă a încheiat alianţă cu Turcia în Războiul 
mondial și a fost înfrântă împreună cu ea. Trebuie 
să ne amintim cum Aliaţii, în vremea războiului, 
la început au lingușit Turcia, ca să o câștige de 
partea lor, iar apoi au hulit-o și au condamnat-o la 
moarte; cum mai târziu, în cursul războiului au 
hulit-o, iar îndată după război unii dintre dânșii 
au făcut prieteșug cu ea, uneltind unii împotriva 
altora și ajutând în taină pe turci împotriva greci- 
lor, până când prin aceasta au pricinuit îngrozito- 
rul măcel din Anatolia, a cărui consecinţă a fost, 
până la urmă, izgonirea tuturor grecilor de pe 
acel pământ. Dar nu este, oare, îndeajuns să ne 
amintim doar de soarta armenilor — această piatră 
de poticnire atât pentru sabia musulmană cât și 
pentru conștiința creștină — ca să apreciem cât de 
greu întunecată este conștiința conducătorilor 
occidentali în privinţa adevărului și moralei ? 
Care dintre ei, de pildă, se gândește la faptul că 
alianţa cu cei răi aduce rău ? Cu adevărat, pe 
bună dreptate pot fi raportate la ei cuvintele pro- 


rocești care s-au adeverit de atâtea ori de-a lungul . 


istoriei oamenilor: Orbit-a ochii lor și a împietrit 
inimile lor, ca să nu vadă cu ochii, nici să înțeleagă cu 
inima (In. 12, 40). 

Iar faptul că alianţa cu cei răi aduce rău ni-l 


“= vor arăta următoarele trei exemple biblice. 


Asa, împăratul Iudeii, care altminteri făcea ce 
este drept înaintea Domnului și căruia Domnul 

îi dăruise o strălucită biruință asupra etiopieni- 
lor, a păcătuit doar într-o singură privinţă — anu- 
me că a luat avuțţia din templul lui Dumnezeu și 
a plătit cu ea pe Ben-Hadad, împăratul sirian din 
Damasc, ca să strice alianța acestuia cu împăra- 
tul lui Israil și să îl facă aliatul său, al lui Asa. Îm- 
păratul sirian a luat avuţia și a făcut mai mult 
decât fusese plătit să facă, adică nu numai că a 
rupt alianţa cu împăratul lui Israil, ci a și pornit 


„război împotriva acestuia, fără veste, și i-a luat 


câteva cetăţi. Dar din aceasta Asa nu s-a folosit 
cu nimic. Multa avuţie luată din templu a fost 
cheltuită degeaba. Atunci s-a arătat împăratului 
un om de seamă al lui Dumnezeu, Anania, și i-a 
grăit din partea lui Dumnezeu mustrarea urmă- 
toare: Pentru că ai nădăjduit în împăratul Siriei și 
n-ai nădăjduit spre Domnul Dumnezeul tău, pentru 
aceea s-a luat puterea Siriei din mâna ta. Au nu erau 
etiopienii și libienii putere multă vitează și călăreţi 
mulți foarte, și i-a dat Domnul în mâinile tale ? 


"După ce l-a mustrat astfel pe împăratul Asa, pro- 


rocul a mai adăugat și aceste însemnate cuvinte: 
Că ochii Domnului privesc peste tot pământul ca să 
arate puterea Sa către cei ce cu toată inima, deplin, 
sînt către Dânsul. În cele din urmă, el a rostit Și O 
prorocie cu privire la împăratul Asa: De acum, vei 
avea război. Și aşa a fost. 

Iosafat, împăratul Iudeii, care altminteri făcea 
ce este drept înaintea Domnului, a răspuns la îm- 
bierea lui Ahav, împăratul cel stricat al Israilului, 

de a năvăli în alianţă cu el asupra sirienilor. 
După un ospăț mare, amândoi împărații au mers 
cu oștile lor împotriva sirienilor. Împăratul 
Ahav, căruia i se prezisese de către un proroc că 
nu se va întoarce viu din acel război, s-a deghi- 
zat, din frică sau din viclenie, în haina unui ostaș 
simplu, iar pe aliatul său, împăratul Iosafat, l-a 
sfătuit să rămână în haina lui împărătească. 
Războiul a fost pierdut, Ahav a pierit și puţin a 
lipsit ca Iosafat să piară împreună cu el: fiindcă 
unii războinici sirieni, luptători în care, au năvă- 
lit asupra lui Iosafat și, crezând că el este împă- 
ratul Ahav, au vrut să îl străpungă cu sulițele. În- 
fricoşat, Iosafat a strigat, chemând pe Dumne- 
zeu în ajutor, și Domnul i-a ajutat, și i-a întors 
Dumnezeu de la el. Astfel, Iosafat a trecut prin 
groază mare şi a pierdut multă oştire, și s-a în- 
tors acasă fără să fi avut nici un folos din alianța 
cea rea. Iar în cale l-a întâmpinat un proroc al lui 
Dumnezeu - lehu, fiul lui Anania — și i-a tâlcuit 
pricina înfrângerii lui, mustrându-l prin cuvin- 
tele: Cum ajuţi păcătosului și iubești pe cel urât de 
Dumnezeu ? Pentru aceasta, s-a ridicat asupra ta 
mânia Domnului. 

Dar losafat nu s-a învățat minte, ci mai târziu 
a făcut iarăși alianţă cu Ohozia, împăratul cel 
ticălos și fără Dumnezeu al lui Israil — iar alianța 
aceasta au făcut-o ei ca să lovească Tarsisul cu 
corăbii și să îl cucerească. Corăbiile au fost făcute 
în Ghesion-Gaver. Atunci l-a înfierat pe Iosafat 

alt proroc — Eliezer, fiul lui Dodia: Pentru că te-ai 
însoțit cu Ohozia, a rupt Domnul lucrul tău și a 
sfărâmat corăbiile tale. 

Și într-adevăr, la scurtă vreme după această 


_prorocie a dat o furtună și a stricat toată treaba 


aliaților. Și s-au sfărâmat corăbiile, și n-au putut să 
meargă la Tarsis. 

Alt exemplu: Ohozia, împăratul Iudeii, făcea 
altminteri ce este rău înaintea Domnului, în primul 
rând din pricina mamei sale celei rele, 
împărăteasa Gotolia. Și, între alte rele, a făcut 
alianţă cu Ioram cel fără Dumnezeu și rău, fiul 
lui Ahav. Și astfel, au mers ei doi asupra lui 
Azail, împăratul Siriei, ca să cucerească de la 
sirieni Ramotul Galaadului. Războiul a fost 
pierdut de aliaţi. Ioram a fost greu rănit, și în 
starea aceasta a fost dus cu mare greutate în 
lezrael, cetatea sa de scaun. Împăratul Ohozia, 
întorcându-se din război, a trecut prin lezrael ca 
să își viziteze aliatul rănit — dar de la Dumnezeu a 
fost pieirea lui Ohozia că a mers la Ioram, căci chiar 
în zilele acelea s-a răzvrătit împotriva lui loram 
și s-a înscăunat împărat căpetenia de oaste Iehu. 
Acesta l-a ucis pe Ioram. Ohozia a fugit și a 
încercat să se ascundă în Samaria — însă l-au 
prins, l-au dus înaintea lui Iehu și l-au ucis. 

Un al treilea exemplu, întrucâtva diferit. Îm- 
păratul Amasia, care altminteri făcea ce este drept 
înaintea Domnului, s-a pregătit să năvălească asu- 
pra sirienilor. Și a pregătit în Iudeea trei sute de 

mii de ostași aleși, cu sulițe și scuturi — însă 
aceasta i s-a părut puţin, și a năimit dintre israi- 
liteni încă o sută de mii. lar israilitenii erau lepă- 
daţi de Dumnezeu pentru păcatele lor. Între 
timp, la împăratul Amasia a venit un om al lui 
Dumnezeu și i-a zis: Împărate, să nu meargă cu tine 
oastea lui Israil, că nu este Domnul cu Israil. Lui 
Amasia i-a părut rău, fiindcă dăduse năimiţilor 
bani mulţi, și l-a întrebat pe omul lui Dumnezeu: 
Dar ce voi face cu suta de talanți pe care am dat-o 
oștii lui Israil ? La aceasta, omul lui Dumnezeu 
i-a răspuns îndată: Poate Domnul să dea ție mai 
mult decât aceștia. Atunci a ascultat Amasia de 
glasul lui Dumnezeu și a dat drumul întregii 
oștiri năimite, și a mers doar cu oastea sa împo- 
triva sirienilor. Și a dobândit împotriva lor o 
biruinţă strălucită. 

Aceste trei exemple arată limpede în ce măsu- 
ră depinde deznodământul unui război de cali- 
tățile morale ale aliaţilor. Sârbii au cunoscut 
foarte bine acest principiu, și după el s-au călău- 
zit de-a lungul istoriei lor. Acest adevăr a fost 
din veac treaz și viu în conștiința popoarelor din 
Balcani. După tradiție, Kraljeviae Marko! a fost 
aliatul turcilor într-un război pe care aceștia l-au 
purtat cu românii. Atunci, Marko a zis: „Doresc 

1 Stăpânitor din Macedonia, cel mai popular erou al 
folclorului sârb, celebru pentru vitejia sa. A murit în 


bătălia de la Rovine, unde a fost silit să lupte alături de 
turci, cotropitorii țării sale. 

să biruie creștinii, chiar dacă eu o să mor pri- 
mul!“ Și, într-adevăr, creștinii au învins, dar 
Marko a murit în acel război. 

Din exemplele biblice aduse reiese 
următoarea învăţătură: 

1. Aliatul fără Dumnezeu și netrebnic aduce 
neizbândă în război atât asupra sa, cât și asupra 
aliatului său bun. 

2. În război se întâmplă cu popoarele același 
lucru ca și cu indivizii în timp de pace, adică 
tovărășia cu cei răi aduce rău. 

3. Dumnezeu Cel Drept este întotdeauna alia- 
tul cel mai de nădejde al celor ce se ţin de El și se 
roagă Lui. 

4. Nici o mulţime materială, pe care contează 
cei fără Dumnezeu și lacomi, nu ajută la nimic. 


XIV. 


Armele nu ajută 


Precum nu este hotărâtoare în război mulți- 


mea ostașilor, tot așa nu sînt hotărâtoare nici 


armele. În război, oamenii sînt în sine ca și morţi 


„fără puterea și ajutorul lui Dumnezeu: iar pute- 
„rea şi ajutorul lui Dumnezeu se dăruiesc drepți- 


lor, nu celor fără Dumnezeu și netrebnicilor. 
Xerxes năvălise asupra vechii Elade cu două 
milioane de ostași, dar a trebuit să fugă dinain- 
tea unei oștiri grecești neasemuit mai mici. 
Napoleon a intrat în Moscova cu o armată mare 
și bine înarmată, dar a plecat de acolo singur, pe 
căi ocolite, doar ca să-și scape viața. Turcii au 
fost întotdeauna mai bine înarmaţi ca țăranii 
sârbi din răscoale, dar armele nu le-au ajutat la 
nimic. Tunul de cireș s-a arătat mai tare decât tu- 
nul ghintuit, fiindcă în spatele lui stătea puterea 
lui Dumnezeu. La Slivniţa, în anul 1885, sârbii 
au fost mai bine înarmaţi decât bulgarii, dar cei 
înfrânți au fost sârbii. lar dacă s-ar vorbi despre 

războaiele de veacuri dintre turci și muntene- 
greni, s-ar putea pune întrebarea: oare au fost 
muntenegrenii mai bine înarmaţi ca turcii fie și 
într-o singură bătălie ? Și pe lângă asta, să ne 
amintim de nemţii din Războiul mondial care a 
trecut. Oare nu au fost atunci nemţii mai bine 
înarmați și în toate privințele mai pregătiți de 
război decât întreaga lume ? Însă aceasta nu a 
putut împiedica înfrângerea și dezastrul lor. 


Sfânta Scriptură a lui Dumnezeu ne învaţă 
limpede că armele nu ajută în război. Și atunci, 
ce ajută ? Ajută numai Dumnezeu. lar Dumne- 
zeu ajută celor credincioși, curaţi și drepți să bi- 
ruiască pe cei necredincioși, necuraţi și nedrepți. 
Și când ajută celor dintâi împotriva celor din 
urmă, Dumnezeu nu Se slujește de puterea Sa, 
cu care ar putea să nimicească într-o clipă toate 
lumile, ci Se slujește deseori de mijloace cu totul 
mărunte, neînsemnate până la ridicol în ochii 
oamenilor. Astfel, de pildă: 

lisus Navi, înainte de moartea sa, a înșirat 
poporului evreu toate marile lucruri pe care 
Domnul le făcuse pentru ei de când îi scosese din 
Egipt. Şi el însuși fusese martor al tuturor acestor 
lucruri minunate, fiindcă avea o sută zece ani 
când a murit. Între celelalte lucruri ale lui 
Dumnezeu, el a pomenit și de două războaie în 
care Dumnezeu pusese pe fugă pe vrăjmașii lui 
Israil prin mijlocirea viespilor. Așa zice Domnul: 

Trimis-am înaintea voastră viespi, care au gonit de la 
voi pe cei doi împărați ai amoreilor; nu cu sabia ta, nici 
cu arcul tău ai făcut acestea (lisus Navi 24, 12; Ieşire 
23, 28). Deci, războiul împotriva a doi împărați 
nu l-au hotărât nici numărul oștirii, nici armele, 
ci viespile, adică un al treilea factor, trimis de Cel 
de-al treilea, Hotărâtor, Atoatevăzător. 

În vremea judecătorului Samuil, filistenii au 
năvălit asupra pământului lui Israil. Samuil a 
chemat tot poporul său să postească și să se roa- 
ge lui Dumnezeu. Și toţi au postit și s-au rugat 
lui Dumnezeu. Ce s-a întâmplat, aşadar ? A tunat 
Domnul cu tunet mare asupra filistenilor și a adus 
groază asupra lor, și i-a împrăștiat, și au fost bătuţi 
înaintea lui Israil (1 Împărați, 7). Deci, iarăși n-au 
hotărât nici numărul, nici armele, ci un al treilea 
factor, neîntâmplător, trimis de Cel de-al treilea, 
Hotărâtor, Atoatevăzător. 

Împăratul Saul se războia cu filistenii în Valea 
Terevintului. În acest război a avut loc vestita 
monomahie dintre Goliat și David, care a hotărât 
soarta războiului. Goliat era un uriaș înspăimân- 
tător, înalt de şase coţi şi o palmă1, împlătoșat și 
înarmat cumplit. Pe capul său avea coif din ara- 
mă, armura lui era alcătuită din zale de aramă, 
apărătoare de picioare din aramă și pavăză din 
aramă, pe care o purta pe umeri. Iar coada suliței 
lui era ca sulul de la războiul de țesut, și fierul cel 


13 m (n.tr.) 

ascuțit al suliței lui de șase sute de sicli! de fier. Și 
înaintea lui mai mergea și purtătorul de arme cu 
restul armelor: în vreme ce David era un flăcă- 
iandru, cel mai tânăr dintre fiii tatălui său, păstor 
la oi. Fără platoșă, fără arme, fără purtător de 
arme, fără nici o experiență de război. El nu era 
ostaș, nici nu fusese luat în oaste, c} venise de 
acasă și adusese de mâncare fraţilor săi. Stând în 
rândul oștirii lui Saul, David l-a văzut pe Goliat și 
l-a auzit cum ocăra pe israiliteni și cum striga să 
iasă la luptă careva dintre ei, însă nimeni nu 
îndrăznea să iasă. S-a aprins sângele și duhul în 
tânărul David, și a strigat că iese de bună voia lui 
să se lupte cu namila. Fraţii îl împiedicau de la 
aceasta și-l trimiteau la oi, însă el a rămas neclin- 
tit în hotărârea sa. Atunci, împăratul Saul i-a dat 
platoșa și coiful și sabia sa. Punându-le pe sine, 
David s-a simţit îngreunat, drept care le-a scos și 
le-a dat înapoi, zicând: Nu voi merge cu acestea, 
fiindcă nu sînt deprins cu ele. După aceea, a luat în 
mână praștia și toiagul său ciobănesc, şi așa a ieșit 
să se lupte cu Goliat. Văzându-l, Goliat și-a bătut 
joc de el, zicând: Au doar câine sînt eu, de vii cu băț 
asupra mea și cu pietre ? Atunci David i-a răspuns 
filisteanului: Tu vii asupra mea cu sabie și cu suliță și 
cu pavăză — iar eu voi veni asupra ta întru numele 
Domnului oştirilor... Te va da Domnul astăzi în mâna 
mea și te voi omorî, și voi lua capul tău de la tine... Și a 


1 8-9 kg — (n.tr.). 

încheiat David cu aceste cuvinte: și va cunoaște 
toată adunarea aceasta că nu cu sabie și suliță 
mântuiește Domnul. Înfuriat, Goliat s-a aruncat 
asupra lui David, însă David a pus o piatră în 
praștie, a învârtit praștia şi a aruncat piatra. 
Aceasta a străbătut văzduhul cu putere și l-a 
nimerit pe Goliat în frunte. Goliat s-a prăbușit la 
Pământ cu faţa în jos. lar David a alergat la el, a 
apucat sabia lui și i-a tăiat capul (1 Împărați, 17). 
Deci nu ajută, generale, armele acolo unde nu 
ajută Dumnezeu. lar unde ajută Dumnezeu, aco- 
lo biruinţa poate sta și într-o praștie de cioban. 


Altă dată, iarăși, când împăratul Ben-Hadad ` 


din Damasc a pornit război împotriva lui Israil, 
prorocul Elisei l-a îmbărbătat pe împăratul 
israilitean prezicându-i dezastrul împăratului 
din Damasc. Și, într-adevăr, acest dezastru a 
venit — însă nu de la oameni, ci de la Dumnezeu: 
fiindcă într-o noapte întunecată Domnul a făcut 
ca să audă tabăra Siriei sunet de care şi sunet de cai şi 
sunet de oaste mare, şi au zis unul către altul: Acum 
cu plată a tocmit împăratul lui Israil pe împărații 
heteilor şi pe împărații Egiptului ca să vină asupra 
noastră. Și s-au sculat și au fugit fiind întuneric, şi 
și-au lăsat corturile lor şi caii lor şi asinii lor în tabără 
Cum erau, şi au fugit ca să-și scape sufletul lor, adică 
viața lor (4 Impărați, 7). 

Deci nu ajută, generale, nici armele, nici mul- 
țimea oștii acolo unde nu ajută Dumnezeu. 

În cărţile Macabeilor sînt descrise numeroase- 
le războaie dintre iudei, pe de o parte, și regii 
Antioh și Ptolemeu, de cealaltă parte. În toate 
aceste războaie, armatele regale erau mai nume- 
roase și mai bine înarmate. Între altele, erau 
aduși adeseori și elefanţi cu turnuri de lemn în 
spate, iar în aceste turnuri erau ostași împlăto- 
șaţi, care aruncau cu repeziciune săgeți asupra 
iudeilor. Elefanții cu turnurile lor slujeau în răz- 
boaiele de pe atunci drept armă nu mai puţin 
cumplită decât tancurile moderne. Toate acestea, 
însă, n-au fost de ajutor regilor destrăbălați și 
fără Dumnezeu în lupta cu un popor mic, al că- 
rui suflet era înarmat cu Dumnezeul Cel Viu. Cu 
plângere și lacrimi l-au chemat iudeii în ajutor pe 
Dumnezeu în clipele de primejdie. Armatele re- 
gale și-au pierdut cumpătul și au luat-o la fugă. 

Asta s-a întâmplat uneori fără o pricină văzu- 
tă. În câteva rânduri, a fost descris cum armatele 
împărătești au pierit în urma unor anumite ară- 
tări. Așa a fost, de pildă, când a năvălit asupra 
Iudeii Timotheos, generalul regelui Antioh, cu o 
armată uriașă și foarte bine înarmată. Îndată ce a 
pornit lupta, armata regală a început să vadă în 
văzduh o arătare minunată: cinci oameni pe cai 
cu frâie din aur, înarmaţi cu arme din aur, s-au 
năpustit asupra lor, a vrăjmașilor poporului lui 
Dumnezeu. Văzând aceasta, armata lui Antioh 
s-a temut și s-a tulburat, și în zăpăceala lor osta- 
șii se loveau între ei, și au pierit ca la două mii de 

ostași, rămânând morţi pe câmpul de bătaie 
(2 Macabei, 10). 


Altă dată a năvălit asupra lerusalimului gene- 
ralul Lisias cu optzeci de mii de ostași. Văzând 
înfricoșătoarea putere vrăjmașă, Macabeu, 
cârmuitorul poporului israilitean, a căzut împre- 
ună cu poporul înaintea lui Dumnezeu, rugân- 
du-se; cu plângere și lacrimi se rugau Domnului să le 
trimită înger bun spre mântuirea lui Israil. Și ce s-a 
întâmplat ? Înaintea oștii israilitene a apărut un 
călăreț în haină albă, cu arme de aur, și a dat nă- 
vală asupra oștii vrăjmașe. Oastea lui Lisias s-a 
umplut de spaimă și s-a pierdut cu firea, și a sufe- 
rit o înfrângere cumplită. Pe câmpul de luptă, 
Lisias a lăsat unsprezece mii de trupuri neînsu- 
flețite, iar el însuși de-abia a izbutit să scape. 


În vremea regelui Iosafat şi a războiului aces- 
tuia împotriva moabiţilor a avut loc o vedenie de 
alt fel. Oștile care se războiau stăteau pe două 
coline, una în fața celeilalte. Între aceste coline se 
întindea o vale. Vremea era secetoasă și uscată. 
Într-o dimineaţă, când se uită moabiţii — văd 
valea roșie ca de sânge. Ei s-au gândit că vrăjma- 
șii lor se măcelăriseră între ei în noaptea ce tre- 
cuse, și au dat năvală înainte, dar au căzut în 
cursele ascunse ale vrăjmașilor și au avut de 
suferit. 

Iată, așadar, cum prin mijloace mici și lucruri 
neînsemnate Se războiește Domnul oștirilor 
pentru cei ce se tem de El și se închină Lui, 
apărându-i împotriva celor ce nu nădăjduiesc în 
El, Cel Atotputernic, ci nădăjduiesc în numărul, 
armele și aliaţii lor. 


Exemplele aduse ne dau învăţătura limpede că: 

1. Cel care, potrivit uitării de Dumnezeu și 
trufiei inimii sale, se bizuie în război pe armele 
sale, acela piere și cade rușinos. 

2. Cel care, potrivit smereniei inimii sale, nu 
se bizuie în război pe armele sale, ci cu pocăință 
cheamă pe Dumnezeu în ajutor, acela biruie în 
chip slăvit. 

3. Dumnezeu ajută celui smerit și credincios 
împotriva celui trufaș și necredincios. 

4. Dumnezeu întrebuințează adeseori mijloa- 
ce mici și lucruri neînsemnate ca să zdrobească 
pe cel trufaș și necredincios. 


XV. 


Cum reușește o armată mică 
să biruie una mare 


Atunci când marele conducător de oaste al 
poporului israilitean, lisus Navi, era pe moarte, el a 
rostit înaintea poporului său aceste cuvinte prorocești: 
Unul dintre voi va goni.o mie, că Domnul Dumnezeul 
vostru, El bate război pentru voi, precum a zis vouă. Deci, să 
păziţi foarte cu sufletele voastre ca să iubiți pe Domnul 
Dumnezeul vostru (lisus Navi 23, 10-11). Această 
prorocie s-a împlinit de multe ori de-a lungul istoriei 
poporului lui Israil, și asta atât în vremea judecătorilor 
cât și în vremea împăraţilor, iar mai târziu sub 
Macabei. Să dăm deocamdată doar un exemplu, 
dintre cele mai izbitoare, din vremea judcătorului 
Ghedeon, prin care se explică limpede şi grăitor cum şi 
de ce o armată mică poate birui o armată mare, 
neasemuit mai puternică la număr. 


În vremea robiei sub madianiteni, Israil a 
sărăcit foarte, fiindcă între alte împilări asupra 

poporului înrobit, cotropitorii mai făceau și 
următorul lucru: când israilitenii semănau țari- 
nile lor veneau madianitenii și amaleciții asupra 
acestor tarini, năvăleau ca lăcustele, cu nenumă- 
ratele lor cămile, cu dobitoacele și corturile lor și 
stricau rodul pământului şi pustiau pământul. În 
necazul lor cel covârșitor, păcătoșii de israiliteni 
și-au amintit de Dumnezeul lor și au strigat către 
El, socotindu-L ca ultimă scăpare. lar Domnul 
S-a milostivit, S-a arătat lui Ghedeon și i-a spus 
să meargă și să izbăvească poporul israilitean 
din robia madianitenilor. Ghedeon era un plugar 
simplu și lucra în țarina sa. Și în simplitatea sa 
i-a răspuns Ghedeon Domnului: Cum voi izbăvi 
eu pe Israil ? lar Domnul i-a răspuns: Eu voi fi cu 
tine, și vei bate pe Madian ca pe un singur om 
(Judecători 6, 16). Ghedeon, om cumpănit, nu a 
crezut că un lucru atât de însemnat îi este încre- 
dinţat de către Domnul tocmai lui, unui plugar 
din seminţia cea mai săracă, cea a lui Manasi, și 
celui mai mic din casa tatălui său (6, 15). De aceea, 
Ghedeon a cerut de la Domnul un semn. Și când 
i s-a dat semnul cerut, el s-a arătat poporului, a 
pus osteneală și a adunat grabnic treizeci și două 
de mii de oameni pentru bătălie. Atunci, însă, 
Domnul i-a făcut observaţie: Mult popor este cu 
tine; pentru aceasta, nu voi da pe Madian în mâna 
lor, ca să nu se laude zicând: mâna mea m-a mântuit 
pe mine (7, 2). Şi Domnul l-a pus pe Ghedeon să 
vestească: Cel sperios și fricos să se întoarcă înapoi 
(7, 3). Ce s-a întâmplat ? Când Ghedeon a vestit 

poporului aceasta, nu mai puţin de douăzeci și 
două de mii de oameni au părăsit frontul și s-au 
întors la casele lor! Au rămas, așadar, cu totul 
zece mii de oameni împreună cu Ghedeon. Însă 
și numărul acesta era prea mare pentru Domnul 
oștirilor. De aceea, Domnul a poruncit lui Ghe- 
deon să ducă oastea sa la un râu și să vadă cum 
bea fiecare dintre ei apă. Unii aveau să ia apă cu 
mâna, s-o ducă la gură și s-o limpăie, iar ceilalți 
aveau să se lase în genunchi, să se aplece și să 
bea de-a dreptul din râu. Și a zis Domnul lui 
Ghedeon să-i păstreze pentru luptă pe cei dintâi, 
iar celorlalți să le dea drumul. Cei dintâi, însă, 
care au băut apă din mână, erau cu totul trei sute 
de oameni ! Însă Domnul a zis: Cu acei trei sute de 
oameni care au limpăit voi mântui pe voi și voi da pe 
Madian în mâna ta. lar madianitenii erau mulți ca 
lăcustele, și cămilele lor nenumărate: erau mulți 
(madianitenii) ca nisipul de pe marginea mării. Și 
trei sute de oameni aveau ca sarcină de la Dum- 
nezeu să biruiască o asemenea mulţime ! 

Ce a făcut Ghedeon cu o ceată atât de mică ? A 
dat fiecărui ostaș câte o trâmbiţă în mână și câte 
un ulcior, iar în fiecare ulcior câte o torță aprinsă. 
Și a năvălit noaptea asupra madianitenilor. Când 
a ajuns aproape de madianiteni, fiecare ostaș a 
trâmbițat din trâmbiţa sa și fiecare a spart ulciorul 
său. Când din toate părțile au răsunat trei sute de 
trâmbiţe și au strălucit trei sute de lumini, 
madianitenii s-au îngrozit, iar cămilele lor erau 
înnebunite de spaimă; nu se mai recunoșteau 

deloc între ei în bezna nopții, ci se loveau cu sabia 
unul pe altul. Și astfel, unii s-au măcelărit între ei, 
iar ceilalţi au fugit, dor numai ca să dea de moarte 
în altă parte. Biruinţa lui Ghedeon a fost deplină. 
Iar acestei biruinţe i-a urmat eliberarea lui Israil 
de sub jugul madianitean. 


În legătură cu aceasta, îngăduiți-mi să vă aduc 
la cunoștință un fapt din istoria eliberării de sub 
turci a creștinilor din Balcani. Războaiele pentru 
această eliberare le-au început, cei dintâi, țăranii 
sârbi, sub conducerea plugarilor Karageorge și 
Miloş. Aceste războaie au o oarecare asemănare 
cu războaiele lui Ghedeon. În toate bătăliile vesti- 
te din vremea răscoalei sârbești, luptătorii sârbi 
au fost mai puţini la număr decât armatele sulta- 
nului. Într-una din luptele împotriva turcilor, Mi- 
loş avea o oaste ridicol de mică față de oastea 
turcă. Miloș s-a rugat lui Dumnezeu și i-a pus pe 
luptătorii săi ca într-o noapte, chiar în ajunul bătă- 
liei, să taie o mulțime de pari și să-i acopere cu 
frunze, cârpe și haine, ca din depărtare să semene 
cu niște oameni, cu o armată în ordine de luptă. 
Când a venit ziua, turcii au privit şi s-au speriat 
de „numeroasa“ oaste sârbă, și Miloș a dobândit 
în acea zi biruința asupra unei oști turcești cu 
adevărat numeroase. 


Încă un exemplu din Biblie. Marele erou 
iudeu, Iuda Macabeul, fusese atacat de Siron, 

general sirian. Sirienii erau îngrozitor de mulți. 
S-au temut iudeii, și au zis către Iuda: Cum noi, 
puțini fiind, vom putea să dăm război cu atâta 
mulțime tare ? Și noi am slăbit ajunând astăzi | Și a 
zis Iuda: Lesne este să cadă mulți în mâinile celor 
puțini; şi nu este osebire înaintea Dumnezeului 
cerului a mântui cu mulți au cu puțini, că nu întru 
mulțimea oștirii este biruința războiului, ci din cer 
este puterea. Aceia vin asupra noastră cu semeție şi 
cu fărădelege, ca să ne piardă pe noi și pe femeile 
noastre și pe fiii noștri, ca să ne prade pe noi. lar noi 
să ne războim pentru sufletele noastre și pentru legile 
noastre, şi Însuşi Domnul îi va zdrobi pe ei de la fața 
voastră, şi nu vă veţi teme de ei (1 Macabei 3, 
17-22). Şi într-adevăr, în acea zi iudeii i-au 
zdrobit cumplit pe sirieni, pe mulți i-au tăiat, iar 
pe ceilalți i-au pus pe fugă nestăpânită. 


Din aceste exemple biblice, reiese cu limpezi- 
me următoarea învăţătură: 

1. De partea nedreaptă este frica, iar de cea 
dreaptă — vitejia. 

2. Războiul nu este hotărât de număr, ci de 
Dumnezeu. 

3. S-au adeverit spusele prorocești: Unul 
dintre voi va goni o mie, că Domnul Dumnezeul 
vostru, El va bate război pentru voi. 

Războaiele moderne în lumina biblică 


Acum să punem, generale, sub reflectorul 
biblic câteva dintre războaiele moderne. dvs., ca 
militar de profesie, sînteţi bine familiarizat cu 
partea tehnică, exterioară a acestor războaie. să 
luăm pentru început Franţa. 


Ultimii regi francezi făceau ce este rău înaintea 
Domnului. Şi cu toate că se numeau „regi creș- 
tini” și țineau obiceiurile credinţei, inima lor stă- 
tea departe de Dumnezeu, și faptele lor nu erau 
după legea dumnezeiască. De aceea, Dumnezeu 
a îngăduit să vină asupra lor nenorocirea: fiind- 
că nu suferea Dumnezeu să mai audă obișnui- 
tele rugăciuni reci ale regilor francezi și să vadă 
trufia lor, născută din putere și bogăţie. Și a 
izbucnit revoluţia împotriva ultimului rege pu- 
ternic al Franţei, Ludovic, și în urma acestei re- 
voluţii a pierit regele împreună cu soția sa, regt- 
na. Atunci revoluționarii au început să introdu- 

că o nouă rânduială în statul francez. Făcând 
aceasta, ei au uitat însă de Domnul Dumnezeul 
lor, și nu doar că nu L-au chemat şi nu L-au po- 
menit în cele întreprinse de ei, ci au ocărât nu- 
mele Lui și s-au lepădat de El ca și cum El n-ar fi. 
Și în locul lui Dumnezeu, Cel Unul și Viu, au 
făcut un idol în chip de femeie goală, și au numit 
idolul acesta „dumnezeul rațiunii”, și îl purtau 
prin oraș, şi dansau și cântau în jurul lui. Așa 
făceau oameni botezați în credinţa lui Hristos ! Și 
s-a mâniat Domnul pe faptele lor și le-a luat 
mintea, pe care numai El o dă oamenilor, încât 
revoluționarii s-au învrăjbit și au început să lup- 
te pentru putere şi, în această luptă, să se omoare 
între ei. Și sângele omenesc a înroșit tot pămân- 
tul Franţei, iar călăii n-au încetat cu anii să 
omoare oameni. Și toate faptele revoluționarilor 
erau călăuzite de răutate și răzbunare, adică de 
nebunie. lar după mai mulţi ani de nebunie ca 
aceasta, poporul francez a strigat către Dumne- 
zeu în nenorocirea sa. Și Domnul a auzit, și a ri- 
dicat un om, dintr-un neam neînsemnat și cu un 
nume neînsemnat, Bonaparte, de pe o insulă din 
largul mării. Și Bonaparte a curmat revoluția, a 
adus pace pământului și s-a înscăunat ca împă- 
rat pe tronul vechilor regi francezi. 


Dar întrucât și restul stăpânitorilor și curților 
europene din acea vreme făceau ce este rău înain- 


tea Domnului, Dumnezeu l-a chemat pe împăra- 

tul Napoleon Bonaparte să pedepsească pe stă- 
pânitorii și demnitarii din întreaga Europă, la fel 
cum îl chemase cândva pe împăratul păgân 
Nabucodonosor să pedepsească Israilul apostat. 
Și împăratul Napoleon a mers cu oastea sa împo- 
triva cârmuitorilor europeni, și a avut cu ei mul- 
te războaie, însă i-a biruit oriunde s-a întâlnit cu 
ei: fiindcă Dumnezeu a vrut să săvârșească pe- 
deapsă asupra stăpânitorilor europeni și a curți- 
lor lor și a demnitarilor lor, din pricina mulțimii 
covârșitoare a fărădelegilor lor. Doar faţă de 
muntenegreni s-a arătat neputincioasă armata 
acestui împărat puternic. Și toate atacurile arma- 
tei lui Napoleon cu scopul cuceririi Muntene- 


_grului și continuării pătrunderii în Balcani și 


apoi mai departe, în Marele Orient, au rămas 
lipsite de izbândă: fiindcă Dumnezeu ocrotea 
Muntenegrul din pricină că stăpânitorul munte- 
negrean, Petar 1, un drept al lui Dumnezeu, făcea 
ce este drept înaintea Domnului. 


Dar în puterea și slava sa, Napoleon s-a în- 
gâmfat dincolo de orice măsură. Și în trufia sa, a 
început să se vadă pe sine dumnezeu pămân- 
tesc, iar la toți ceilalți oameni să privească plin 
de dispreţ, ca la niște unelte aflate în mâinile lui, 


și să îi întrebuințeze pentru propriile sale sco- 


puri, care ţinteau slavă deșartă. Și în trufia sa, 
împăratul Napoleon a năvălit asupra Rusiei cu o 
armată uriașă, cum nu mai văzuse Europa din 

vremurile vechi. lar în Rusia stăpânea în acea 
vreme țarul Alexandru, care în mare făcea ce este 
drept înaintea Domnului, deși inima lui nu era, 
totuși, îndreptată cu totul către Dumnezeu. De 
asemenea, între demnitarii lui erau multe păca- 
te, ce pătrundeau și în popor. Pentru păcatele 
rușilor, iar nu pentru a sa putere de război fran- 
ceză, i s-a îngăduit lui Napoleon să intre în pă- 
mântul rusesc și să-l supună până la Moscova. Și 
această reușită a sporit și mai mult trufia împă- 
ratului Napoleon, încât acesta a uitat cu totul 
datoria sa faţă de Domnul oștirilor. lar poporul 
rus, în necazul și strâmtorarea sa, s-a pocăit 
pentru păcatele sale, și împreună cu împăratul și 
mai-marii săi a strigat către Dumnezeu, rugân- 
du-l-se pentru ajutor și mântuire. Pe atunci era 
comandant al armatei ruse Kutuzov, om smerit, 
blând și temător de Dumnezeu. El nu se bizuia 
nici pe număr, nici pe arme, ci pe Dumnezeu Cel 
Unul și Viu. Și în vreme ce neștiutorii îl numeau 
neștiutor, Kutuzov tăcea și se ruga lui Dumne- 
zeu. Și Moscova a luat foc pe neașteptate, iar în 
armata împăratului francez a intrat o spaimă de 
nedescris. Și împăratul francez, speriat, a fugit 
singur, însoțit doar de vizitiul său. Armata lui a 
fost zdrobită, iar pământul rusesc slobozit pe 
deplin și curățat de cotropitori. 


Dar întrucât trufașul împărat Napoleon n-a 
priceput din ce pricină și de la Cine îi venise 

înfrângerea aceea, nici nu s-a smerit înaintea lui 
Dumnezeu, nici nu a frânt trufia sa, mânia lui 
Dumnezeu față de el nu l-a potolit, ci l-a mânat 
și mai departe. Și a fost împăratul Napoleon 
învins în ultima sa luptă, prins și trimis ca 
întemnițat pe o, insulă a deznădejdii din largul 
mării. Șapte ani a petrecut Napoleon pe acea 
insulă ca un deznădăjduit, până ce, treptat, tru- 
fia lui s-a smerit și inima lui s-a despietrit. Și a 
început Napoleon, în smerenia lui, să vorbească 
plin de minunare despre Hristos Domnull. 


Și nu i s-a mai întâmplat nici un alt rău până 
la moartea lui: fiindcă Domnul l-a cruțat de alte 


1 Împăratul Napoleon a petrecut șapte ani închis și umilit 
pe insula pustie Sfânta Elena (o paralelă însemnată: şi 
trufașul împărat babilonian Nabucodonosor a fost alungat 
dintre oameni vreme de șapte ani, până ce s-a îmblânzit și a 
recunoscut puterea lui Dumnezeu, Cel Unul, Cel Adevărat, 
și că Cel Preaînalt stăpânește împărăţia omenească și cui voiește o 
dă pe ea — Dan. 4). Cugetând mult la tot ce se întâmplase cu el, 
marele Napoleon, îmblânzit și umilit, a scris atunci cuvintele 
următoare: „Eu știu, oamenilor, și vă spun vouă că lisus nu © 
a fost numai om. Religia Lui este o taină, care vine din 
cunoașterea oamenilor, însă dintr-o cunoaștere care nu 
poate fi numită știință omenească“. 

„El a venit în lume ca să descopere lumii legea Duhului. 
Alexandru, Cezar, Carol cel Mare și cu mine am întemeiat 
mari imperii. Dar pe ce am întemeiat aceste creaţii ale 
geniului nostru ? Pe forţă“. 

„Singur lisus a întemeiat împărăția Sa pe dragoste, și iată 
că până în ziua de astăzi milioane de oameni sînt gata q 
moară pentru El”. — 

rele din pricină că împlinise pedeapsa Lui 
asupra Europei și că a alungat trufia din inima 
sa. Și s-a săvârşit împăratul Napoleon cu pace. 


La cincizeci de ani după moartea acestui mare 
Napoleon, Germania a pornit război împotriva 
Franţei. În acea vreme domnea în Franța împăra- 
tul Napoleon al III-lea, care în multe privinţe fă- 
cea ce este rău înaintea Domnului: fiindcă se trufise 


foarte, și în trufia sa disprețuia pe ceilalți stăpâ- 


nitori din lume, și voia să impună pretutindeni 
și tuturor voința sa, măcar că nu avea în spatele 
său biruințe, nici sub sine biruiți precum avusese 
marele său înaintaș și tiz. Și când a plănuit să 
poarte război împotriva vecinilor săi, s-a ridicat 
asupra lui Wilhelm, împăratul Germaniei. lar 
acest împărat Wilhelm era fără trufie, și în pri- 
vinţele cele mai însemnate nu făcea ce este rău 
înaintea Domnului. Și a lovit împăratul german 
pe împăratul francez și l-a învins. Și armata fran- 
ceză a fost înfrântă cumplit. Iar împăratul ger- 
man a intrat în Paris cu armata sa, și a ridicat de 
la francezi despăgubiri cum a vrut, și a încheiat 
pace cum a vrut. Trufașul împărat Napoleon a 


„Eu voi muri peste o vreme. Trupul meu va fi dat 
pământului și va deveni hrană viermilor. Iată, aceasta este 
soarta care-l așteaptă pe marele Napoleon. Cât de 
nemăsurată este deosebirea dintre adânca mea sărăcie și 
veșnica împărăție a lui Hristos, care se propovăduiește, se 
mărește și se întinde în întreaga lume !” 

fost răsturnat de pe tron, încheindu-și viața în 
restriște, ruşinat și umilit. 


În anul 1885 a fost război în Balcani, între 
sârbi și bulgari. Acest război a fost început de 
Milan, regele sârb, care în vremea aceea aposta- 
ziase de la credinţa în Dumnezeu și trăia o viaţă 
care în multe privinţe era spre sminteală popo- 
rului său și pentru care el însuși avea să se căias- 
că în anii de mai târziu. În afară de asta, a păcă- 
tuit foarte în privința Bisericii ortodoxe, fiindcă a 
introdus taxe simoniace în Biserică și a depus 
ierarhia ortodoxă legiuită. Regele sârb era lingu- 
șit de împăratul Austriei, căruia nu-i venea la în- 
demână ca popoarele sârb și bulgar, ce sînt unite 
prin rasă, credinţă și limbă, să trăiască în dragos- 
te. Amăgit întrucâtva de aceste lingușiri și în- 
gâmfat din pricina reușitelor din războaiele avu- 
te mai înainte cu turcii, care îi şi aduseseră titlul 
regal, regele sârb a pornit război împotriva bul- 
garilor, popor cinstit și creștin, care de-abia 
începuse a-și gospodări casa sa în libertate. 
Războiul a fost scurt, dar sângeros. Și cu toate că 
regele sârb avea armată mai puternică și mai 
pregătită decât bulgarii, a fost înfrânt de către 
aceștia. 


Regele englez Edward al VII-lea, prieten 
intim, aproape în toate, al regelui Milan și mare 


cap al masoneriei mondiale, nu a fost mult mai 

fericit în războiul împotriva burilor din Africa. 
În acest război, practic întreaga lume i-a sim- 
patizat pe buri; și mai ales sârbii, care în răscoala 
burilor vedeau răsfrângeri ale luptei lor pentru 
eliberare din. vremea lui Karageorge ṣi Miloș. 
Presa sârbă scria în favoarea ţăranilor buri. Câte- 
va cafenele din Belgrad erau numite „Krieger“ 
sau „Iransvaal“2. Războiul lui Edward împotri- 
va burilor a ținut atâţia ani câte luni a ţinut răz- 
boiul lui Milan împotriva bulgarilor. Regelui 
sârb i-au frânt trufia bulgarii, iar regelui englez — 
burii. 


Războiul ruso-japonez. Țarul rus Nicolae al 
II-lea făcea, într-adevăr, ce este drept înaintea 
Domnului, însă în calitate de autocrat ţarul n-a 
arătat destulă râvnă pentru combaterea necre- 
dinţei în Dumnezeu și a depravării demnitarilor 
săi. Pentru păcatele conducătorilor ruşi și ale 
așa-numitei „intelighenţii“3 ruse, a îngăduit 
Dumnezeu japonezilor să poarte război împotri- 
va Rusiei și să învingă: fiindcă japonezii nu erau 
depravaţi, ci toţi, din toate clasele, păzeau o pa- 
triarhală simplitate a vieții și disciplină a spiritu- 

fn Iar rușii cei școliţi începuseră să se amestece 
cu popoarele apusene și își însușiseră de la ele 


1 Krieger — conducător al burilor (n.tr.). 
2 Transvaal — numele republicii bure (n.tr.). 
3 Intelectualități (n. tr.). 

toate păcatele lor, atât intelectuale (tăgăduirea 
lui Dumnezeu), cât și morale (egoismul, depra- 
varea). Ca atare, Dumnezeu a îngăduit ca armata 
rusă să fie înfrântă și pe uscat și pe mare. Popoa- 
rele Apusului au simpatizat atunci cu vrăjmaşii 
poporului rus. Înfrângerii rusești din acest răz- 
boi i-a urmat lucrul care este, cel mai adesea, mai 
rău decât războiul: revoluţia. Însă nici războiul 
pierdut, nici revoluţia, nu au putut face mare 
lucru ca intelectualitatea rusă și conducătorii 
ruși să se pocăiască și să se întoarcă la Hristos 
Dumnezeu și la legea Lui. 


În toamna anului 1912 a izbucnit războiul bal- 
canic. De o parte erau trei state creştine, iar de 
cealaltă Turcia. Atât după numărul populaţiei 
cât și după întindere, imperiul turc era mai mare 
decât toate cele trei stătulețe creștine balcanice la 
un loc. Pe lângă asta, „Tinerii Turci“ depuseseră 
un uriaș efort, de-a lungul câtorva ani, pentru 
reorganizarea și dotarea armatei turce. Insă 
„Tinerii Turci“ făceau ce este rău înaintea Domnului 
prin aceea că își puneau toată nădejdea în sine, 
iar în Dumnezeu deloc. Se supraapreciau pe ei, 
înșiși și subapreciau rolul lui Dumnezeu în viața 
popoarelor. Mulţi dintre ei erau atei, iar alţii erau 
indiferenți față de credința în Dumnezeu. Câtă 
deosebire între sultanii de o fanatică evlavie care 
au cucerit Balcanii și epigonii lor necredincioși, 
care au pierdut Balcanii ! „Tinerii Turci“ au sufe- 

rit în război înfrângere după înfrângere. Adver- 
sarii lor erau trei regi creștini: regele Petar, regele 
Gheorghe și regele Ferdinand. Cel mai evlavios 
dintre ei era regele Petar. Îndată ce s-a urcat pe 
tronul Serbiei, el a început să clădească biserică 
Sfântului Gheorghe în Topole. Era un om fără 
poze și fraze, și nu era trufie în inima lui. Cum- 
pătat faţă de laudele prietenilor și răbdător față 
de ponegririle dușmanilor, el se temea de Dum- 
nezeu și făcea ce este drept înaintea Domnului. De 
aceea, Dumnezeu i-a dăruit multe victorii strălu- 
cite în bătăliile date împotriva turcilor în anul 
1912. Asemănător în multe privinţe cu regele 
Petar era regele grec Gheorghe. Ferdinand, însă, 
era viclean și trufaș. El privea cu dispreţ la regele 
sârb și la cel grec. Viteazul și cinstitul popor 
bulgar ar fi dobândit în acel război și mai multe 
izbânzi dacă Ferdinand, cu caracterul său, nu 
i-ar fi fost piedică înaintea lui Dumnezeu. În 
anul 1913, îngâmfatul rege Ferdinand a lovit mi- 
șelește armata sârbă la Bregalniţa, în vremea 
armistiţiului cu turcii. Întreaga Europă a crezut 
că regele bulgar va zdrobi și nimici armata sâr- 
bă. Însă Domnul oștirilor, Care vede inimile 
oamenilor, a hotărât acest nou și neașteptat răz- 
boi în folosul evlaviosului și modestului rege 
Petar și în paguba lui Ferdinand. Și astfel, din 
războaiele balcanice au ieșit ca biruiţi „Tinerii 
Turci” și Ferdinand, iar ca biruitori — regele sârb 
și regele grec. Și aceasta s-a întâmplat după 

dreapta judecată a lui Dumnezeu și împotriva 
tuturor judecăților și socotelilor fiilor oamenilor 
și a căpeteniilor lor din pământurile de la Apus. 


Din toate acestea reiese limpede următoarea 
învăţătură: 

1. Și în vremurile moderne, ca și în cele din 
vechime, Domnul oștirilor — în calitate de al Trei- 
lea și Nevăzut Luptător — hotărăște orice război. 

2. Şi în războaiele moderne, ca și în cele din 
vechime, păcătoşenia poporului sau a conducă- 
torilor săi faţă de legea lui Dumnezeu aduce 
negreșit înfrângere. 

3. Și în războaiele moderne, ca și în cele din 
vechime, dreptatea poporului sau a conducăto- 
rilor poporului pricinuiește biruinţa. 

4. Într-un cuvânt, războaiele moderne, ca şi 
cele din vechime, nu se pot înţelege şi explica 
decât în lumina biblică. 


XVII. 


Războiul mondial în lumina biblică 


Există, generale, pâraie de suferinţă, există 
râuri de suferinţă, există mări de suferinţă — însă 
Războiul mondial a reprezentat un ocean de 
suferință omenească. Suferinţă este fie și numai 
să îți aduci aminte de acest ocean, dar cum ar fi să 
te mai și cufunzi în el ? Această nespus de mare 
suferinţă a început cu o expediţie de pedepsire. 


Vă amintiţi, dragă generale, că din Europa 
creștină au plecat două faimoase expediţii 
militare, consemnate în paginile de istorie ca 
expediţii de represalii, și amândouă într-un 
răstimp de șaptesprezece ani cu totul. Una împo- 
triva Chinei (1897-1899), iar cealaltă împotriva 
Serbiei (1914 și în continuare). Caracteristic este 
faptul că în ambele cazuri uciderea a câte două 
persoane a fost luată ca pretext pentru război. 


Doi misionari germani au pierit în China în 
1897 și împăratul german a făcut pe această temă 

un întreg tărăboi în Europa, incitând Marile Pu- 
teri europene la o expediţie de represalii împo- 
triva „Pericolului galben“. China zăcea pe atunci 
în răni încă nevindecate în urma războiului 
de-abia încheiat cu Japonia. Puterile europene 
au atacat-o, aşadar, și fiecare dintre ele a luat ce 
și cum a vrut — sau, mai bine zis, așa cum s-au 
înţeles, cu greu, între ele. Din pricina acestei ne- 
dreptăţi europene strigătoare la cer, a izbucnit în 
anul 1900 revolta boxerilor cu lozinca: „China 
pentru chinezi !“ Această revoltă a fost înăbușită 
de către europeni în sânge, cu mare asprime și 
încă mai mare jaf. În acea expediţie de represalii 
nimeni nici nu s-a gândit, de fapt, să îi răzbune 
pe cei doi misionari uciși, ci s-au gândit toți la 
acapararea de teritorii, la strategie, la hegemo- 
nie, la comerţ și la pradă din acel izvor încă plin 
ochi de bunătăţi care se cheamă Chinal. 


Iată, chiar în Germania abia dacă își amintește 
cineva numele acelor misionari pentru care 


1 Puterile europene demult provoacă China, și China, 
fără îndoială, le va plăti totul atunci când nu se vor 
aștepta. Se poate spune că Puterile europene, fiecare în 
parte sau împreună, au fost începând din anul 1839 în 
război necurmat cu China. Mai întâi, Anglia a purtat 
„Războiul opiului“. Ei i s-a alăturat Franţa în anul 1858 — 
și i s-a alăturat tot pentru moartea unui misionar, în cazul 
respectiv francez. Firește că moartea misionarului a fost și 
acolo doar un pretext, iar principalul motiv l-au repre- 
zentat acapararea de teritorii, hegemonia, comerțul și 

Europa s-a mânjit, atunci, cu atâtea nelegiuiri și 
sânge. 


Cealaltă expediţie de represalii, de și mai rău 
augur, a fost îndreptată împotriva Serbiei. La 
Sarajevo, în anul 1914, au pierit două persoane 
princiare: arhiducele Ferdinand al Austriei și 
soția lui. În acest caz, deci, doi misionari politici. 
I-a omorât un tinerel care mai târziu, la proces, 
avea să declare că se îndoiește de existenţa lui 
Dumnezeu. Acest eveniment a fost luat de împă- 
ratul Austriei, sprijinit de împăratul Germaniei, 
ca pretext pentru o expediție de represalii împo- 
triva Serbiei, un stat tânăr, care susținea princi- 
piul Gladstone: „Balcanii — balcanicilor”. Şi ast- 
fel a fost deschis marele Război mondial, la 
desfășurarea, încheierea și urmările căruia noi 
sîntem încă martori vii. Ca și în cazul cu misio- 
narii din China, și aici expediţia de represalii n-a 
fost gândită atât pentru răzbunarea arhiducelui 
sau arhiducesei asasinate cât pentru acapararea 
prada. Ca și cum n-ar fi datoria — și bucuria — misionarilor 
creștini să moară pentru Hristos, ci ei ar trebui, pasămite, 
răzbunați ! Naţiunile ai căror misionari își dau sângele 
pentru Hristos trebuie să se bucure de aceasta și să se 
laude cu asta, nu să poarte război. Misiunea creștină nici 
nu a reușit în China tocmai pentru că ea a fost și este 
desfăşurată sub ocrotirea diplomaţiei și baionetelor. Din 
Europa se ameninţă cu răzbunarea pentru uciderea unui 


misionar — răzbunare care, aşa cum o arată trecutul 
apropiat, se și săvârşeşte în chipul cel mai nerușinat. 

pământului balcanic, pentru dominație, pentru 
strategie, comerţ și pradă, și toate acestea legate 
de planuri cu bătaie încă și mai lungă, de jaf în 
Orientul Apropiat și Mijlociu. 


La începutul Războiului mondial, Europa era 
ca un oraș ai cărui cetăţeni stropiseră cu petrol, 
mai mult sau mai puţin, casele lor. Un tânăr din 
Sarajevo aruncă foc pe acest petrol și incendiul 
izbucnește. Oare el a provocat Războiul mon- 
dial ? Ar fi o nebunie fie numai să ne gândim la 
asta. El a dat, dacă vreţi, un semnal. Marii îm- 
păraţi și oameni de stat creștini să urmeze, oare, 
orbește semnalului unui om cu școala netermi- 
nată ? Unde este, atunci, înţelepciunea împără- 
tească, şi unde este subtila știință a oamenilor de 
stat ? Însă tinerelul acela n-a dat semnalul de 
război. Fapta lui, oricât de cumplită, a fost doar 
luată ca pretext pentru război. lar războiul l-au 
provocat cei care, încă dinaintea acestei nelegiu- 
iri, îşi stropiseră cu petrol casele. Altfel spus, 
statele europene erau, mai mult sau mai puţin, 
pregătite pentru război, iar cauzele războiului — 
ca și acelea ale pregătirilor febrile de război — 
sînt ascunse în păcatele vădite ale popoarelor 
europene, atât exterioare cât și lăuntrice. Exte- 
rioare — tiranizarea și jefuirea altor popoare din 
lume, mai ales din Asia și Africa, şi ura, invidia 
și pervertirea reciprocă; iar lăuntrice — lupta 
împotriva lui Dumnezeu, trufia omului față de 

om și încălcarea legii lui Hristos, pe care Europa 
creștinată s-a jurat, primind-o dintru început ca 
temelie a vieţii și culturii sale. Aceasta este ma- 
rea și înfricoșătoarea pricină a marelui și înfrico- 
şătorului război. 


Să privim acum, generale, cum a mers fiecare 
în Războiul mondial. Un singur stat a pierdut și 
războiul, și pe sine. Acesta este imperiul aus- 
triac. Altele au pierdut războiul şi câte ceva din 
avutul lor. Așa sînt Germania, Turcia și Bulgaria. 
Altele s-au lăsat de război și au trecut la revolu- 
ție. Aici este Rusia. Altele au pierdut la început, 
dar la sfârșit au câștigat. Așa sînt Anglia, Franţa, 
Italia, Belgia, România și Serbia. Altele au câști- 
gat, s-ar putea spune, fără pierderi. Acestea sînt 
Japonia și America. Altele au avut pace, în mare, 
pe timpul războiului, dar s-au luptat și au pier- 
dut după război. Aici intră Grecia. Altele au avut 
pace în vremea războiului, iar după război au 
cunoscut revoluţii sângeroase. Acestea sînt 
China și Afganistanul. 


Să cercetăm acum, în lumina biblică, lucrul cel 
mai important — de ce s-a întâmplat fiecăruia în 
război ceea ce i s-a întâmplat. 


La începutul războiului, Austria a avut oarece 
reușită în faţa Serbiei și Italiei. Iar pentru aceste 


reușite lauda se cuvine acelei mase a poporului 

evlavios din Austro-Ungaria, popor de plugari 
și de muncitori, care se ținea fără fățărnicie de 
credinţa în Hristos Domnul şi care putea să înge- 
nuncheze fără nici o rușine înaintea Răstignirii 
lui Hristos. Precum s-a zis şi în vremea regelui 
Rovoam, care făcea ceea ce este rău, totuși se mai 
găsea ceva bun în Iuda. Şi în monarhia austro-un- 
gară se mai găsea ceva bun, iar purtătorul acestui 
bine înaintea Celui Preaînalt era marea masă a 
poporului evlavios. În cele din urmă, însă, im- 
periul austriac a fost înfrânt și năruit, şi a pierdut 
doi împărați și o mulţime de aristocrați. lar 
aceasta s-a întâmplat“din pricina cârmuitorilor şi 
magnaților austrieci, care făceau irecuperabil ce 
este rău înaintea Domnului, în viaţa politică ca şi 
în viaţa personală. 


Germania la început a biruit și a câștigat ra- 
pid. Ea a cucerit întreaga Belgie, mare parte din 
Franţa, o parte din Rusia, întreaga Serbie și o 
parte din România. lar asta din pricina acelui 
bine care se mai găsea în Germania la nemții evla- 
vioși şi cinstiţi. Dar în cele din urmă Germania a 
fost înfrântă, și a pierdut toate coloniile sale, în- 
treaga flotă, două-trei provincii și o enormă can- 
titate de bunuri materiale. Iar aceasta s-a întâm- 
plat din pricina împăratului german, care, cu 
toate că de formă Îl propovăduia pe Hristos prin 
biserici, făcea ce este rău înaintea Domnului, fiind- 
că i-a necăjit și păgubit foarte mult pe chinezi și 

fiindcă s-a mândrit cu puterea sa și a vrut să 
cucerească întreaga lume, uitând nereușitele 
suferite în această privinţă de către Alexandru și 
Cezar, de către Moguli și Timur, de către califi și 
Bonaparte. Și a păcătuit prin aceea că purta răz- 
boi în numele culturii germane, iar nu în numele 
legii lui Dumnezeu. Pe lângă păcatul împăratu- 
lui mai erau și păcatele multora dintre savanții și 
oamenii lui de stat, care etalau forţa ca drept su- 
prem al unui popor asupra altui popor, și erau 
luptători împotriva lui Hristos și atei. De aceea, 
Germania a fost învinsă și sărăcită în război. 


Bulgaria, aliata Austriei, și Turcia, aliata Ger- 
maniei, au avut la început reușite în război — una 
împotriva Serbiei, cealaltă împotriva Angliei. Și 
asta datorită bunătăţii și cinstei poporului bul- 
gar, și datorită credinţei puternice în Dumnezeu 
a poporului turc. Dar în cele din urmă amândo- 
uă aceste aliate ale Puterilor Centrale au suferit o 
înfrângere cumplită, şi nu numai că nu li s-a în- 
găduit să păstreze nimic din pământurile cuceri- 
te, ci au pierdut mult și din ceea ce avuseseră 
înainte de război. Iar aceasta din pricina ţarului 
bulgar și a demnitarilor săi, precum şi din prici- 
na conducătorilor poporului turc, care făceau ce 
este râu înaintea Domnului. 


Anglia a avut de-a lungul întregului război 
pierderi cumplite. Floarea tineretului ei a pierit. 

Bogăția ei a fost cheltuită. Și asta din pricina 
multelor jigniri aduse lui Hristos de către învăța- 
tii ei, din pricina negustorilor ei nedrepţi din 
India și China, din pricina punerii intereselor 
comerciale înaintea intereselor credinţei și mo- 
ralei în colonii, din pricina păcatelor oligarhiei 
sale capitaliste. Toate acestea erau rele înaintea 
Domnului. Și de aceea, Anglia a pierdut în război 
mult și vreme îndelungată. Dar în cele din urmă 
Anglia a dobândit biruinţa. Și asta datorită sme- 
reniei regelui ei, datorită evlaviei și dreptăţii 
unei mari părţi din poporul ei, care trăia întru 
frica lui Dumnezeu din osteneala de fiecare zi, 
precum și datorită cinstirii stricte a duminicii, 
încă și datorită pocăinţei din vremea războiului, 
care se propovăduia în tot pământul Angliei; de 
asemenea, și datorită marii milostiviri a engle- 
zilor faţă de popoarele mici aflate în suferință; în 
fine, datorită dreptăţii unora dintre aliaţii ei. 


Franţa a avut vreme îndelungată mari înfrân- 
geri și pierderi. Și asta din pricina lepădării de 
Hristos a multora dintre demnitarii ei masoni și 
din pricina fățărniciei conducătorilor poporului, 
care se ocupau cu partizanatul politic. În Franţa 
erau mulţi care făceau ce este rău înaintea Domnu- 
lui, atât în afară, în colonii, cât și în treburile in- 
terne. Dragostea de bani, avariţia, ateismul și 
amoralismul — relele acestea se răspândiseră 
foarte mult pe pământul Franţei și slujeau drept 

sminteală multor popoare mici și lipsite de expe- 
riență. Dar încă se mai găsea ceva bun în Iuda: adică 
era în Franța mult popor care avea adevărată 
evlavie și credinţă în Hristos, mai ales în nume- 
roasa tagmă a lucrătorilor pământului. A fost 
multă rugăciune și pocăință în vremea războiu- 
lui. Suflet evlavios de om din popor avea și ma- 
reșalul francez Foch. Iar când a strigat poporul 
Franţei către Dumnezeu, împreună cu marele 
său feldmareșal, Dumnezeu S-a milostivit și a 
dat Franţei biruinţă. Mulțumită tuturor acestor 
lucruri, precum și mulţumită dreptăţii Serbiei, 
aliata Franţei, aceasta din urmă a ieșit din război 
ca învingătoare. 


Belgia a fost îngenuncheată și ocupată de ger- 
mani fulgerător. Și au suferit belgienii mult și 
amar sub cotropitori, de la începutul până la 
sfârșitul războiului. Iar asta s-a întâmplat din 
pricină că belgienii făceau ce este rău înaintea 
Domnului faţă de poporul simplu și primitiv din 
Congo, şi asta ani și ani de zile; din pricina adân- 
cii uri partinice și reciproce și din pricina amora- 
lismului, precum și, în fine, din pricină că indus- 
triașii belgieni erau pe primul loc în fabricarea 
armelor și înarmarea popoarelor pentru război. 
Dar în cele din urmă Belgia şi-a recăpătat liberta- 
tea şi a primit înapoi toate pământurile pe care le 
avea înainte de război, împreună cu o despăgu- 
bire uriașă din partea celor învinși. lar asta din 

pricină că încă mai era ceva bun în luda, adică în 
Belgia era și popor bun, care în vremea războiu- 
lui se pocăia și striga către Dumnezeu după aju- 
tor. Mulțumită acestui fapt, precum și mulțumi- 
tă dreptului Wilson și Serbiei, și Belgia a fost 
trecută de Dumnezeu în rândul învingătorilor. 


Rusia a avut la începutul războiului mari reu- 
site faţă de Germania și de Austria. lar asta din 
pricina sufletului bun al ţarului rus și din pricina 
celei mai mari părți a poporului rus, care făcea ce 
este drept înaintea Domnului şi care intrase în 
război nu pentru jaf, ci pentru apărarea Serbiei 
atacate. După aceea, Rusia a început să piardă, și 
a pierdut mult. Iar asta din pricina fărădelegilor 
intelectualității ruse, care făcea ce este rău înaintea 
Domnului. În cele din urmă, Rusia a renunţat la 
război, şi intelectualitatea ei a început o răfuială 
intestină prin foc și sabie. Și astfel Rusia, care 
păcătuise față de China și luase parte la nedrep- 
tatea europeană față de China, a fost pedepsită 
de Dumnezeu mai întâi prin japonezi, în războ- 
iul ruso-japonez; iar în Războiul mondial, a fost 
greu pedepsită de către Dumnezeu pentru fap- 
tul că intelectualitatea ei luase parte la războiul 
nedeclarat al Europei împotriva lui Hristos. Ru- 
sia a fost pedepsită cea dintâi și mai aspru de 
Dumnezeu fiindcă ea era cea mai însemnată țară 
purtătoare de Hristos, cea mai creștină țară de pe 
pământ. Ea era cea mai puternică fortăreață a lui 

Hristos în lume, cu misiunea de a creștina lumea 
păgână. Un nou Israil! Dar este scris: pe cine 
iubește Domnul, ceartă (Evr. 12, 5). 


Două popoare vechi, italienii și grecii, pe lân- 
gă celelalte păcate săvârșite de ele împotriva cre- 
dinţei în Hristos Dumnezeu și împotriva legii lui 
Hristos, au mai fost și necredincioase față de 
aliatele lor: Italia față de Germania, iar Grecia 
față de Serbia. De aceea, Italia a fost înfrântă în 
aproape toate bătăliile mai însemnate din cursul 
războiului, iar Grecia — după Războiul mondial, 
în luptele duse cu turcii în Asia Mică. Însă Italia 
mulțumită aliaților, iar Grecia mulţumită unei 
părți din popor care fusese loială Serbiei, aliata 
sa, au fost amândouă trecute între învingători. 


România a intrat în război târziu, şi atunci cu 
socoteala să câștige, iar nu pentru dreptate și pen- 
tru slava lui Dumnezeu. De aceea, a fost lovită și 
înfrântă fulgerător de către vrăjmaș, care i-a 
ocupat și capitala. Asta s-a întâmplat din pricina 
depravării și vieţii ușuratice a bogaţilor ei boieri, 
care făceau ce este rău înaintea Domnului. Dar în cele 
din urmă România a intrat în rândul învingăto- 
rilor și mult pământ a câștigat. Și asta datorită 
poporului ei pătimitor și iubitor de osteneală, 
precum și datorită dreptății aliatului ei, Serbia. 


În fine, Serbia în primul an de război a câști- 
gat şi apoi a pierdut prin trădare. După aceea 


146 


RĂZBOIUL ȘI BIBLIA 


și-a pierdut tot pământul, enorm de mult efectiv 
și material de război, și s-a cufundat într-o sufe- 
rință nemaiîntâlnită, care a ţinut trei ani înche- 
iai. Și aceasta din pricina păcatelor pe care le 
făcuse intelectualitatea sârbă, otrăvită de un 
cumplit partizanat politic și duh de ură recipro- 
că. S-a întâmplat și din pricina poporului însuși, 
în care se încetățeniseră furtul, jurământul min- 
cinos, certurile, înjurăturile, nerespectarea pă- 
rinților, nerespectarea căsătoriei și nerespectarea 
duminicii, lucruri care erau toate rele înaintea 
Domnului. Și în primul rând s-a întâmplat din 
pricina trufiei și nerecunoștinței față de Dumne- 
zeu după biruinţele din anii 1912 și 1913. La 
sfârșitul războiului însă, Serbia a dobândit vic- 
torii strălucite şi a recăpătat toate pământurile 
sale, și a eliberat și a unit pe toți fraţii săi. lar 
aceasta a fost, pe de o parte, datorită mărturisirii 
de către popor a păcatelor sale dinainte, datorită 
adâncii pocăinţe și smeriri înaintea lui Dumne- 
zeu și a strigării către Dumnezeu după ajutor; și, 
pe de alta, datorită dreptăţii și evlaviei regelui 
sârb și a celor patru mari comandanți ai armatei 
sârbe, care făceau ce este drept înaintea Domnului. 
Căci fie că rezista pe fronturile din munți, fie că 
slugărea cotropitorilor, fie că trăia internat în la- 
gărele din pământurile vrăjmașului, poporul 
sârb și-a socotit toate păcatele săvârșite în trecut, 
s-a pocăit cu amar şi a strigat către Dumnezeu 

aprinzând lumânări înaintea sfinţilor lui Dum- 
nezeu, a ocrotitorilor primiţi la botez. 


Nu vă miraţi că peste tot amintesc și de drep- 
tatea unor aliaţi ca de o condiţie care ajută la 
victorie. Wilson, cred eu, a ajutat aliaților săi mai 
mult prin dreptatea sa decât prin aur și oțel. Și 
mai mult a ajutat Serbia Franţei decât Franţa 
Serbiei. Iar că pentru dreptatea pe care o are un 
aliat înaintea lui Dumnezeu câștigă și alt aliat 
mai puţin drept, citim în Sfânta Scriptură a lui 
Dumnezeu. Când Ioram, împăratul cel fără 
Dumnezeu al lui Israil, a venit împreună cu losa- 
fat, împăratul cel temător de Dumnezeu al 
Iudeii, la prorocul Elisei ca să audă de la el ce 
deznodământ va avea războiul împotriva moa- 
biţilor, prorocul lui Dumnezeu i-a spus certân- 
du-i: Ce este mie și ție ? Mergi la prorocii tatălui tău 
și la prorocii mamei tale (adică: „la prorocii tăi 
mincinoși”). Și a adăugat: Viu este Domnul oști- 
rilor, că de n-aş avea în vedere pe Iosafat, împăratul 
Iudei, n-aş fi căutat spre tine şi nu te-as fi văzut. Dar, 
de dragul dreptului Iosafat, prorocul a prezis 
ambilor aliaţi biruinţa asupra vrăjmașului, pre- 
cum s-a și întâmplat. 


In fine, vă atrag atenţia, generale, asupra 
experienţei și afirmației biblice conform căreia 
lupta și armele nu ajută cu nimic dacă dreptatea 
dumnezeiască lipsește: fiindcă lipsa dreptăţii 

dumnezeiești la una din părțile aflate în război 
atrage negreșit după sine și lipsa ajutorului 
dumnezeiesc în război și, prin urmare, înfrânge- 
rea în ciuda oricărei mulțimi de trupe şi a orică- 
rei înarmări. Aceasta este afirmaţia și experiența 
biblică. Aplicaţi-o la părțile combatante din Răz- 
boiul mondial și vă veți minuna cum au avut loc 
toate, cuvânt cu cuvânt, potrivit descrierilor tipi- 
ce din Biblie. Germania cu aliaţii ei (Austria, Ti- 
nerii Turci și Bulgaria) a fost cea mai pregătită 
pentru război din toate punctele de vedere. Alia- 
ţii, pe de altă parte, erau fie pe jumătate pregă- 
tiți, fie nepregătiţi cu totul. Despre războiul 
mondial (Weltkrieg) se vorbea şi se scriau cărți 
în mod serios, începând cu un deceniu sau două 
înainte de război, doar în Germania. În celelalte 
ţări, despre aceasta se vorbea fie în glumă, fie 
doar cu o urmă de seriozitate, fie ca despre un 
lucru îndepărtat de noi, cam așa cum se vorbea 
și se scria acum o sută de ani despre mașinile 
zburătoare. În Germania, duhul lui Nietzsche 
s-a luptat vreme de decenii cu duhul lui Marx, 
iar amândouă aceste duhuri se luptau împotriva 
lui Hristos. Duhul lui Nietzsche a precumpănit 
în cercurile conducătoare în sensul — să-i spu- 
nem astfel — nietzscheanismului național. Duhul 
biruit al lui Marx a trecut în caracterul mai moale 
al intelectualităţii ruse. Cercurile de curte din 
Germania — demnitarii, generalii, oamenii de 
stat şi filosofii de stat —, dimpreună cu mulți 

teologi și cu întreg tineretul, au fost însufleţiți de 
duhul acestui nietzscheanism naţional, care a 
fost exprimat scurt și limpede în cuvintele: 
„Deutschland, Deutschland über alles !“1 sau: 
„Macht ist Recht”2. lar duhul nietzscheanis- 
mului, fie el individual sau național, înseamnă 
război. Și prin duhul războinic, deci, Germania 
deci era mai înarmată decât tot restul lumii. 
Totodată, ea era de departe, atât prin număr cât 
și prin arme, mai puternică decât adversarii cu 
care s-a ciocnit la început. Însă de ce nu i-a 
biruit ? De ce nu a intrat armata kaiserului în 
Paris ? Înainte de moartea sa, mareșalul Foch a 
dat în vileag taina. El a declarat că Germania, 
fără îndoială, ar fi învins și ar fi luat Parisul dacă 
n-ar fi făcut o mare greșeală tactică, şi anume că 
„Şi-a slăbit aripa dreaptă transferând un corp de 
armată pe stânga“. Tocmai cu aripa dreaptă 
înconjurase armata germană Parisul, și Parisul 
începuse a fi evacuat. Dar pe neașteptate, dintr-o 
frică de neînțeles şi dintr-un calcul cu totul ero- 
nat, înaintarea aripii drepte a fost oprită și din ea 
a fost luat un corp de armată și transferat pe 
stânga. Acest lucru a încetinit acțiunea de război 
germană, fapt care a dat timp Angliei și celorlalți 
aliați — ceea ce a fost, după părerea gloriosului 
Foch, factorul decisiv în înfrângerea definitivă a 


1 „Germania, Germania mai presus de toate” — n. tr. 
2 „Forţa este dreptul“ —n. tr. 

armatei germane. Fără îndoială, când Dumne- 
zeu vrea să pedepsească pe cineva, mai întâi îi ia 
minţile și toarnă în el frica. Îi ia minţile, toarnă în 
el frica, și astfel îl zăpăcește și îl doboară. 


Austria avea la Rudnik o armată și mai bine 
înarmată, şi mai numeroasă, și mai bine pregă- 
tită, și mai odihnită decât Serbia, însă a suferit 
nu numai o înfrângere, ci nimicirea aproape 
completă a armatei sale. Italia a avut o armată 
mai mare și mai pregătită la Piave, însă a suferit 
înfrângere. România, care a intrat târziu în răz- 
boi, avea o armată mai odihnită și mai numeroa- 
să, dar această armată a fost, de asemenea, zdro- 
bită de armata mai mică și mai obosită a lui 
Mackensen. Armata sârbă a dat iureș, în anul 
1918, asupra unei puteri germano-bulgare mai 
mari, însă a răzbit și a biruit. 


Este limpede ca lumina zilei, generale, că în 
Războiul mondial fiecare ţară combatantă a câș- 
tigat sau a pierdut nu datorită numărului arma- 
tei și calităţii armelor, ci datorită unui factor invi- 
zibil, intangibil, biblic. Fiecare ţară a avut povara 
sa de păcate, pentru care a trebuit să sufere chi- 
nuri și înfrângeri. Și fiecare a avut o oarecare 
dreptate înaintea Dumnezeului Preaînalt, pen- 
tru care Dreptul Judecător a răsplătit-o cu oare- 
care biruinţă — fie de moment, fie definitivă. Fie- 
care război, şi Războiul mondial de asemenea, a 

A 


fost o „încheiere a conturilor” între Dumnezeu 
pe de o parte, oameni și popoare pe de alta. În 
balanţa cea mai sensibilă și fină, în care se mă- 
soară nu numai faptele ci și sufletele, gândurile 
și simțămintele oamenilor, Dreptatea Veșnică a 
cântărit şi a dat fiecăruia ceea ce a meritat. 


Din această analiză sumară a trecutului Răz- 
boi mondial este limpede următoarea învățătură: 

1. Războiul mondial a fost pricinuit de aposta- 
zia, trufia şi fărădelegile popoarelor creștine din 
Europa. 

2. Acest război a fost stârnit de păcatele luptă- 
toare împotriva lui Hristos ale unor popoare 
întregi sau ale conducătorilor de popoare. 

3. În Războiul mondial s-au adunat în mod 
evident toate motivele biblice privitoare la 
război. 

4. Factorul Cel de-al treilea, Nevăzut, Atotho- 
tărâtor, a vădit mincinoase toate planurile şi pre- 
viziunile omenești, a rușinat nădejdea în număr, 
arme și cultură și a împărţit biruinţele și înfrân- 
gerile după dreptatea cea mai desăvârșită, adică 
după mărimea credinţei și pocăinţei și a strigării 
către Dânsul a fiecărei părți aflate în război. 

Care sînt, deci, cauzele viitorului război ? 


După ce am răsfoit toate paginile Sfintei 
Scripturi, în care e înscrisă filosofia cea adevăra- 
tă a războiului, și după ce am cercetat în lumina 
acestei Sfinte Cărţi aversul și reversul câtorva 
dintre războaiele moderne, putem răspunde, 
generale, la întrebarea dvs.: „Care sînt cauzele 
viitorului război ?” 


De calitatea păcii noastre depinde ca războiul 
să fie ori să nu fie. Dacă/viaţa noastră ar fi plă- 
cută lui Dumnezeu în vremea păcii, fără îndoială 
că nu s-ar ajunge la război JO, unde nu ar fi așa ! 

[Pacea fără Dumnezeu e leagănul războiului) În 
vreme de pace, bacilii războiului se înmulțesc și 
cresc; iar după ce se înmulțesc și cresc, războiul 
este inevitabil, fie că o vor oamenii în acel mo- 
ment, fie că nu o vor. Eu nu voi proroci că viito- 
rul război va fi deschis prin asasinarea vreunui 
misionar sau consul, sau prin scufundarea cri- 

minală a unui vas aparținând unui stat vecin, 
sau prin orice fel de atentat asupra persoanei și 
avutului unui popor. Războiul poate fi deschis 
prin evenimente de acest fel, poate fi deschis și 
prin altele. Acest lucru, însă, nu ne interesează. 
El nu contează câtuși de puţin atunci când se 
vorbește despre cauzele unui război. Acestea 
sînt numai pretexte sau semnale pentru războiul 
care a fost dinainte „legănat” și „crescut“, vreme 
îndelungată, în timpul păcii. 


Cauzele viitorului război sînt moștenite deja 
de la războiul precedent. Ele au început să se 
acumuleze încă de la ultima conferință de pace. 
La această conferinţă au fost convocate multe 
țări beligerante; dar nu a fost chemat nici prin ru- 
gâciune, nici prin mulțumire, Acel al Treilea, Atoa- 
tevăzător și Hotărâtor Factor fără de Care ni- 
meni nu biruie și nimeni nu este înfrânt. Prin 
urmare, conferința s-a desfășurat într-o atmosfe- 
ră foarte apăsătoare şi încordată. În timpul neno- 
rocirilor războiului, Dumnezeu era pomenit și 
chemat în ajutor. Însă îndată ce războiul a înce- 
tat, oamenii L-au înlăturat pe Dumnezeu din tre- 
burile lor. Ca atare, la această conferință de pace 
s-a vorbit mai puţin despre pace și mai mult 


1 Se știe doar despre președintele Wilson că în vremea 
conferinței de pace ținea Sfânta Scriptură în faţa sa și că 
din când în când își cobora capul și se ruga lui Dumnezeu 
în sinea sa. 

despre despăgubirile de război. A lipsit bine- 
cuvântarea lui Dumnezeu, și de aceea s-a înche- 
iat o pace care a făcut din lume o fabrică de răz- 
boai și care s-a pus, cu toate puterile și bunurile 
sale, în slujba neobosită a viitorului război. Alia- 
ţii au dictat condiţiile păcii și au împărțit avutul 
biruiților cum au vrut. Dar au tras, oare, vreun . 
folos de pe urma acestui avut? Au interzis în- 
vinșilor să întrețină armată și să se înarmeze, iar 
sieși și-au permis acest lucru. De ce nu și l-au 
interzis și sieși ? N-au prevăzut că prin această 
hotărâre s-au pus și pe ei înșiși în rândul celor 
învinși: fiindcă tot avutul pe care l-au stors de la 
învinși nu l-au cheltuit oare — sau nu-l vor chel- 
tui în scurtă vreme — pe mărirea armatelor pro- 
prii și pe noi pregătiri de război ? Avut nebine- 
cuvântat ! Cea mai mare fericire a popoarelor în- 
vinse constă tocmai în faptul că le sînt legate 
mâinile în privinţa cheltuielilor pentru armată și 
a înarmării pentru viitorul război. Ele nu trebuie 
să regrete că își dau banii „învingătorilor“. Mai 
bine să îi dea în dar vecinilor decât să îl arunce în 
gura lui Marte. lar cea mai mare nefericire a 
Aliaților vine din aceea că avutul luat de la 
adversari l-au îndreptat spre scopuri de război. 
menește vorbind, aceasta este răzbunarea 
Celui de-al treilea, Care n-a fost chemat la nici 
na dintre conferințele de pace. Asta înseamnă 
să faci o treabă fără binecuvântarea lui Dumne- 

zeu. Și asta înseamnă a stropi iarăși cu petrol 
orașul îndată după ce incendiul a fost stins. 


Intre toate cauzele războiului viitor, ca și ale 
războaielor trecute, cauza fundamentală este le- 
pădarea de Dumnezeu sau apostazia de la Dum- 
nezeu Cel Unul și Viu. Nu este pace necredincioși- 
lor (Isaia 48, 22). Mulţi creștini din Europa şi 
America, creștini care în timpul războiului se 
grăbeau să meargă în biserică chiar înainte de 
începerea slujbei, numai să prindă loc, au înce- 
put după război să se răcească faţă de credinţă și 
să apostazieze de la credinţa în Dumnezeu. 
Când le faci observație, îţi răspund cu ironie că 
astfel credința nu mai este un lucru de actualita- 
te! Cum așa ? Oare poate fi vorba de „actualita- 
tea“ sau „neactualitatea“ realităţii ? lar Dumne- 
zeu este cea mai înaltă realitate, deasupra a orice 
se numește în general realitate. Cum se poate ca 
credința în Dumnezeu, care a fost legătura vie și 
indispensabilă cu realitatea cu zece ani în urmă, 
să nu mai fie acum de actualitate ? Necredinţa în 
Dumnezeu înseamnă credinţa în irealitate, în hi- 
mere. Potrivit recensămintelor oficiale, numărul 
necredincioșilor din Cehia a crescut în timpul 
păcii la peste un milion. Adică fiecare al zecelea 
„om este necredincios în patria evlaviosului Jan 
Hus ! Constatăm aceasta cu durere, nu cu satis- 
facție. Dar boala necredinţei nu este nicidecum 
doar monopolul Cehiei. Această boală roade și 

duhul Franţei, al Italiei și Germaniei, iar în vre- 
mea mai nouă și al Rusiei. Necredinţa a prins 
rădăcini, mai mult sau mai puţin, în toate statele 
Europei și Americii, mai ales în orașe, unde apar 
şi se zăresc mai mult lucrurile oamenilor decât 
lucrurile lui Dumnezeu. Iar soarta ce-l așteaptă 
pe un popor cu mulți necredincioși o citim lim- 
pede în Sfânta Scriptură a lui Dumnezeu: Nu 


este pace necredincioşilor; iată care le este soarta; 
iată ce le este scris. Războiul le este, așadar, scris, 


pentru necredinţa în Dumnezeu. Și nu vor putea 


niciodată, prin urmare, să fugă de război dacă 

nu vor fugi mai înainte de necredinţa în Dumne- 

zeu. Fiindcă necredinciosul, prin însuși faptul că e 

necredincios, a făcut ce este rău înaintea Domnului. 

Necredinţa este jignire a Făcătorului și Țiitorului 
lumii, dispreţuire și răstignire a doua oară a lui 
Hristos Domnul, întru al Cărui nume sînt bote- 
zate popoarele creștine și Căruia s-au jurat cre- 
dință. lar orice jignire adusă lui Dumnezeu, dacă 
nu se face pentru ea grabnică pocăință, aduce 
nenorocire: secetă, inundaţii, boală, dezordine, 
criză, regres în toate privinţele — și războiul ca în- 
cununare a tuturor nenorocirilor. Aceasta nu 
este o superstiție populară țărănească, ci un fapt 
confirmat de experienţă, atât de cea biblică, cât și 
de cea cotidiană. 


Să trecem acum mai departe. Lepădării de 
Dumnezeu sau necredinţei îi urmează neapărat 

închinarea la idoli: fiindcă îndată ce omul se lea- 
pădă de Dumnezeu, își umple (golul sufletului. 
cu un oarecare alt lucru, căruia i se închină ca 
unei realități sau valori supreme. El înlocuiește 
unicitatea lui Dumnezeu cu multitudinea idoli- 
lor. Nici un închinător la idoli, niciodată, nu s-a 
închinat unui singur idol. Închinarea la idoli este 
însoţită în sufletul omenesc de haos, până ce cre- 
dința în Dumnezeu aduce în suflet desăvârșita 
simplitate, claritate și determinare. În măsura în 
care se poate descurca cineva în haosul duhovni- 
cesc de astăzi al unei mari mulțimi de europeni 
şi americani cu carte, și în măsura în care se pot 
enumera rănile lor cele mai grele, ei au astăzi 
cinci idoli principali, cărora le dau nu mai puțin 
decât cinstirea cuvenită Dumnezeirii: 
e Ín primul rând, materia ca idol. 


e În al doilea rând, eul personal (ego) ca idol. 
e In al treilea rând, imperiul (statul) ca idol. 
e În al patrulea rând, națiunea ca idol. 

e În al cincilea rând, cultura ca idol. 


să o luăm pe rând. Chiar dacă se vorbește și 
se scrie că materialismul filosofic, care a otrăvit 
duhul Europei de-a lungul întregului veac al 
XIX-lea, este mort, totuși e limpede că din el și 
sub înrâurirea lui a rămas materialismul practic. 
Copil și mai monstruos al unui părinte mon- 
struos! Materialismul ca scop al năzuinţelor și 

eforturilor omenești a devenit pentru numeroși 

europeni și americani un lucru de la sine înţeles, 

indiferent dacă materia îmbracă aspectul pă- 

mântului, sau pe cel al banilor, sau pe cel al lu- 

crurilor, sau pe cel al plăcerii pricinuite de toate 

acestea. A poseda o mulțime de materie — oare 

nu acesta este obișnuitul demon postbelic al po- 

poarelor creștine de pe ambele continente ? Ne- 
mărginita sete de materie a oamenilor poate fi 
comparată, în ce privește puterea sa, doar cu ne- 
mărginita sete a creștinilor adevăraţi de Dumne- 
zeu şi de plăcerea ce vine de la Dumnezeu. Dar 
cei ce şi-au pierdut gustul pentru Dumnezeu şi 
putinţa de a-L vedea sînt condamnați să se închi- 
ne materiei ca idol — și asta cu toată puterea, cu 
tot cugetul şi cu toată inima. Și cum mulţi doresc 
aceleași lucruri materiale, neapărat apar între 
oameni invidie, răutate, ură, fricțiuni și luptă. lar 
acestea toate sînt bacili ai războiului, care atunci 
când se înmulţesc peste măsură nu au cum să nu 
ducă la inflamarea organismului, adică la incen- 
diul războiului. 


Imperiul ca idol a cuprins nu doar popoarele 
și oamenii mari, ci și popoarele și oamenii mici. 
Imperialismul înseamnă să răpești pământ stră- 
in pentru dominație, comerț, strategie — pentru 
materie. Precum l-a născut pe Pluton legendarul 
Zeus, așa a născut materialismul european im- 
perialismul european. Și, într-adevăr, ceea ce 

este Zeus între divinitățile păgâne, aceea este 
materialismul între idolii moderni. Și cum setea 
de imperiu a multor popoare este nemăsurată, 
iar planeta Pământ este mărginită, nu este de mi- 
rare că iau naștere între popoare invidia, răuta- 
tea, ura, fricțiunile și lupta reciprocă. Iar acestea 
sînt, așa cum am mai spus, bacili ce duc în mod 
inevitabil la incendiul războiului. 


Națiunea ca idol Îl exclude pe Dumnezeu, așa 
cum Îl exclud pe Dumnezeu toţi idolii. Ne întâl- 
nim adesea cu ateismul în forma naționalismu- 
lui celui mai morbid. Naționalismul modern e 
totdeauna gata să treacă în imperialism, şi este 
pretutindeni nedespărţit de materialism. În for- 
ma sa denaturată, el înseamnă nu atât dragoste 
faţă de propriul popor — ceea ce ar fi un lucru 
absolut firesc — cât ură trufașă față de popoarele 
vecine — ceea ce e, firește, o urâciune înaintea 
Celui ce a făcut toate popoarele. 


Eul personal ca idol este prezent mai peste tot 
între oamenii albi. El L-a înlocuit pe Dumnezeu 
atât la cei care doresc mult și au mult, cât și la cei 
care doresc mult, însă au puţin sau nimic. Punând 
propria personalitate în centrul lumii în locul 
persoanei lui Dumnezeu, fiecare om caută, firește, 
un templu și închinători pentru idolul său, și mult 
aur și argint — adică materie — ca să păstreze acest 
idol într-o strălucire dumnezeiască. Cel mai 

puternic a ajuns să se exprime acest fel de 
închinare la idoli în luptele partinice ale in- 
telectualității europene, în luptele pentru întâie- 
tate, putere și bogăţie. Particularitățile acestui idol 
sînt trufia, iubirea de sine și lipsa de scrupule. Însă 
atunci când aceste lupte, în turbarea lor, nu vor să 
știe de Dumnezeu și de legea Lui, războiul 
rămâne singurul mijloc de aducere la realitate. 


Cultura ca idol se află în zilele noastre între 
idolii cei mai orbi. Lepădându-l pe Dumnezeu, 
Care e Singurul Insuflator și Pricinuitor al cultu- 
rii nobile, atât a sufletului cât și a trupului, ne- 
credincioşii au început să divinizeze propriile 
lor fapte și creaţii pe care le numesc, într-un cu- 
vânt, „cultură“. Iar a diviniza faptele omenești 
este lucrul cel mai urât înaintea lui Dumnezeu: 
fiindcă Dumnezeu a interzis oamenilor strict, 
prin legea Sa, să-și facă dumnezei din faptele și 
făpturile Lui — dintre care și cea mai neînsemna- 
tă e mai desăvârșită decât cea mai desăvârșită 
cultură omenească — cu atât mai puţin din fapte- 
le omenești ! Dar când cultura este pusă în rela- 
ție cu ceilalți idoli amintiţi, mai ales cu materia, 
atunci și ea slujește cu vigoare culturii bacililor 
războiului, care mai devreme sau mai târziu pro- 
voacă „inflamaţia“ războiului. 


Dintre acești cinci idoli, doi pot fi numiţi 
proști, iar trei — fățarnici. Proști sînt naţionalis- 

mul și cultura, fiindcă strigă mult şi se bat cu 
pumnul în piept, iar fățarnici sînt materialismul, 
imperialismul și egoismul, fiindcă se ascund și, 
prin minciună, se înfățișează sub alte nume. Toţi 
acești idoli ar putea fi numiţi, pe limba lui Dos- 
toievski, „demonii“. 


Fireşte, toate acestea cinci au fost cândva de o 
valoare autentică, şi ar putea fi iarăși. Ele sînt de 
o valoare autentică atunci când sînt luminate de 
credința în Dumnezeu, Cel Unul și Viu, și când 
stau sub legea lui Dumnezeu; într-un cuvânt, 
când sînt subordonate la modul absolut lui 
Dumnezeu și slujesc spre slava numelui Lui. 
Materia este de la Dumnezeu și este dată oame- 
nilor ca să le slujească, nu ca să le stăpânească 
sufletele. Stăpânirea imperială este dată de 
Dumnezeu anumitor popoare dăruite ca acestea 
să slujească popoarelor mai slabe și mai puţin 
dăruite așa cum un frate mai puternic slujește 
fratelui mai slab. Națiunea este o arenă mărgini- 
tă, însă excepțional de frumoasă și dreaptă, de 
slujire lui Dumnezeu și oamenilor. Eul personal, 
adică sufletul rațional, l-a dat Dumnezeu fiecă- 
rui om ca prin slujire şi dragoste să îl ridice la 
asemănarea cu El, Făcătorul lui. Cultura a inspi- 
rat-o Dumnezeu ca prin ea sufletele omenești să 
reflecte stăpânirea lor asupra lumii materiale, 
precum și supunerea față de Dumnezeu și slu- 
jirea Lui. Toate acestea cinci capătă chip îngeresc 

prin slujire și dragoste, precum a rânduit și po- 
runcit Hristos Domnul. Dar precum serafimul 
cel apostat de la Dumnezeu, numit cândva Luci- 
fer, s-a prefăcut în diavol pe loc, așa și aceste 
cinci valori, rupându-se de Dumnezeu, au de- 
venit idoli și demoni. 


Acum, observați cum satisfacerea acestor idoli 
— care nu poate fi decât relativă — îi duce pe oameni 
la lenevie, depravare, decădere, lehamite de toate, 
imbecilizare și sinucidere (ca și înainte de sfârșitul 
imperiului roman); cum, de asemenea, 
nesatisfacerea lor îi duce pe oameni la extremă 
amărăciune, invidie, cârtire, lipsă de scrupule, 
violenţă de tot felul și, iarăși, la sinucidere. În 
amândouă cazurile, toţi idolii respiră ură și 
dispreț faţă de blândul și bunul Hristos Domnul, 
și prin urmare îi duc pe oameni la război. 


Nu intrăm în enumerarea tuturor grelelor răni 
deschise ce sînt pricinuite organismului Europei 
şi Americii de către această închinare la idoli de 
cinci feluri, fiindcă am reluaa ceea ce se repetă zi 
de zi în rubricile de crime și în alte rubrici ale 
ziarelor și s-ar putea numi: ignorarea lui Hristos 
și a legii Lui. Este clar din cele spuse până acum 
că popoarele creștine, care nu fost în căsătorie 
duhovnicească cu Hristos, au devenit adultere și 
s-au dedat legăturilor josnice cu nimicurile, cu 
praful, cenușa și umbrele. Și nu trăiește, oare, 
orice adulteră în frică necurmată şi în grija de a-și 

apăra și asigura viaţa ? Acesta este chipul și 
acesta este rodul închinării la idoli contemporane 
la idoli: frica; și, în urma fricii, egoismul, atașarea 
spasmodică de materie şi acapararea acesteia. lar 
dat fiind faptul că sînt mulți cei care se luptă 
pentru aceleași lucruri materiale, este cu nepu- 
tinţă de evitat conflictul — și războiul. 


>. _Remarcaţi că vorbesc numai despre popoarele 

creştine ? Nu fără pricină, generale. Ele au purtat 
trecutul război mondial, ele pregătesc și noul 
război. În ultimii o sută cincizeci de ani, de când 
a început războiul împotriva lui Hristos în Euro- 
pa, popoarele europene au purtat mai multe 
războaie, de departe mai multe, decât tot restul 
lumii la un loc. Aceasta a fost bătaia lui Dumne- 
zeu, ca să le vină mintea la cap celor lipsiţi de 
minte. Însă celor lipsiți de minte nu le-a venit 
mintea la cap. Ei aleargă tot mai jos și mai jos, în 
prăpastie. Cei pe care Dumnezeu i-a ales să fie 
sarea și lumina lumii și-au pierdut gustul și s-au 
întunecat. Măcar că se laudă și acum că sînt sare 
și lumină, nimeni nu crede în lumina lor. Nici 
India, nici China, nici Africa nu mai văd în 
oamenii albi sare și lumină, ci, din păcate, insi- 
piditate și întuneric. 


Din toate acestea reiese limpede învățătura: 

1. Cauzele viitorului război constă în lepăda- 
rea de Dumnezeu și închinarea la idoli a popoa- 
relor creștine sau a conducătorilor acestora. 

2. Aceste cauze sînt identice cu cauzele răz- 
boaielor în urma cărora Israil — cândva sarea și 
lumina lumii — a suferit și din pricina cărora a Și 
pierit în cele din urmă. A . 

3. Dacă aceste cauze nu vor fi îndepărtate 
degrabă prin pocăință și întoarcere la Hristos, 
grabnicul șir de războaie care vor veni va in- 


semna nu doar război,„ci şi pieirea popoarelor 


creștine — dacă nu și a creștinismului. 


XIX. 


Cine va învinge în viitorul război ? 


Nu va învinge nici cel mai civilizat, nici cel 
mai numeros, nici cel mai înarmat. Dacă este 
generale, vreun lucru care să reiasă clar din ex- 
perienţa de război a lumii, acesta este. El reiese 
limpede nu numai din războaiele biblice, ci și 
din războaiele moderne. În esenţă, nu e nici o 
deosebire între războaiele biblice și cele „nebi- 
blice”. Toate războaiele, de la începutul şi până 
la sfârșitul istoriei, sînt biblice, adică stau sub 
controlul viu, activ și atotputernic al Celei de-a 
treia părţi, Nevăzute, Atothotărâtoare; toate își 
au rădăcina în păcatele ambelor părţi beligeran- 
te sau al uneia dintre ele; în toate domnește cau- 
zalitatea biblică, și toate se sfârșesc așa cum 
hotărăşte Dreptateă veșnică şi infailibilă. Vechea 
Indie era mai cultivată decât hoardele lui Akbar 
însă a fost supusă. Mai cultivată era Roma decât 
Genseric și Attila, însă a fost învinsă. Vechiul 
Bizanţ era mai cultivat în toate privințele decât 

turcii, dar a pierdut. Și Spania era mai civilizată 
decât maurii, dar a căzut. Mai civilizată era 
Anglia decât America, dar înainte de cinci sfer- 
turi de veac! a fost învinsă. Mai cultă a fost 
(după înţelesul european al cuvântului) a fost în 
zilele noastre Austria decât Serbia, dar a pierit. 
Mai numeroasă armată avea Rusia decât Japo- 
nia, dar a pierdut războiul ruso-japonez. Mai 
înarmată a fost Germania decât Franţa în Războ- 
iul mondial, dar s-a retras de la Paris, s-a oprit și 
în cele din urmă a capitulat. 


Dacă oamenii albi ar avea o judecată sănătoa- 
să și limpede, ar vedea din experiența popoare- 
lor că oamenii sînt stăpâni numai pe cauzele, 
nicidecum și pe deznodământul războaielor. 
Când oamenii acumulează cauze de război, 
Dumnezeu îngăduie războiul și hotărăște dez- 
nodământul lui. Nici o vrabie nu cade pe pământ 
fără Tatăl vostru, a zis Mântuitorul; și a adăugat: 
iar vouă și perii capului vă sînt. numărați (Mt. 10, 
20-30). Or, de vreme ce nici o vrabie nu poate să 
cadă fără voia lui Dumnezeu, cum poate să cadă 
un popor sau un om în război ? Și de vreme ce 
perii noștri din cap sînt numărați, cum să nu nu- 
mere Dumnezeu toţi oamenii pe care i-a făcut ? 
lar Făcătorul oamenilor nu numără oamenii 

1 Posibilă referire la intervalul de timp dintre debarcarea 


primilor coloniști ehglezi în America și Războiul de 
independenţă (n.tr.). 

doar ca să știe numărul lor, fără să-l pese cine și 
cum împuținează ori sporește numărul acesta, ci 
cunoașterea de către El a numărului tuturor 
oamenilor înseamnă totodată și hotărârea de 
către El a sorții fiecărui om. 


Înainte de toate, deci, se poate spune cu con- 
vingere că va învinge acea parte căreia voia lui 
Dumnezeu îi va da biruința. lar cărei părţi îi dă 
voia lui Dumnezeu biruinţa, reiese clar din 
Sfânta Scriptură a lui Dumnezeu, reiese clar din 
expunerea noastră de până acum, reiese clar din 
toate războaiele care au avut loc în istoria nea- 
mului omenesc — numai dacă aceste războaie 
sînt înțelese în lumina biblică. Pe scurt: voia lui 
Dumnezeu va da biruinţa acelei părţi care va 
avea cea mai curată și mai tare credinţă în Dum- 
nezeu, și care va ţine neabătut legea lui Dumne- 
zeu. Un popor apostat şi nelegiuit va pierde răz- 
boiul, de-ar fi la număr ca frunzele din pădure. 
Conducătorilor apostaţi și nelegiuiţi ai unui 
popor nu le va ajuta nici mintea, nici calculul, 
nici armata, nici cultura, nici armele, nici cap- 
canele diplomatice, nici elocvenţa, nici altceva 
din lumea materială. De asemenea, poporul 
care, împreună cu conducătorii săi, se va fi ţinut 
de Hristos Dumnezeu (vorbim mereu de popoa- 
rele creștine) fie că va fi cruțat de război, fie că va 

ieși din război învingător, cu totul în pofida nu- 
mărului, culturii și armelor sale. 


Mă întrebaţi, generale, care popor e astfel în 
Europa sau America ? 


Între popoarele mici de dinainte de război, 
mai ales între popoarele înrobite și pătimitoare 
de ţărani, încă mai putea fi găsit un asemenea 
popor. Dar nu vedeţi, oare, cum după război po- 
poarele au început să se uniformizeze în rau ? 
Necredinţa şi închinarea modernă la idoli au în- 
ceput să se reverse de la marile popoare albe ca 
un râu de foc asupra tuturor celor patru colțuri 
ale lumii și să pătrundă nu numai în popoarele 
albe patriarhale și mici, ci și în Asia și Africa și în 
toate insulele cunoscute și ocupate. „Cultura 
maimutelor și gazelor puturoase”, cum a fost 
numită de către gânditori asiatici reprezentativi 
și care până acum a fost urâtă și batjocorită de 
popoarele altor culturi, este însușită acum şi de 
către acestea. De ce popoarele altor culturi, ne- 
egoiste și paşnice, primesc cultura europea- 
no-americană, de vreme ce o urăsc și o batjoco- 
resc ? Din aceeași pricină, generale, pentru care 
David, neavând o sabie a sa, a smuls sabia lui 
Goliat și i-a retezat capul. Popoarele de Abia 
neeuropeană au început să se înarmeze în EN 
cu cultura europeană cu scopul de a se apăra de 

Europa și de a putea — ceea ce își doresc din toată 
inima — ca atunci când li se va da prilejul să-i taie 
capul cu propriile ei arme. Toţi marii fii ai Indiei 
Japoniei, Chinei și Egiptului, care s-au pronunțat 
Până acum în această privinţă, au condamnat 
hotărât cultura europeană. Și atunci — ne între- 
băm iarăși — de ce popoarele acestea își însușesc 
cu atâta grabă cultura europeană cea război- 
nică ?. Răspunsul este unul singur. Fireşte, ele se 
înşeală crezând cultura europeană o mai mare 
garanție pentru biruinţa în luptă decât propria 
lor cultură: fiindcă gândind astfel, ele uită — 
dacă, în general, au știut-o — că nu învinge cultu- 
ra — nici una, nici cealaltă — ci adevărul și drep- 
tatea. Cultura este aici egală cu zero. În plus, ele 
nu Îl iau în calcul pe Cel de-al Treilea, Nevăzut 
Atothotărâtor. Bine, și ce o să fie dacă aceste state 
se europenizează în toate privințele şi, să zicem, 
înving Europa ? În acest caz, nu va singurul 
rezultat nu va fi oare acela că va dispărea de pe 
planeta noastră o Europă mică și va rămâne una 
mai mare ? Ce vor fi câştigat ele prin asta ? Eu 
cred că nu vor fi câștigat, ci vor fi pierdut. Dar 
cine poate acum să le bage minţile în cap fraților 
noștri asiatici şi să-i convingă că pentru ei este 
mai bine să sufere tirania Europei decât să devi- 
nă tirani ei înșiși ? Cum vor asculta ei discursul 
nostru de vreme ce se lenevesc să asculte un 
discurs asemănător pe această temă de la proprii 

lor legiuitori spirituali și morali: Krișna, 
Buddha, Confucius şi Lao-zi ? 


Am luat aici în calcul și Asia pentru că Dum- 
nezeu poate, la nevoie, să ţină seama și de ea la 
darea biruinţei viitoare. Mai limpede spus, dacă 
Dumnezeu nu va găsi nici un popor vrednic de 
biruință în Europa și America (în războiul dintre 
oamenii albi), El va chema unul sau mai multe po- 
poare din Asia și le va da lor biruinţa. Amintiţi-vă 
iar de Biblie. Când Iudeea păcătuia, Israelul o 
lovea şi o biruia. Când Israelul păcătuia, Iudeea 
îl lovea și îl biruia. lar când amândouă aceste ţări 
s-au îndepărtat deopotrivă de Dumnezeu, Cel 
Unul și Viu, și s-au afundat în închinarea la idoli, 
Dumnezeu a chemat din depărtări pe regele asi- 
rian Salmanasar și pe regele babilonian Nabuco- 
donosor — sluga Sa Nabucodonosor — şi le-a dat lor 
în mâini amândouă regatele evreieşti. Raportul 
reciproc actual dintre popoarele creștine e foarte 
asemănător cu cel dintre Iudeea și Israel. A în- 
vins ba o putere, ba alta, până când în ultimul 
război s-a ajuns să nu se mai știe, la drept vor- 
bind, cine este adevăratul învins şi cine este ade- 

văratul învingător. Cel mai mult seamănă a în- 
vingătoare ţările cele mai mici: Serbia, România, 
Cehia și Polonia — adică înrobiţii eliberaţi sea- 
mănă cel mai bine a învingători. Însă dat fiind că 
și aceşti înrobiţi, ce trebuiau să fie cei mai recu- 
noscători și devotați lui Dumnezeu, au început 

cu o tragicomică grabă să se integreze în orga- 
nismul european al necredinţei și închinării la 
idoli, sînt, într-adevăr, greu de găsit în Europa 
mâini curate, care să poată primi biruinţa din 
preacuratele mâini ale lui Dumnezeu. Și atunci, 
nu va fi de mirare dacă Dumnezeu, la următoa- 
rea ciocnire a popoarelor creștine, va aduce, să 
zicem, pe sluga Sa China şi Japonia să pedep- 
sească Iudeea și Israelul creștin, adică Europa și 
America. 


Însă toate acestea sînt condiționate, nu numai 
înaintea oamenilor ci și înaintea lui Dumnezeu. 
Biruinţa în viitorul război este condiţionată de 
pocăință. Poporul care mai întâi se va fi pocăit, 
va fi strigat către Dumnezeu și se va fi îndreptat, 
acela, dacă va fi intrat în război după Pronia lui 
Dumnezeu, va învinge. El nu trebuie să fie 
neapărat unul din marile popoare. Poate fi şi un 
popor mic, de a cărui micime și incultură (fi- 
rește, în înțelesul european) pot râde popoarele 
cele mari şi culte. 


Dar ce ar fi, întrebaţi, dacă toate popoarele 
creștine s-ar pocăi ? Cine ar învinge atunci ? 
Atunci, generale, ar învinge toţi; toți ar dobândi 
cea mai strălucită victorie, fiindcă în acest caz nu 
s-ar ajunge la război. Căci precum calitatea du- 
hului și caracterului omenesc condiţionează vic- 
toria, ea condiţionează deopotrivă și războiul 
însuși. O, unde n-ar fi asemenea fericire în nea- 

mul omenesc, ca toţi să se pocăiască și toți să fie 
învingători ! Însă cu toate că nimic nu este mai 
ușor şi mai mântuitor decât acest lucru, oamenii 
de astăzi vor alege, fără doar și poate, ceea ce e 
mai greu și mai aducător de nenorociri. 


De aceea va și veni ceea ce e mai greu și mai 
aducător de nenorociri, dragă generale, și dvs. 
aveţi deplină dreptate să fiți îngrijorat pentru 
patria dvs., nu mai puţin decât noi ceilalţi pentru 
ale noastre: fiindcă poporul din America s-a în- 
gâmfat cumplit cu succesul din Războiul mon- 
dial şi a început să privească la Europa nu cu 
compătimire, ci cu dispreţ. Și la Europa, și la 
întreaga lume. lar cei disprețuiți sînt, de obicei, 
în avantaj față de cei care dispreţuiesc. 


În vreme ce la ceilalţi învingători din acest 
război trufia a fost moderată de sărăcie, la ame- 
ricani trufia biruinţei a fost sporită de bogăţie. 
Însă când Buldogul cu Soarele îl va lovi pe 
Bizon, oare Bizonul nu se va prăbuși rănit cum- 
plit ?1 Războiul nu trebuie neapărat să înceapă 
acolo unde cred oamenii, în acel moment, că va 
începe. În vreme ce mulţi vulcani vechi doar 
fumegă, apar pe neașteptate unii nol. Inainte de 
a începe incendiul general al războiului, vor fi 
câteva încleștări cumplite între două sau trei po- 


1 Aceasta pare o aluzie profetică la conflictul americano- 
japonez din aul celui de-al doilea război mondial (n.tr.). 

poare. Insă multe victorii vor fi victorii a la 
Pyrrhus, pe de-a-ntregul echivalente cu niște în- 


frângeri atunci când vor fi calculate toate urmă- 
rile lor. 


Din cele spuse până acum reiese limpede 
următoarea învăţătură: 

1. În viitorul război vor suferi cel mai mult 
popoarele care se vor fi îngâmfat cel mai mult 
înaintea lui Dumnezeu. 

2. Victoria în viitorul război este condiționată 
de pocăință și de întoarcerea la Hristos. 

3. Dacă nici unul dintre popoarele creștine nu 
se va pocăi și nu se va întoarce la Hristos ca 


centru al sufletului său și al vieţii sale, victoria ` 


va fi dăruită de Dumnezeu popoarelor asiatice, 
necreștine. 


XX. 


Cuvinte prorocești despre războaie și 
împlinirea lor 


Îngăduiţi, generale, să citim încă două-trei 
pagini din Sfânta Scriptură a lui Dumnezeu, și 
apoi să încheiem. Sfinţii proroci ai lui Dumnezeu 
au văzut limpede că Dumnezeu îngăduie să vină 
război asupra oamenilor și popoarelor fără 
Dumnezeu întocmai cum îngăduie să vină moli- 
mă, secetă, cutremur, omizi, lăcuste și alte neno- 
rociri, care ar trebui să îi înveţe minte pe cei 
necredincioși și să-i întoarcă la Dumnezeu. V-am 
bătut pe voi cu secetă și mălură, omizile au mâncat 
belșugul din grădinile voastre — și nici așa nu v-aţi 
întors la Mine, zice Domnul. Am trimis asupra 
voastră molimă ca aceea din pământul Egiptului, cu 
sabie am ucis pe feciorii voștri — şi nici așa nu v-aţi 
întors la Mine, zice Domnul (Amos 4, 9-10). 


Toate aceste nenorociri au venit peste Europa, 
dar ea nu s-a întors la Domnul, ci vorbește 

despre pace în vreme ce ar merita războiul. Însă 
nu este pace necredincioșilor, zice Domnul (Isaia 48, 
22): fiindcă ei spurcă pacea cu păcate și cu fără- 
delegi, războindu-se împotriva lui Dumnezeu. 
Nebunii vor omorî pacea lor, iar cei lipsiţi de minte 
vor pierde bunăstarea lor (Pilde 1, 32). Sodoma și 
Gomora nu au pierit în urma războiului, ci în 
urma păcii — a păcii fără Dumnezeu. Luat-am 
pacea Mea de la poporul acesta, zice Domnul (ler. 16, 
5). De ce ar lua Domnul Cel Bun pacea de la un 
popor ? Deoarece cu buzele lor grăiesc de pace cu 
aproapele lor, iar în inima lor pun cursă. Este cu 
putință să nu îi pedepsesc pentru aceasta ? Pentru 
această duplicitate și fățărnicie, vor zace trupurile 
moarte ale oamenilor ca gunoiul aruncat pe ogor și ca 
snopii în urma secerătorului, și nu va fi cine să-i 
strângă (Ieremia 9, 8; 9, 22). O mare făţărnicie a 
pus stăpânire pe conducătorii popoarelor crești- 
ne, care vorbesc mult despre pace, dar încheie 
tratate secrete unii împotriva altora. Și fiecare 
astfel de tratat secret al lor înseamnă război. Pe 
cei necredincioși îi voi da sub sabie, zice Domnul 
(leremia 25, 31). Și i-a dat, și îi va mai da. 


Și dezastrele Ierusalimului și ale evreilor le-au 
prevestit sfinții proroci — pe toate, cu amănunţi- 
me. Făcutu-v-aţi mai răi decât popoarele care sînt 
împrejurul vostru; nu ați umblat după rânduielile 
Mele și nu ați împlinit legile Mele (ezechiil 5, 6). 
Schimbatu-și-a, oare, vreun popor dumnezeii săi, 

măcar că nu sînt dumnezei aceia ? lar poporul Meu 
și-a schimbat slava sa pe ceea ce nu este de folos 
(leremia 2, 11). Popoarele creștine, întru fărăde- 
legile lor de zi cu zi, au devenit mai rele în multe 
privinţe decât popoarele necreştine. Și în vreme 
ce popoarele necreștine încă se mai ţin cu tărie 
de „dumnezeii“ lor, care sînt idoli, în sânul po- 
poarelor creștine are loc nu doar o propagandă, 
ci o adevărată prigoană pe faţă împotriva lui 
Hristos Dumnezeu. Exact la fel a fost și la iudeii 
monoteiști înaintea dezastrului. În vreme ce în- 
chinătorii la idoli din jurul lor se țineau cu cre- 
dinţă de idolii lor, evreii se lepădaseră de Dum- 
nezeul Cel Unul și călcau legea Lui. Dumnezeu 
i-a pedepsit pe evrei, însă ei au rămas și pe mai 
departe în necredinţa lor și în netrebniciile lor. 
De aceea strigă prorocul: Doamne, Tu îi baţi și ei 
nu simt durerea; Tu îi strivești, și ei nu vor să ia în- 
vățătură; întăritu-și-au fețele mai mult decât piatra, 
și nu vor să se întoarcă (leremia 5, 3). lar Domnul 
dojenește poporul: Lepădaţi de la voi toate fărădele- 
gile pe care le-aţi făcut, şi făceți-vă inimă nouă și duh 
nou: de ce să muriţi, casa lui Israil ? Că nu voiesc 
moartea celui ce moare, zice Domnul (lezechiil 18, 
31-32). Oare n-a bătut Domnul popoarele crești- 
ne, acest Nou Israil, însă nu le-a durut ? Oare nu 
le-a strivit cu molimă şi război, dar ele n-au luat 
învăţătură ? Când s-a abătut asupra lor restriș- 
tea, au strigat către Dumnezeu, și Dumnezeu 


le-a iertat și le-a dat pace, ca să le bată iarăși cu 

un nou război pentru păcatele lor cele înnoite. 
La fel ca și cu evreii. Doamne, în vreme de restriște 
Te-au căutat, vărsat-au rugăciune supusă când i-ai 
pedepsit (Isaia 26, 16), se tânguie sfântul proroc. 
Și Domnul Însuși a amenințat: Duce-Mă-voi si Mă 
voi întoarce la locul Meu, până ce vor pieri și vor 
căuta fața Mea; întru necazul lor vor umbla după 
Mine (Osie 5, 15). Nu este Dumnezeu om, ca să 
nu ştie. Știe Dumnezeu că restriștea îi întoarce pe 
oamenii păcătoși la Adevăr, și de aceea o trimite. 
În pace şi belșug, oamenii devin necredincioși și 
egoiști, și de aceea Dumnezeu le trimite restriște, 
ca să-i aducă în simţiri. De aici a luat naștere la 
sârbi vorba: „Unde nu e restriște, nu e nici 
rugăciune“. Întrucât casa Mea este pustie, iar voi 
grăbiţi fiecare la casa sa, de aceea se va închide cerul 
deasupra voastră ca să nu mai fie rouă și pământul se 
va închide ca să nu mai fie rodul lui; şi am chemat 
seceta pe pământ (Agheu 1, 9-11). Iar atunci când 
nu ajută o restriște mai mică, Dumnezeu îngă- 
duie să vină restriştea cea mai mare, restriștea 
restriștilor — războiul. De sabie vor muri toți păcă- 
toșii din poporul meu, cei ce zic: Nu se vor apropia, 
nici vor veni peste noi rele (Amos 9, 10). Astfel se 
vorbește azi în Europa și America: „Nu va veni 
peste noi răul !“ Între timp, răul este chemat în 
ospeţie și i se pregătesc ca trataţie milioane și 
milioane în aur, cu care este cumpărat războiul. 
Pretutindeni răsună de Pregătiri pentru război, 
fiindcă pretutindeni se poartă război împotriva 

lui Hristos. Cu ce păcate s-a împovărat pa i 
și-a atras dezastrul ? Adunaţi-vă în piste pu 
riei si vedeți popoarele cele multe din mijlocu ei și SA 
nicia dintr-însa. Ei nu ştiu să facă dreptatea, î 
Domnul, strâng comori din silnicie şi din jaf în pa : 
tele lor. Pentru aceasta, așa zice Domnul: e 
va cutreiera prin țară, şi te va despuia de Ea a 
și va jefui palatele tale (Amos 3, 9-11). a - z 
lă, silnicie, jaf! Aruncați acum o r der 
Europa, în care se aduc jertfe marelui i RA 
tura, şi spuneți: nu s-au eg aa N a 
Samariei ? Principala cauză a războaie or și i 
zastrului a stat în conducătorii și mai-marii po 
poarelor: Ascultati acestea, căpetenii ale p A 
Iacov şi judecători ai casei lui ala oare scai 
datoria voastră să știți ce este drept ? Voi, K k i 
binele și iubiţi răul, și mâncaţi carnea tibi ui MA i 
și jupuiți pielea de pe ei și oasele lor le sfi 


igați ý inu vă dă 
. mați...care strigați: „Pace !”, dar dacă 


cineva nimic ridicați război împotriva lui, sr aa 
pentru aceasta, din pricina voastră Sionul va fi di 
ca o țarină şi lerusalimul va deveni un Va 
dărâmături (Miheia 3). Iată, Eu voi aduce peste ji 
acesta rele, încât oricine va auzi acestea e Vad 

urechile, fiindcă M-au părăsit (leremia A da 
Oare nu ţiuie urechile din întreaga lume a 
ce au venit peste evrei ? Oare nu ar P ier 
urechile întregii lumi în urma i etil X N 
Ceea ce prorocul a prezis în inta ia ar 
Israil, s-a împlinit până la ultimu 

se va împlini mai puţin asupra Israilului celui 
Nou, al cărui Mesia făgăduit e Însuși Dumne- 
zeu ? Voi face să cadă de sabie înaintea vrăjmaşilor 
lor... şi voi da trupurile lor moarte spre hrană păsări- 
lor cerului și fiarelor pământului (leremia 19,7). Cu 
adevărat, păsările cerului și fiarele pământului 
s-au ospătat, precum a fost prorocit, nu doar din 
Vechiul Israil, ci şi din cel Nou, în vremea multor 
războaie. S-au ospătat păsările și fiarele mai ales 
în vremea trecutului Război mondial, prin mun- 
ţii Balcanilor și ai Europei. Afară va fi sabie, iar 
înăuntru molimă și foamete; cel din câmp va muri de 
sabie și pe cel din cetate îl va mânca molima și foa- 
metea. lar care vor scăpa, vor rătăci prin munţi 
(lezechiil 7, 15-16). Oare nu este aceasta imagi- 
nea fidelă a trecutului și viitorului război ? Iată, 
Eu îi voi pedepsi: și tinerii lor vor muri de sabie, iar 
fiii lor şi fiicele lor vor muri de foame (leremia 11, 
22). La toate aceste ameninţări și la celelalte ase- 
menea lor, israilitenii s-au mirat ce popor ar pu- 
tea să-i zdrobească astfel, de vreme ce nu văzu- 
seră împrejurul lor nici un popor atât de puter- 
nic. La această mirare a lor, Domnul le-a răspuns 
prin prorocul: Iată, Eu voi aduce asupra voastră un 
neam de departe, casa lui Israil, un popor puternic, 
un popor vechi, un popoar a cărui limbă tu nu o stii şi 
nu înţelegi ce grăiește el (Ieremia 5, 15). Acest po- 
por erau babilonienii. Așa zice Domnul Dumne- 
zeul lui Israil: Iată, voi da cetatea aceasta împăratului 
Babilonului, si acesta o va arde cu foc (leremia 34, 

2). Și împăratul Babilonului, Nabucodonosor, 
într-adevăr a venit, a pustiit lerusalimul și l-a ars 
cu foc, iar pe popor l-a dus în robie. Oare nu 
poate Dumnezeu să îi aducă pe chinezi asupra 
Europei ? Cândva lua mai mult timp să călăto- 
rești de la Babilon la Ierusalim decât ia astăzi să 
ajungi de la Beijing la Dunăre. 


Firește, Dumnezeu a bătut și alte popoare cu 
războaie, nu numai pe poporul lui Israil. Și acest 
lucru l-au prevăzut şi l-au prezis sfinţii proroci. 


Despre Babilon: Fiindcă ai prădat popoare fără 
număr, și celelalte neamuri te vor prăda pe tine... Vai 
de cel ce zidește cetatea cu vărsări de sânge şi o înte- 
meiază pe fărădelege (Avacum 2, 8, 12). Babilonul a 
fost în mâna Domnului cupă de aur, cu care a îmbătat 
pământul; băut-au popoarele din vinul ei, si au 
înnebunit. Căzut-a fără veste Babilonul şi s-a zdrobit 
(leremia 51, 7-8). Din vinul culturii europene au 
băut popoarele şi au înnebunit. Despre Babilon 
zice Domnul: Ciocan Îmi esti tu și armă de război; cu 
tine am lovit popoare şi cu tine am stricat împărăţii 
(leremia 51, 20). Iată, Eu sînt împotriva ta, trufașule, 
zice Domnul oștirilor, fiindcă a venit vremea ta și 
timpul pedepsirii tale (eremia 50, 31). Sabie peste 
caldei, zice Domnul, şi peste locuitorii Babilonului şi 
peste căpeteniile lui și peste înțelepţii lui. Sabie peste 
oștenii lui, şi se vor teme. Sabie peste caii lui și peste 
carele lui și peste amestecătura care este în mijlocul 

lui, și vor fi ca femeile. Sabie peste avuţiile lui, şi se vor 
prăda... că pământ idolesc este (leremia 50, 35-38). 
Iată, Eu ridic asupra Babilonului adunări de popoare 
mari din pământul cel dinspre miazănoapte; acelea se 
vor oști împotriva lui, și el va fi luat (Ieremia 50, 9). 
Și, într-adevăr, s-au oștit împotriva trufașului 
Babilon mezii și perșii și l-au luat. Și Babilonul, 
podoaba împărățiilor, cununa mândriei caldeilor, fi-va 
ca Sodoma și Gomora când le-a nimicit Dumnezeu. 
Nu va mai fi locuit în veci și din neam în neam. Arabii 
nu vor mai înfige acolo corturi, și nici păstorii nu se 
vor odihni într-însul — acolo vor trăi bufnițe și vor 
juca năluci (Isaia 13, 19). Prorocie împlinită până 
la ultimul cuvânt. Se știe că astăzi caravanele se 
grăbesc să treacă de locul unde a fost cândva Ba- 
bilonul, fiindcă oamenii nu îndrăznesc să popo- 
sească acolo din pricina arătărilor și nălucilor 
înspăimântătoare. 


Despre Asur: Și va cădea Asur nu de sabie ome- 
nească (Isaia 31, 8). Asur va pieri în război, fiindcă 
inima lui s-a înălțat (ezechiil 31, 10). 


Despre Ninive: Vai de cetatea vărsătoare de sân- 


ge, plină de minciună și silnicie, din care nu se mai 
curmă jaful...De aceea, vrăjmașilor tăi li se vor des- 
chide larg porțile tării tale (Naum 3, 1 și 13). 


Despre Egipt: Iată, Eu sînt împotriva lui Faraon, 
împăratul Egiptului, și voi zdrobi braţele lui... si voi 

întări braţele împăratului Babilonului (fiindcă îl 
alesese ca unealtă de pedepsire), iar brațele lui 
Faraon vor cădea (lezechiil 30, 22 şi 24): fiindcă nu 
au cum să nu cadă braţele celui pe care Dum- 
nezeu vrea să îl pedepsească pentru fărădelegi. 


Despre Tir: Și Tirul și-a zidit întărituri, și a 
strâns argint ca pulberea și aur ca tina de pe ulițe: dar 
iată că Domnul îl va cuceri, și va prăvăli în mare 
puterea lui, şi el va fi mistuit cu foc (Zaharia 9, 3-4). 
Nu ajută, deci, argintul și aurul cu nimic atunci 
când s-a umplut cu vârf paharul fărădelegilor şi 
necredinţei și când mâna Domnului se pune în 
mișcare ca să lovească. 


Despre Sidon: De mulțimea fărădelegilor tale, de 
nedreptatea în negoțul tău ai pângărit sfințenia ta; 
drept aceea, voi scoate din mijlocul tău foc care te va 
mistui și te voi preface în cenușă pe pământ... și în 
veci nu vei mai fi (lezechiil 28, 16, 18 și 19). Și, 
într-adevăr, astăzi de-abia se mai ghicește locul 
unde a fost Sidonul. Și a fost o vreme când el era 
peste măsură de bogat, peste măsură de cultivat, 
dar și peste măsură de trufaș și necredincios. Voi 
trimite împotriva ta molimă și vărsare de sânge pe 
ulițele tale, și vor cădea uciși în mijlocul tău de sabia 
care te va lovi din toate părțile, și vor ști toți că Eu 
sînt Domnul (ezechiil 28). 


Despre Edom: Te voi umple de sânge și sângele te 
va urmări; fiindcă n-ai urât vărsarea de sânge, 

sângele te va și urmări. De ce? Fiindcă v-aţi mărit 
împotriva mea cu gura voastră (lezechiil 35, 6 și 13). 


Și așa mai departe, despre toate popoarele 
păgâne. Le voi zdrobi pe ele unul de altul (leremia 
13, 23), spune Domnul jignit. Asta a zis, asta a și 
făcut. Cine Îi va sta împotrivă ? Nimeni. Cine Îl 
va face să Se milostivească ? Cel ce se pocăiește. 
Popoarele și neamurile au păcătuit, legea lui 
Dumnezeu au călcat, numele Dumnezeului 
Celui Viu l-au batjocorit, cu inima s-au semeţit, 
lucrurilor mâinilor lor s-au închinat, mustrările 
lui Dumnezeu nu le-au ascultat, nu s-au pocăit, 
și pentru aceasta de sabie au pierit. 


Astfel se descifrează și se înțeleg războaiele. 


XXI. 


Evanghelia și războiul 


Să închidem acum cartea Vechiului Testa- 
ment și să deschidem cartea Noului Testament 
al lui Dumnezeu. 


Oare aud bine întrebarea dvs., generale: 
A - 4 S le Zid 
„Mântuitorul a fost, cumva, pentru război ? 


lertaţi-mă, dar asta îmi seamănă cu întreba- 
rea: „Mama este, cumva, pentru bătaia copilului 
său ?” 


Nici o mamă cu mintea întreagă nu va folosi 
față de copilul său bătaia decât la mare nevoie. 
Când sfârșește toate mijloacele de a-l înţelepţi, 
de-abia atunci mama se folosește de bătaie față 
de copilul ei abătut de la drumul bun. Bătaia 
aceasta, însă, nu vine din răutate, ci din dragoste 
de mamă speriată ca nu cumva copilul ei să se 
piardă cu totul, precum și cu scopul ca prin asta 

să îl înveţe minte, eventual, și pe alt copil ca să 
nu umble pe căi greșite!. Oare nu aţi văzut cum 
după o astfel de bătaie plâng și copilul și mama ? 
Plânge și mama de durere, ca să aline durerea 
copilului. Și oare n-aţi văzut cazul mișcător când 
copilul râde iarăși, iar mama plânge ? O, cereas- 
că dragoste de mamă ! Cine dintre noi, la anii 
maturității, nu binecuvântează pe mama sa pen- 
tru o bătaie pe care a primit-o de la ea în copilă- 
rie ? Și cine nu vede în acest gest al mamei încă o 
dovadă a iubirii ei grijulii ? Nici războiul nu este 
altceva decât o bătaie pe care Dumnezeu o îngă- 
duie asupra copiilor Săi ca să îi mântuiască de la 
pieirea definitivă. Dumnezeu, a Cărui iubire de 
oameni e neasemuit mai mare ca iubirea de ma- 
mă, nu îngăduie această bătaie asupra neamului 
omenesc din vreo răutate, ci numai din iubire 
grijulie. 


Domnul Hristos a descoperit oamenilor sco- 
pul vieții lor pe pământ și a arătat limpede calea 
pe care se ajunge la acest scop. Înainte de El, 
oamenii nu știau nici scopul vieţii lor, nici calea 
pe care se atinge acest scop. Au fost la popoarele 
de pe pământ mari înţelepţi, care au avut bănu- 
iala limpede sau nedeslușită a scopului și căii 
omului și care au vorbit despre aceste lucruri. 


| 1 Bătăile și mustrările aduc înțelepciune, iar copilul lăsat de 
voia sa rușinează pe părinţi (Pilde 29, 15). 

Însă ei n-au putut să-și dovedească înaintea 
oamenilor cuvintele prin fapte, nici — cu atât mai 
puţin — să le descopere și să arate împărăţia reali- 
tăților duhovnicești. Hristos le-a descoperit 
oamenilor că viaţa este scopul vieţii. Împărăţia 
Cerurilor e un oraș strălucitor spre care ne gră- 
bim prin întreaga lume, prin acest tumult de 
simboluri și semne care ne indică acest oraș — 
fiindcă, după spusele apostolului lui Hristos, nu 
avem aici cetate stătătoare, ci pe ceea ce va să fie 
căutăm (Evrei 13, 14). Viaţa în viaţa veșnică, în 
cetatea cea strălucită a îngerilor, în Împărăţia 
Cerurilor. lar calea către acest scop este Însuși El, 
pilda Lui și toate poruncile Lui. Căutaţi mai întâi 
Împărăția lui Dumnezeu (Matei 6, 33). Aceasta 
este năzuinţă fundamentală și principală, aceas- 
ta este singura năzuinţă raţională a oamenilor. 
Aceasta este, la drept vorbind, totul. Restul sînt 
secundare. Și anume: și hrana, și îmbrăcămintea, 
și sănătatea, și locuinţa, și pacea, și siguranţa, și 
știința, și priceperea, și tot restul celor care ne 
sînt de trebuinţă pentru acest scurt răstimp de 
fiinţare pe pământ se vor adăuga vouă, a zis 
Domnul. Ceea ce este principal, aceea ni se va 
da; iar toate cele secundare se vor adăuga nouă. 
Pentru bogătașul care ar dărui unui sărac un 
turn întreg de aur, ar fi un lucru mărunt și de 
mâna a doua să îi mai dea și mijloc de călătorie 
până la acel turn, precum și hrană și îmbrăcă- 
minte și slujitori. Și pentru Dumnezeu, Bogăta- 

șul bogătașilor, Care dăruie oamenilor viața fără 
de moarte și neîmbătrânitoare în apropierea Sa, 
e un lucru mărunt și de mâna a doua să le dea tot 
ce le este de trebuinţă în calea lor pământească. 
Și, într-adevăr, Dumnezeu ne și dă acestea, dar 
numai dacă ochii noștri sînt îndreptaţi spre El ca 
ochii slujnicei către stăpâna ei. Sufletul mai presus 
este decât hrana, a zis Mesia neamului omenesc 
(Luca 12, 23). Și încă: Ce folos este omului dacă va 
dobândi lumea toată, iar sufletul său şi-l va pierde ? 
(Matei 16, 26). Iar în legătură cu războiul s-ar 
mai putea spune: ce folos este unui om sau unui 
popor dacă va cuceri întreaga lume, iar sufletul 
său și-l va face să păcătuiască și îl va pierde ? 
Oricât de mare ar fi împărăţia pământească, ea 
astăzi este, iar mâine nu — în vreme ce împărăţia 
Împăratului Ceresc este netrecătoare. 


Au fost și înainte de Hristos oameni care și-au 
dat seama că scopul vieţii omenești nu este 
absolut deloc pe pământ, nici nu se poate afla pe 
pământ — încă și mai puţin în pământ, adică în 
moarte. Din experienţă, ei au putut să își dea 
seama că nu a fost om viu care să fi privit un 
anume lucru de pe pământ ca scop al vieții sale 
și, ajungând la el, să nu fi fost dezumflat și 
dezamăgit. Și astăzi este limpede — mai limpede 
ca lumina zilei — pentru fiecare creștin adevărat 
că omul nu poate atinge scopurile ultime ale 
vieţii sale pe pământ și nicăieri în universul 

material. Scopul nostru e în afara oricărei lumi 
materiale, în împărăția esenței și realității du- 
hovnicești, în împărăţia lui Dumnezeu, iar nu în 
acest tărâm al simbolurilor și semnelor acestei 
împărăţii. Acest lucru Domnul nu numai că ni 
l-a spus, ci ni l-a și arătat. Ni l-a arătat prin în- 
treaga Sa existenţă, prin drama Sa de dinainte și 
de după moarte și prin întreaga istorie a Bisericii 
Sale. Oare mă puteţi crede, generale dragă, când 
vă spun că El arată acest fapt și în zilele noastre 
celor sfinţiţi ? 


Dacă acum un popor creștin, adică un popor 
căruia i s-a descoperit scopul vieţii omenești, 
întunecă prin păcatele sale acest scop înaintea 
vederii și înţelegerii sale, el devine orb și lipsit 
de minte. Și ca un orb și lipsit de minte, el începe 
să caute scopurile ultime pe pământ, și să facă 
idoli în locul lui Dumnezeu, și să se lupte pentru 
împărăția pământească, și să-L batjocorească pe 
Hristos Domnul: fiindcă în această stare a lui, 
Hristos i se face nefiresc, iar el sieși — firesc; 
Hristos — nereal, iar el — real ! Atunci, acest popor 
se află în război împotriva adevărului, împotriva 
lui Dumnezeu. Și atunci cum să nu se afle în 
război împotriva vecinilor săi! A renunţa la 
Hristos înseamnă a renunţa la scopul vieţii, și 
invers. 

Însă a te numi creștin — numele cel mai de 
cinste din această lume — nu înseamnă numai a 
cunoaște scopul vieţii, ci a merge cu bucurie spre 
acest scop pe calea rânduită. Calea care duce la 
viaţa veșnică este, ce e drept, strâmtă (Matei 7, 
14), însă este croită limpede, și de-a lungul a 
nouăsprezece veacuri a fost bătătorită de sfinţii 
și drepții lui Dumnezeu destul de mult ca să nu 
trebuiască să rătăcim nici la stânga, nici la dreap- 
ta. Blândeţea, smerenia, milostivirea, dragostea, 
nădejdea, credinţa, seninătatea, înfrânarea, bu- 
nătatea, postirea, rugăciunea, iertarea, foamea și 
setea de dreptatea lui Dumnezeu, răbdarea și 
toate celelalte virtuți care L-au împodobit pe 
Hristos, și toate poruncile pe care El le-a dat, sînt 
indicatori ai căii spre scopul suprem. Aceasta 
este calea. De slujește cineva Mie, Mie să-Mi 
urmeze (loan 12, 26), a zis Călăuzitorul. Și ne-a 
mai îmbărbătat zicând: Cel ce urmează Mie nu va 
umbla întru întuneric, ci va avea lumina vieții loan 
8, 12). Când apostolii Lui s-au arătat greoi în a 
pricepe calea înfățișată şi arătată prin cuvintele: 
Unde sînt Eu, și voi să fiți, Hristos le-a spus: Eu 
sînt calea (loan 14, 6). Pentru ca un om să poată 
acum merge pe calea plăcută lui Dumnezeu, 
trebuie să ducă un război plăcut lui Dumnezeu: 
iar acesta este războiul cu el însuși. Prin acest 
război, omul se eliberează de zdrenţele 
păcatelor, ce îi întunecă vederea scopului și a 
căii. Prin acest război voluntar, el se eliberează 

de povara împătimirii de trup și de pământ — de 
această povară sub care altminteri se încovoaie 
și cade când de-a stânga, când de-a dreapta 
drumului. lar cel care se războiește cu el însuși 
poate să meargă neabătut pe calea corectă către 
scopul corect. Dacă omul nu poartă război cu 
sine, trebuie neapărat să poarte război cu Dum- 
nezeu și cu oamenii. 


Precum vedeți, nici scopul și nici calea — după 
ne-a descoperit și arătat Domnul — nu cuprind în 
sine războiul dintre om și om sau dintre popor și 


popor. 


Și atunci, de unde războiul între creștini ? Din 
aceea că războiul nu este absent dintre creștini. 
Iar războiul este prezent între creștini pentru că 
ei fie s-au îndoit de Scop, fie au nesocotit Calea. 
Acestea două nu pot fi despărțite, dacă vrem să 
evităm războiul: fiindcă a cunoaște scopul co- 
rect, dar a merge înapoi ca racul pe căi potrivni- 
ce, înseamnă a-ţi bate joc de Dumnezeu, a te în- 
china la idoli și a te lepăda de Hristos. Evul 
mediu european ne oferă o pildă clară a faptului 
că popoarele creștine pot să cunoască limpede 
scopul vieţii și totodată să umble pe căi strâmbe, 
care depărtează de acest scop. De aceea a venit 
bătaia prin războaiele dintre popoarele creştine 
sau prin războaiele duse împotriva lor de necre- 
dincioși. Nimeni nu a pătruns cu atâta exactitate 

şi scrupulozitate scopul vieţii omenești, așa cum 
l-a descoperit Domnul, precum a făcut-o Sfântul 
Bizanţ. Și totuși, a venit dezastrul. lar dezastrul a 
venit din pricină că, prin fărădelegile lor, bizan- 
tinii L-au jignit pe Dumnezeu, pe Care Îl cunos- 
cuseră, călcând legea Lui, cu care se lăudau. Au 
pătruns scopul lui Hristos, însă umblau pe căile 
lor păcătoase. Și s-a întâmplat cu ei ceea ce e pre- 
zis în Evanghelie: Sluga ce a ştiut voia domnului 
său și nu a făcut după voia lui, mult va fi bătută; iar 
cela ce nu a știut și a făcut cele vrednice de bătăi, 
puțin va fi bătut (Luca 12, 47-48). Prin aceasta se 
explică bătaia amarnică pe care a primit-o Sfân- 
tul Bizanţ, bun cunoscător al voiei Domnului, şi 
mai puțin amarnica bătaie primită de popoarele 
păgâne, slabe cunoscătoare ale voii Domnului lor. 
Prin aceasta se mai explică și faptul că sînt mai 
dese războaiele dintre creștini decât cele dintre 
necreștini. Creștinii sînt slugi care cunosc voia 
Domnului lor, dar nu o săvârșesc, drept care sînt 
bătuţi des și mult. Iar necreștinii nu cunosc nici 
Scopul, nici Calea, adică nu știu voia Domnului 
lor, drept care sînt bătuţi puţin. Doar prin aceas- 
ta se explică de ce Europa a avut mai multe răz- 
boaie în ultimii o sută cincizeci de ani decât tot 
restul lumii la un loc. 


Prin Evanghelia Sa, Domnul Hristos i-a învă- 
tat pe oameni cum să poarte război cu ei înșiși — 


cum să se îmblânzească, să se cultive, să se sme- 

rească, să se înnobileze și, de asemenea, cum să 
se îndumnezeiască prin acest război. El a trasat o 
Strategie și tactică precisă. A arătat în chip minu- 
nat oamenilor cum trebuie să fie ca să nu se 
ajungă la război între ei sau împotriva lor. El nu 
a afirmat că nu va fi război, ci a învăţat cum să 
nu fie provocat războiul. Însă, cu duhul Său pro- 
rocesc, El a prevăzut că nu toți oamenii vor vrea 
să Îl asculte și că din pricina aceasta vor fi multe 
războaie. Veţi auzi de războaie şi de zvonuri de 


„războaie... că se va scula neam peste neam și îm- 


părăție peste împărăție (Matei 24, 6-7). Mântuitorul 
a adus pace între oameni, a adus bunăvoire, a 
adus înţelegere, a descoperit calea, a numit mij- 
loacele, a dăruit ajutor statornic tuturor și fiecă- 
ruia. Însă toate aceste daruri dumnezeiești le vor 
refuza mulţi, și ca atare vor fi bătuţi cu sabia răz- 
boiului. Nu vor fi bătuţi cu război îndată ce 
păcătuiesc, ci după îndelunga și preaîndelunga 
răbdare și iertare a lui Dumnezeu. După ce toate 
celelalte mijloace înțelepţitoare sînt epuizate, 
Dragostea Cerească Se slujește de mijlocul ultim 
— baterea copiilor Săi cu biciul războiului. Prezi- 
când războaiele, Hristos a plâns (Luca 19, 41). 
Sînt oameni care prezic războaiele cu o satisfac- 
ție răzbunătoare, ca o mamă vitregă rea ce se 
bucură că fiul vitreg e bătut. Mama bună, însă, 
plânge când se gândește la bătaia dată copilului 
ei, fie acesta cât de rău. Așa și Hristos: plin de 

nemărginită dragoste față de oameni, față de 
copiii Săi, însă prevăzând războaiele, a plâns. 


Hristos a prezis războaie până în vremurile 
din urmă. Și a amintit cauzele lor. Iar cauzele vor 
consta în aceea că se vor ridica hristoși mincinosi si 
proroci mincinoși, şi că din pricina înmulțirii 
fărădelegii dragostea multora se va răci (Matei 24, 24 
și 12). Hristoșii mincinoși vor arăta oamenilor 
scopuri mincinoase ale vieţii; prorocii mincinoși 
vor prezice întâmplări mincinoase; iar fărădele- 
gile și răcirea dragostei îi vor călăuzi pe oameni 
pe căi greșite. Unii oameni nu vor cunoaște nici 
scopul, nici calea vieții. Alţii vor cunoaște sco- 
pul, însă din pricina slăbiciunii de caracter vor 
merge pe căi greșite. Alţii vor cunoaște și scopul 
și calea, însă le vor respinge cu bună știință și 
răutate, aşa cum conducătorii evreilor le-au res- 
pins cândva, cu bună știință și răutate, pe amân- 
două și L-au răstignit pe Hristos. Și prin aceasta 
Dragostea Cerească va fi făcută să îngăduie, 
plângând, asupra copiilor Săi, bătaia cu biciul 
războiului. 


Din toate acestea reiese limpede învăţătura: 

1. Domnul Hristos ne-a descoperit scopul 
vieţii și calea. 

2. Prin Evanghelia Sa, Hristos a propus și 
prescris, în scopul înlăturării celorlalte războaie, 
războiul omului cu el însuși. 

3. Cei ce nu duc război cu ei înșiși, cu patimi- 
le, viciile și păcatele lor, îl duc negreșit împotriva 
lui Dumnezeu și a aproapelui. SE 

4. Războiul nu are cum să nu vină asupra 
creștinilor care calcă legea lui Dumnezeu, chiar 
dacă ei nu-l vor — la fel cum copilul care a greșit 
nu vrea bătaia, dar o pricinuiește. 


Concluzie 


Barca noastră începu să se legene pe valuri. 
Sufla un vânt de la apus, și bolta înstelată a 
cerului se ițea printre norii întunecaţi. În casa 
domnului Crane începuseră să se îngrijoreze 


pentru noi, și negrul venise să ne strige de pe 
mal. 


— Cu toate că s-a spus destul, generale, voi 
încerca, la dorința dvs., să trag din cele spuse o 
concluzie, chiar dacă mă voi repeta în unele 
privinţe, spuse balcanicul. 

- In fața primejdiei care pândește rasa 
noastră și întreg neamul omenesc, grăi 
generalul, cred că această învățătură ar trebuie 
repetată în fiecare zi. 

— Bine, deci. Concluzia fundamentală este că 
războiul se înțelege și se explică doar în lumina 
biblică. Toată literatura profană luată la un loc 
nu explică nici pe departe războaiele dintre 
oameni așa cum o face Sfânta Scriptură a lui 
Dumnezeu. Din toate cele expuse până acum 

este limpede că războiul — ca, dealtfel, orice 
problemă individuală și socială — depinde 
exclusiv de relația noastră cu Dumnezeu și cu 
legea lui Dumnezeu. Acest lucru este valabil 
deopotrivă pentru necreștini și pentru creștini. 
Deosebirea constă numai în faptul că la necreș- 
tini războiul dăpinde de relația lor cu 
Dumnezeu și cu legea lui Dumnezeu sădită în 
conștiința lor și explicată într-o anumită măsură 
de înţelepțţii lor, în vreme ce la creștini războiul 
depinde de relaţia lor cu Dumnezeu Cel Unul și 
Viu și cu legea lui Dumnezeu, așa cum a fost ea 
descoperită prin persoana lui Iisus Hristos. 


Cauza războiului constă în lepădarea 
oamenilor de Dumnezeu și de legea Lui. 
Lepădarea de Dumnezeu și netrebnicia din 
timp de pace a oamenilor provoacă războiul. 
Atunci când oamenii merită războiul, atunci 
când acumulează cauze de război, războiul vine 
fie că o vor ei, fie că nu o vor. Precum cei ce beau 
apă cu bacili de tifos se molipsesc de tifos și 
tifosul este inevitabil, așa și cei ce, lepădându-se 
de Dumnezeu, se adapă cu gânduri, pofte și 
fapte potrivnice lui Dumnezeu, atrag asupra lor 
molima războiului, și războiul devine 
inevitabil. Atâta vreme cât oamenii se războiesc 
cu Dumnezeu prin gândurile, poftele și faptele 
lor, degeaba visează la pace. Fie că vor sau nu, 

războiul n-are cum să nu vină acolo unde este 
semănată sămânţa războiului. Războiul 
împotriva lui Dumnezeu, pe faţă sau 
într-ascuns, duce inevitabil la război între 
oameni. Că nu este pace necredincioșilor, zice 
Domnul (Isaia 48, 22). În zilele noastre, se vor- 
beşte în gura mare despre pace mai mult decât 
oricând, în vreme ce popoarele se pregătesc de 
război mai mult decât oricând. Este greu ca 
această fățărnicie să nu fie pedepsită prin 
război. 

Închinarea la idoli este o urâciune înaintea lui 
Dumnezeu. Fie că oamenii și popoarele se închi- 
nă lucrurilor lui Dumnezeu sau lucrurilor 
făcute de ei, închinarea la idoli este în 
amândouă cazurile o urâciune înaintea lui 
Dumnezeu. De asemenea, orice închinare la 
idoli, în zilele noastre ca și în timpurile trecute, 
este pedepşită de Dumnezeu cu felurite urgii, 
dintre care războiul este pedeapsa de pe urmă și 
cea mai cruntă. 


Misiunea Europei era să trăiască creștinește și 
să ajute fraților săi, popoarelor păgâne, să se 
ridice la Hristos. În loc de asta, Europa a căzut 
ea însăși în închinarea la idoli. În loc să fie 
lumina lumii, ea s-a acoperit cu întuneric; și în 
loc să strălucească persoanelor, ea se încăpăţâ- 

nează să strălucească lucrurilor. În loc de a 
învăţa popoarele să caute mai întâi împărăţia lui 
Dumnezeu, ea le învaţă să-și irosească puterea 
în fleacuri și lucruri de însemnătatea a doua. 
Din această neorânduială au venit toate celelalte 
neorânduieli. Și de aici au venit și vor veni 
războaiele. 


„Cum poate să Se amestece în războaie Dum- 
nezeu, Cel Preaînalt și Preacurat și Preasfânt ?“ 
— întreabă unii. Această întrebare o pun cei care 
spun că au credinţă în Dumnezeu, dar îi tăgădu- 
iesc orice rol activ în viața oamenilor și a popoa- 
relor și Îl pun în rolul de spectator al faptelor și 
treburilor omenești. Un asemenea Dumnezeu 
nu este, oare, un idol? Și o asemenea credinţă 
nu este, oare, un lucru fără noimă ? Fiecărui gos- 
podar îi e îngăduit să se amestece în treburile 
casei sale, numai Făcătorului lumii, Gospodaru- 
lui universului I se tăgăduiește acest drept! Are 
dreptate poporul când crede că Dumnezeu Se 
amestecă în mod activ până și în treburile obiș- 
nuite, de zi cu zi, ale oamenilor. O astfel de cre- 
dinţă au avut și toți prorocii, apostolii și sfinții. 
Cu atât mai mult are dreptate poporul, dimpre- 
ună cu prorocii, apostolii și sfinţii, are dreptate 
în credinţa sa că Dumnezeu este în mijlocul eve- 
nimentelor mari și hotărâtoare din lume și din 
viața oamenilor. De această realitate nu se poate 

fugi; poporul o pipăie și o simte cu sufletul său 
neîntunecat: fiindcă ziua zilei o spune și noaptea 
nopţii o vestește (Ps. 18, 2). 


La întrebarea caraghioasă: „Cum poate Dum- 
nezeul milei și al dragostei să îngăduie asupra 
oamenilor asemenea grozăvii cum este războ- 
iul ? se poate răspunde cu întrebarea serioasă: 
„Cum pot oamenii, cărora Dumnezeu le-a des- 
coperit limpede voia Sa și legea Sa, să Îl jigneas- 
că pe Dumnezeu și să calce legea Lui la 
nesfârșit, fără rușine și pocăință ?“ Domnul 
Dumnezeu este Îndurat, Milostiv, Îndelung-Răbdă- 
tor, plin de îndurare și de dreptate (leşire 34, 6). 
Războiul care va să vină, ca și cel trecut, a fost 
deja meritat de oameni. Și dacă n-ar fi fost mi- 
lostivirea și dragostea dumnezeiască, acest 
război ar fi izbucnit până acum. Cu adevărat, 
dacă n-ar fi milostivirea și dragostea dumne- 
zeiască, socotind după păcatele creștinilor, sabia 
nu ar mai fi intrat nicicând în teacă. Și această 
puţină pace şi tihnă pe care o avem nu e din 
pricina deșteptăciunii, nici a culturii omenești, 
ci din pricina milostivirii și dragostei dumne- 
zeiești. Da, și din pricina temerii de Dumnezeu 
și a rugăciunilor acelor oameni evlavioși și buni 
de care nu este lipsit nici un popor din Europa și 
America. 


Este, așadar, mântuire pentru popoarele 
Europei și Americii ? Firește că este. Întrebarea 

e, însă, următoarea: oare vor ele s-o primească ? 
Poate, oare, să-și schimbe etiopianul pielea sa și leo- 
pardul petele sale ? Puteţi, voi, oare, să faceți bine, 
când sînteţi deprinși a face rău ? — a întrebat 
cândva prorocul poporul israilitean înainte de 
dezastru (leremia 13, 23). Totul se poate, dacă 
vor oamenii. Și oamenii albi pot să își schimbe 
duhul, să își îndrepte gândurile, să-și potolească 
poftele după nimicnicie și să se călăuzească în 
scop bun după Acela Care a zis: Eu sînt calea. 
Pot, dacă vor. Însă vor oare ? De pe povârnișul 
prăpastiei până la mântuire și siguranţă nu e 
decât un pas. Oare vor oamenii albi să dea 
înapoi fie și cu singur pas de la înfricoşătoarea 
prăpastie deasupra căreia atârnă ? La această 
întrebare Dumnezeu așteaptă răspunsul; îl 
așteaptă cu dragoste grijulie de părinte. Și cu 
toate că în fiecare zi I se dă lui Dumnezeu un 
răspuns negativ, totuşi Dumnezeu așteaptă, 
potrivit milostivirii și dragostei Sale; așteaptă, 
doar-doar va auzi din partea vreunui popor și 
de la vreo margine a lumii un răspuns pozitiv,. 
ca să abată catastrofa. i 


Se face multă risipă de vorbe cu privire la de- 
zarmare. Însă cum se vor dezarma cei înarmaţi 
cu păcatul, cei împovărați cu păcatul ? Păcatul 
insuflă frica, frica făureșşte armele. Și așa, 
păcatul pregătește prin frică războiul. De nu ar 
fi această blestemată frică ! Însă ea nu are cum 

să nu fie, atâta vreme cât există păcatul. Vor, nu 
vor, păcătoșii n-au cum să nu se înarmeze. Dacă 
oamenii s-ar dezarma de păcat, cine s-ar mai 
teme atunci, cine ar mai făuri atunci arme, cine 
s-ar mai pregăti atunci de război ? Nimeni. 


Scopul păcii ! De ce nu vorbește nimeni și de- 
spre acest lucru înaintea lui Dumnezeu și a 
oamenilor? Iată, acesta este un obiect de 
discuţie foarte însemnat. Pentru ce caută 
oamenii pacea, generale ? Întrebaţi-i, și îi veţi 
pune în încurcătură. Și când își vor reveni din 
încurcătură, unii Vă vor răspunde: „pentru 
cultură“, alţii: „pentru progresul economic“, 
alţii: „pentru păstrarea creaţiilor omenești“, 
alții: „pentru stat“, alţii: „pentru siguranţa vieții 
personale“. O galimatie ! Iată de ce cuvintele 
răsunătoare ale vremurilor noastre în favoarea 
dezarmării şi păcii sună ca aurul calp: fiindcă 
oamenii nu cunosc scopul păcii pe care o caută. 
Cei care o caută în ziua de astăzi cel mai mult o 
caută ca să se poată închina cât mai comod și 
fără grijă idolilor lor. La ce ne trebuie o pace ca 
aceasta ? În vreme de război nu sînt atâtea 
sinucideri ca în actuala vreme de pace. Oare 
potentaţii europeni și americani caută pacea din 
temere de Dumnezeu și pentru slava lui 
Dumnezeu, sau pentru a trăi mai liniștiți în 
nedreptate ? Dacă pricina este, precum pare a fi, 

aceasta din urmă, nici nu e de mirare că li se dă 
război în locul păcii. Când S-a născut Prinţul 
Păcii, deasupra Betleemului cântau corurile de 
îngeri: Slavă întru cei de sus lui Dumnezeu și pe 
pământ pace, întru oameni bună voire. Așadar, 
slăvirea lui Dumnezeu vine pe primul loc, și de 
ea este condiţionată pacea adevărată și buna 
voire. Dacă oamenii ar căuta pacea pentru slava 
lui Dumnezeu, ar dobândi-o fără îndoială, și 
această pace nu s-ar mai lua de la ei. Dar auziţi, 
cumva, pe vreunul dintre cei ce caută pacea 
făcând legământ că va întrebuința această pace 
spre slava lui Dumnezeu și spre îndreptarea 
caracterului său ? lar legământul acesta este 
neapărat trebuincios pentru o pace adevărată și 
trainică. „Făcătorii de pace“ din ziua de azi să 
facă bine să definească exact scopul păcii, ca să 
audă cerul și pământul, și vom afla degrabă cât 
de mult s-a îndepărtat războiul de la noi. 


Bine este de conducătorul care cunoaște Ade- 
vărul și care la bună vreme cheamă poporul său 
la pocăință înaintea Dumnezeului Celui Viu. 
Bine este de poporul care la bună vreme se dez- 
armează de păcatele sale ca de niște arme în- 
dreptate împotriva lui Dumnezeu. Nici un rău 
nu i se poate întâmpla unui asemenea popor. 
De-ar fi și neînarmat cu arme de război, el va 
trăi în siguranţă, fiindcă Cel Atotputernic îl va 

acoperi cu dreapta Sa cea nebiruită. Chiar de nu 
ar avea nici măcar o sabie, vrăjmașii lui vor fi 
neputincioşi față de el și nu vor putea încălca 
hotarele ţării lui, fiindcă nu le-o va îngădui 
Domnul oștirilor. Și dacă vrăjmașii vor încălca 
hotarele ţării lui, se vor arunca în propriul 
- mormânt. Bine este de poporul care, dezarmat 
de păcat, se dezarmează cel dintâi și de armele 
de război. Un astfel de popor are o mare mi- 
siune în lume. Și va fi lumină tuturor popoare- 
lor. Și îl va proslăvi pe el Domnul Dumnezeu cu 
slavă nemaivăzută, și îl va binecuvânta cu 
binecuvântarea Sa cea veșnică. 

